
Subject  and  Predicate. 

P.  1.  DEUS  mundum  aedificavit.  Abeunt  hirundines 
hibernis  mensibus.  Pax  paritur  bello.  Quaedam  nationes 
piscibtis  atque  ovis  avium  vivunt.  Philosophia  discutit  errores 
nostros.  Pavonum  cervix  variis  coloribus  nitet.  Terra  ex 
fici  parvo  grano  magnum  truncum  procreat.  Fons  perlucidus 
imaginem  intuentis  reddit.  Triginta  tyranni  a  Lacedaemoniis 
prsepositi,  Athenas  servitnte  oppressas  tenuerunt.  Civitates 
Thessaliae  Pelopidae  liberos  multo  agro  donarunt.  Natura 
arbores  cortice,  interdum  gemino,  a  frigoribus  et  calore  tutata 
est ;  et  animalibus  varia  tegumenta  tribuit — testas,  coria,  pilos, 
plumam,  vellera.  Corinthus  capta  est  anno  quarto  olympiadis 
centesimse  sexagesimae  primae,  *  Romas  sexcentesimo  octavo. 

P.  2.  Roma  postea  tarn  magna,  paucis  olim  pascua  bubus 
erat.  Praecipuum  imperil  robur,  Rlienum  juxta  octo  legiones. 

•  105  is  erroneously  printed  in  the  English.  The  common  reading  in  Pliny 
34,  3,  is  156 ;  Harduin  corrects  it  as  above. 


Imperator  Titus  Vespasianus  deliciae  human!  generis  diceba- 
tur.  Oppidum  Paestum  a  Graecis  Posidonia  appellatum  est. 
Affectus  et  ratio  in  melius  pej usque  mutatio  animi  est. 

P.  2.  Pompeius,  Lentulus,  Scipio,  Afranius,  in  bellis 
civilibus  foede  perierunt.  Apud  Regillum,  bello  Latinorum,  in 
acie  Romana  Castor  et  Pollux  ex  equis  pugnare  visi  sunt. 
Spectantur  in  chartis  tenuitas,  densitas,  candor,  laevor. 
Scipionem  adornabat  promissa  caesaries  habitusque  corporis 
non  cultus  munditiis,  sed  virilis  vere  ac  militaris.  Imprimis 
hominis  est  propria  veri  inquisitio  atque  investigatio.  Animi 
prasstantia  et  magnitude,  in  contemnendis  divitiis  elucet. 
Cibo  et  potion e  fames  sitisque  depellitur.  Frons,  oculi.  vultus, 
persaepe  mentiuntur  ;  oratio  vero  saepissime. 

i 
P.  3.     Forte  sub  idem  tempus  et  Marcellus  ad  deprecan- 

dam  ignominiam,  et  Q.  Fulvius  consul  comitiorum  causa, 
Romam  venit.  In  Miltiade  erat  quum  summa  humanitas 
turn  mira  comitas ;  magna  auctoritas  apud  omnes  civitates, 
nobile  nomen,  laus  rei  militaris  maxima*. 

P.  3.  Aurum,  argentum,  aes  signatum  omne  senatores 
crastino  die  in  publicum  conferamua,  ita  ut  annulum  sibi  quis- 
que  relinquat.  Asinius  Pollio  refert  Caesarem  post  praelium 
Pharsalicum  dixisse,  "  Hoc  voluerunt ;  tantis  rebus  gestis  C. 
Caesar  condemnatus  essem,  nisi  ab  exercitu  auxilium  petissem." 

P.  4.  Haec  si  neque  ego  neque  tu  fecimus,  non  sivit  egestas 
nos  facere.  Galba,  apprehensa  Pisonis  manu,  Ego  ac  tu, 
inquit  simplicissime  inter  nos  hodie  loquimur.  Errastis,  Rulle, 
vehementer  et  tu  et  nonnulli  collegae  tui,  qui  sperastis  vos  posse 
in  evertenda  republica  populares  esse.  Cum  ad  me  frater 
Arpinum  venisset  primus  nobis  sermo,  isque  multus,  de  te 
fuit ;  ex  quo  veni  ad  ea  quae  fueramus  ego  et  tu  inter  nos 
de  sorore  locuti. 

P.  4.  Sunt  fuci  sine  aculeo  velut  imperfectae  apes  et  quasi 
servi  verarum  apium,  Auxilia  regis,  impedita  ac  perturbata 

quod  nullo  ordine  iter  fecerant,  in  fugam  se  conjiciunt, 
Pecudes  dispulsae,  sui  generis  sequuntur  greges.  Jugurtha 
occultis  itineribus  Metelli  exercitum  antevenit.  Aures,  quum 
sonum  percipere  debeant,  qui  natura  sublime  feratur,  recte  in 
altis  corporum  partibus  collocatae  sunt.  Dionysius  concionari 
ex  alta,  turre  solebat.  Centum  aerei  vectes  belli  portas  clau- 
dunt.  In  Alpibus  candidi  lepores,  quibus  hibernis  mensibus 
antiqui  pro  cibatu  nivem  esse  crediderunt.  Verres  taberna- 
cula,  carbaseis  intenta  velis,  propter  ipsum  portus  introitum 
collocavit.  Caesar  in  extremo  ponte  turrim  tabulatorum  qua- 
tuor  constituit,  eique  loco  T.  Volcatium  prasfecit.  Milites 
quos  Persae  Immortales  vocant,  aureos  torques,  vestesque  auro 
distinctas  habebant. 

P.  5.  Victor  exercitus  ab  Hannibale  Carthagmem  novam 
in  hiberna  est  deductus,  Oraculum  redditum  est,  victrices 
Athenas  fore  si  rex  cecidisset. 

Pacis  est  comes,  otiique  socia,  et  bene  constitutes  civitatis 
quasi  alumna  quaedam,  eloquentia.  Imitatrix  boni  est  volup- 
tas,  malorum  autem  mater  omnium.  Quas  ex  Sabinis  virgines 
raptse  fuerant,  postea  oratrices  pacis  et  fcederis  erant.  Per 
annos  cxv  inter  Romam  aemulamque  ejus  Carthagmem  semper 
aut  bellum,  aut  belli  praeparatio,  aut  infida  pax  fuit.  Vultures 
a  Romulo  visas,  bellatricem  fore  urbem  Romam  pollicebantur. 

P.  5.  Gens  Etrusca  ante  omnes  alias  dedita  religionibus 
auxilium  Vejentibus  negavit,  donee  sub  rege  essent.  Urbem 
mediam  interfluit  Marsyas  amnis,  fabulosLs  Graecorum  car- 
minibus  inclytus.  Nee  ita  claudenda  est  res  familiaris,  ut 
earn  benignitas  aperire  non  possit,  nee  ita  reseranda,  ut  omni- 
bus pateat.  Aliena  vitia  quisque  reprehendi  mavult  quam 
sua. 

P.  6.  Nee  Pompeius  ferebat  parem  nee  Caesar  superiorem. 
Servi  qui  in  vestibule  erant  ut  armatos  conspexere,  rati  actum 
esse  de  dominis,  in  tabernaculum  currunt,  vociferantes  missos 
esse  qui  occideren-t  captas.  Facilius  est  excludere  perniciosa 

quam  regere ;  nam  quum  se  in  possessione  posuerunt  poten- 
tiora  rectore  sunt.  Audita  quam  visa  laudamus  libentius,  et 
praesentia  invidia,  prseterita  veneratione  prosequimur.  Ad 
regem  pracliantium  clamor  pervenerat,  quum  loricam  sumpsit, 
et  ad  prima  signa  venit.  Mardonius,  incensis  quae  ceperant 
sedificare  Athenienses,  copias  in  Bceotiam  transfert.  Hannibal 
Iberum  copias  trajicit,  prasmissis  qui  Alpium  transitus 
specularentur. 

P.  7-  In  civitate  libera,  lingua  mensque  liberae  esse  debent. 
Juventas  Terminusque,  maximo  Romanorum  gaudio,  a  sedibus 
suis  in  Capitolio  moveri  se  non  sunt  passi.  Decem  ingenui, 
decem  virgines,  patrlmi  omnes  matrTmique,  ad  sacrificium 
delecti.  Cererem  et  Liberum  invocat  Virgilius,  quod  horum 
fructus  maxime  necessarii  sunt  ad  hominum  utilitates.  Inter 
se  contraria  sunt  beneficium  et  injuria.  Non  cibus  nobis,  non 
humor,  non  vigilia,  non  somnus,  sine  mensura  quadam  salu- 
bria.  Murus  et  porta  de  ccelo  tacta  erant. 

P.  7-  Non  admiror  Vatinium  quod  meam  legem  contemnat, 
hominis  inimici.  Incipio  ex  hoc  studio  non  solum  oblectatio- 
nem  verum  etiam  gloriam  petere,  postquam  tuo  judicio 
probatum  est,  viri  gravissimi  atque  eruditissimi.  Samnites 
omnia  se  expertos  esse  dixerunt,  si  suismet  ipsorum  viribus 
tolerare  tantam  molem  belli  possent.  Censuerunt  senatores, 
quos  ludos  consul,  ex  sua  unius  sententia  vovisset,  eos  de 
manubiis  faceret.  Quum  ferae  bestiae  cibum,  adfraudem  suam 
positum,  plerumque  adspernentur,  nos  specie  parvi  beneficii 
inescamur,  et  nostram  ipsorum  libertatem  subrui  patimur. 
Mithridates,  sine  cujusquam  militum  auxilio  suamet  unius 
opera,  Cappadociam  se  cepisse  dixit.  Nonne  ei  meas  praesentis 
preces  profuturas  fuisse  putas,  cui  nomen  meum  absentis 
honori  fuerat  ? 

P.  8.  Solidum  aprum  Romanorum  primus  in  epulis  apposuit 
Servilius  Rullus,  pater  ejus  Rulli,  qui  Ciceronis  consulatu 


legem  Agrariam  promulgavit.  Fundamentum  perpetuae 
famae  est  justitia,  sine  qua  nihil  potest  esse  laudabile.  Arbores 
serit  agricola,  quarum  adspiciet  fructum  ipse  mmquam. 
Veteres  litteras  Graecas  fuisse  easdem  pene,  quas  nunc 
sunt  Latinae,  indicio  erit  Delphica  tabula,  quae  est  hodie  in 
Palatio.  Nullum  animal,  quod  sanguinem  habet,  sine  corde 
esse  potest.  Sardanapalus  tertio  et  tricesimo  loco  natus  est  ab 
Nino  et  Semiramide,  qui  Babylona  condiderunt. 

P.  9-  Agin  regem,  Lacedaemonii,  quod  nunquam  antea 
apud  eos  acciderat,  necaverunt.  Timoleon,  id  quod  difficilius 
putatur,  sapientius  tulit  secundam  quam  adversam  fortunam. 
Id  quod  nullo  ante  bello  acciderat,  duo  consules,  sine  memo- 
rando  praslio  interfecti,  velut  orbam  rempublicam  reliquerant. 
Socrates  mihi  videtur,  id  quod  constat  inter  omnes,  primus  a 
rebus  occultis  avocavisse  philosophiam. 

P.  9.  Maximum  ornamentum  amicitise  tollit,  qui  ex  e£ 
tollit  verecundiam.  Qui  nihil  agere  videntur  saepe  majora 
agunt  quam  alii.  Terra  nunquam  recusat  imperium,  nee 
unquam  sine  usura  reddit  quod  accepit.  Equitibus  equisque 
tegumenta  erant  ex  ferreis  laminis  serie  inter  se  connexa; 
quibus  antea  Darius  praeter  jacula  nihil  dederat,  scuta  gladii- 
que  adjiciebantur. 

P.  9.  Ambigatus,  exonerare  praegravante  turba  regnum 
cupiens,  filios  missurum  se  esse  in  quas  Dii  dedissent  auguriis 
sedes  ostendit.  Qui  Darium  vehebant  equi,  confossi  hastis  et 
dolore  efferati,  jugum  quatere  et  regem  curru  excutere  coepe- 
rant.  Plerique  quae  ipsi  non  tribuunt  amicis  haec  ab  iis 
desiderant.  Memoria  Hortensii  tanta  erat,  ut  quae  secum 
commentatus  esset,  ea  sine  scripto  verbis  eisdem  redderet  quibus 
cogitavisset.  Africanus,  Carthagine  deleta,  Siculorum  urbes 
signis  pulcherrimis  exornavit,  ut  quos  victoria  populi  Romani 
maxime  laetari  arbitrabatur  apud  eos  monumenta  victoriae 
plurima  collocaret.  Quorum  patres  aut  majores  aliqua  gloria 

praestiterunt,  ii  student  plerumque  eodem  in  genere  landis 
excellere.  Bestiae,  in  quo  loco  natae  sunt,  ex  eo  se  non 
commovent.  Quam  quisque  novit,  in  ea  arte  se  exereeat. 

P.  10.  Agamemnon,  qnum  devovisset  Dianae  quod  in  suo 
regno  pulcherrimum  natum  esset  illo  anno,  immolavit  Iphige- 
niam.  J.  Caesar  deversorio,  quod  unum  erat,  Caio  Oppio 
correpto  subita  valetudine  cessit,  et  ipse  humi  ac  sub  dio 
cubuit.  Plato,  qui  princeps  de  republica  conscripsit,  hoc 
legis  putavit  esse,  persuadere  aliquid,  non  onrnia  vi  ac  minis 
cogere.  P.  Volumnius,  L.  J.  Calidum,  quern  post  Lucretii 
Catullique  mortem  multo  elegantissimum  poetam  nostra  aetas 
tulit,  in  proscriptorum  numerum  retulit.  Incertus  erat 
Hannibal,  utrum  cceptum  in  Italiam  intenderet  iter,  an  cum  eo 
qui  primus  se  obtulisset  Romanorum  exercitu  manus  consereret 
Volsci,  acie  victi,  Volscas,  civitatem  quam  habebant  optimam, 
perdiderunt. 

P.  II.  Prima  extra  Italiam  colonia  Carthago  a  Romanis 
eondita  est.  Quae  pars  civitatis  Helvetia?  insignem  calamitatem 
jpopalo  Romano  intulit,  ea  princeps  pcenas  persolvit.  ^Etas 
qua  Pericles  vixit  prima  Athenis  oratorem  prope  perfectum 
tulit 

P.  11.  Thrasybulus,  quum  Phylen  confugisset,  quod  est 
castellum  in  Attica  munitissimum,  non  plus  habuit  secum 
quam  triginta  de  suis.  Pausanias  Spartam  redire  nolebat,  et 
Colonas,  qui  locus  in  agio  Troade  est,  se  contulit.  Mago  ad 
colloquium  Suffetes,  qui  summus  Peenis  est  magistratus, 
elicuit,  laceratosque  verberibus  cruci  adfigi  jussit.  Ex  Sicilia 
me  ad  Le.ucopetram,  quod  est  promontorium  agri  Rhegini, 
venti  detulerant.  Homines  domicilia  sua  conjuncta  quas 
urbes  dicimus  moenibus  sepserunt.  Career  est  ^  crudelissimo 
tyranno  Dionysio  factusSyracusisquaeLautumnias(s.Lautumiae) 
vocantur.  Poeni,  quum  ab  Oreo  profectum  Attalum  Romanes- 
que audissent,  veriti  sunt  ne  intra  Rhium  (fauces  ese  sunt 
Corinthii  sinus)  obprimerentur. 


P.  12.  Adfirmat  Plinius  etiam  esse  hanc  philosophic 
pulcherrimam  partem,  agere  negotium  publicum.  Simulatis 
ludis  equestribus,  virgines  quas  ad  spectaculum  venerant  praeda 
fuere,  et  haec  statim  causa  belli.  Captivo  suppliciter  sepultu- 
ram  precanti  Octavianus  respondisse  dicitur  "  Jam  istam  1 
volucrum  fore  potestatein." 

P.  12.  Num  censes  eos  qui  divinare  dicuntur,  posse 
respondere  sol  majorne  sit  quam  terra,  an  tantus  quantus 
videatur  ?  Hoc  brevissime  dicam,  neminem  unquam  tarn  im- 
pudentem  fuisse,  qui  a  diis  immortalibus  tot  et  tantas  res 
auderet  optare,  quot  et  quantas  dii  immortales  ad  Cn. 
Pompeium  detulerunt.  Quid  hoc  miserius,  quam  eum  qui  tot 
annos  quot  habet  designatus  consul  fuerit,  fieri  consulem  non 
posse  ?  Stoicum  est  nullum  esse  pilum  omnibus  rebus  talem, 
qualis  sit  pilus  alius.  Quot  orationum  genera  esse  diximus, 
totidem  oratorum  reperiuntur. 


Pronouns. 

P.  13.  In  his  locis  quae  nos  incolimus  post  solstitium 
Canicula  exoritur,  apud  Troglodytas,  ut  scribitur,  ante 
solstitium.  Si  turpia  sunt  quae  facis,  quid  refert  neminem 
scire,  quum  tu  scias  ?  Ego  reges  ejeci,  vos  tyrannos  introduci- 
tis ;  ego  libertatem  quae  non  erat,  peperi,  vos  partam  servare 
non  vultis  ;  ego  capitis  mei  periculo  patriam  liberavi,  vos  liberi 
sine  periculo  esse  non  curatis.  Excellentissimi  fuerunt,  ut  nos 
judicamus,  Persarum  reges,  Cyrus  et  Darius  Hystaspis  filius. 
Atheniensium  plus  interfuit  firma  tecta  in  domiciliis  habere, 
quam  Minervae  signum  pulcherrimum  ;  tamen  ego  me  Phidiam 
esse  mallem,  quam  vel  optimum  fabrum  tignarium.  Ego,  si 
ab  improbis  et  perditis  civibus  rempublicam  teneri  viderem, 
non  ad  eorum  causam  me  adjungerem  ;  ne  si  summa  quidem 
eorum  in  me  merita  constarent.  Tu  a  civitatibus  pecunias 
classis  nomine  coegisti ;  tu  pretio  remiges  dimisisti ;  tu,  quum 

nsvis  esset  a  quaestore  et  ab  legato  capta,  praedbmim 
archipiratam  ab  omnium  oculis  removisti  ?  Si  ferag  partus  suos 
diligunt,  qu£  nos  in  liberos  nostros  indulgentia  esse  debemus  ! 

4/Ae/r  ct^l.  P.  14.  Si  Brutus  putabit  me  quaternas  centesimas  oportuisse 
decernere,  accipiam  equidem  dolorem  mihi  ilium  irasci,  sed 
multo  majorem,  non  esse  eum  talem  qualem  putassem.  Equi- 
dem scio  quosdam  collecta  quae  idem  significarent  vocabnla 
solitos  ediscere,  quo  facilius  occurreret  unum  ex  pluribus. 
Equidem  non  video  cur  quid  ipse  sentiam  de  morte  non  audeam 
vobis  dicere:  ego  vestros  patres  vivere  arbitror  et  earn  quidem 
vitam  quae  est  sola  vita  nominanda. 

P.  14.  Quoniam  vita  ipsa  qua  fruimur  brevis  est,  inemori- 
am  nostri  quam  maxime  longam  efficere  debemus.  Quid  sit 
animus,  ille  rector  dominusque  nostri,  non  magis  tibi  quisquam 
expediet,  quam  ubi  sit.  Cur  Deus,  omnia  nostri  causa  qimm 
faceret,  tantam  vim  rerum  mortiferarum  terra  marique  disper- 
si*  ?  I»  secundo  omine,  et  nostri  memorem  sepulcro  scalpe 
querelam.  Nemo  nostrum  idem  est  in  senectute  qui  fuit 
juvenis.  Patria  quae  communis  est  omnium  nostrum  parens, 
odit  te  ac  metuit  et  judicat  te  de  parricidio  suo  cogitare.  Ex 
infimp  specu  vocem  redditam  ferunt  "  Imperium  summum 
Romae  habebit  qui  vestrum  primus  osculum  matri  talent." 
Mihi  molestior  est  lippitudo  etiam  quam  ante  fuerat,  dietare 
tamen  hanc  epistolam  malui,  quam  Gallo  Fabio,  amantissimo 
utriusque  nostrum,  nibil  ad  te  litterarum  dare.  Minus  valeo 
quam  utervis  vestrum. 

P.  16.  Attictts  non  se  florentibus  venditavit,  sed  afflictis 
semper  succurrit.  Agesilaus  in  Phrygian!  se  convertit,  eam- 
que  prius  depopulatus  est,  quam  Tissaphernes  nsquam  se 
moveret.  Eumenes  praefectis  Antigoni  imposuit,  seque  ac 
suos  omnes  extraxit  incolumes.  Hannibal  sensit  se  peti, 
neque  sibi  diutius  vitam  esse  retinendam.  Non  dubito  dicere 
omnem  aetatem  esse  conservatricem  sui.  Quintus  frater  pur- 

gat  se  multum  per  literas,  et  affirmat  nihil  a  se  unquam  de  ie 
secus  esse  dictum.  Allobroges,  qui  trans  Rhodanum  vico* 
possessionesque  habebant,  fuga  se  ad  Caesarem  recipiunt,  et 
demonstrant  sibi  praeter  agri  solum  nihil  esse  reliqui.  Romu- 
lus Julio  Proculo  dixit  se  deum  esse,  et  Quirinum  vocari. 
Adolescens  dextram  Scipionis  tenens,  deos  omnes  invocat  ad 
gratijSn  illi  pro  se  referendam,  quoniam  sibi  non  satis  facultatis 
pro  suo  animo  atque  illius  erga  se  merito  esset.  Darius  dixit 
se  hostem  esse  Atheniensium,  quod  eorum  auxilio  Tones 
Sardes  expugnaverant.  Perfuga  venit  in  castra  Fabricii, 
eique  est  pollicitus,  se,  ut  clam  venisset,  ita  clam  in  Pyrrhi 
castra  rediturum,  et  eum  veneno  necaturum.  Germani  agricul- 
turae  non  student,  majorque  pars  victus  eorum  lacte  et  caseo 
et  carne  consistit. 

P.  17«  Imperavit  Hannibal  puero  ut  omnes  aedificii  fores 
circuiret  ac  propere  sibi  renuntiaret  num  eodem  modo  undique 
obsideretur.  Pythius,  qui  ut  argentarius  apud  omnes  ordines 
gratiosus  erat,  piscatores  ad  se  convocavit,  et  ab  his  petivit,  ut 
ante  suos  hortulos  postridie  piscarentur.  Magnus  ille  noster 
dixit,  rempublicam  Romanam  justissimas  Arpino  municipio 
gratias  debere,  quod  ex  eo  duo  conservatores  ejus  extitissent. 
Plerique  milites  Caesaris  <;apti  concessam  sibi  sub  conditione 
vitam,  si  militare  adversus  eum  vellent,  recusarunt.  Themis- 
tocles  domino  navis  qui  sit  aperit,  multa  pollicitus  si  se  ser- 
vasset.  Ipsi  Deo  nihil  minus  gratum  est  quam  non  omni- 
bus patere  ad  se  placandum  et  colendum  viam. 

P.  18.  Quum  prsestantem  esse  Numam  Pompilium  fama 
ferret,  praetermissis  suis  civibus  regem  ajienigenam,  patribus 
auctoribus,  sibi  ipse  populus  adscivit.  Tu,  quum  tibi  Deus 
dederit  animum  quo  nihil  est  prsestantius  neque  divinius, 
sic  te  ipse  projicies,  ut  nihil  inter  te  et  quadrupedem  aliquem 
putes  interesse?  Antiphonte  Rhamnusio  neminem  unquam 
melius  oravisse  capitis  causam  quum  se  ipse  defenderet,  se 
audiente,  locuples  auctor  scripsit  Thucydides.  Pracipuus 

erat  labor  eorum,  qui  humeris  onera  poxtabant ;  quippe  quum 
semetipsos  regere  non  possent,  in  rapidos  gurgites  incommodo 
onere  auferebantur.  Primam  ex  natura  hanc  habemus  appe- 
titionem,  ut  conservemus  nosmet  ipsos.  Celeritas  atque  vis 
quadrupedum  nobis  ipsis  affert  vim  et  celeritatem  ;  nos  ele- 
phantorum  acutissimos  sensus,  nos  sagacitate  canum  ad  utili- 
tatem  nostram  abutimur.  Tu  in  provinciam  ire  noluisti : 
non  possum  id  in  te  reprehendere,  quod  in  me  ipso  et  praetor 
et  consul  probavi. 

P.  19-  Diis  rite  placatis,  delectum  consules  habebant, 
acrius  intentiusque  quam  prioribus  annis  quisquam  meminerat 
habitum.  Opes  suas  libens  senatus  in  medium  protulit,  nee 
praeter  quod  in  bullis  singulisque  annulis  erat,  quidquam  sibi 
auri  reliquere.  Videte  quanto  tetrior  hie  tyrannus  Syracusa- 
nis  fuerit  quam  quisquam  superiorum  ;  quuni  illi  ornarint 
templa  deorum  immortalium  ;  hie  etiam  deorum  monument* 
atque  ornamenta  sustulerit.  Quidquam  tu  ilia  putas  fuisse  de 
valetudine  Pompeii  decreta  municipiorum,  prse  his  de  victoria 
Caesaris  gratulationibus  ?  Legendus  est  C.  Gracchus,  si 
quisquam  alius  juventuti ;  non  enim  solum  acuere  sed  etiam 
alere  ingenium  potest.  Aureo  seculo  non  erat  cuiquam  aut 
animus  in  injuriam  aut  causa.  Virtus  nihil  in  se  habet  mag- 
nificum  si  quidquam  habet  venale.  Quisquamne  divinare 
potest  quid  vitii  in  auspiciis  futurum  sit,  nisi  qui  de  ccelo 
servare  constituit  ? 

P.  19-  Diutius  Babylone  quam  usquam  constitit  Alexan- 
der ;  nee  ullus  locus  disciplines  militari  plus  nocuit.  Non  est 
quisquam  gentis  ullius,  qui,  ducem  naturam  nactus,  ad  virtu- 
tern  pervenire  non  possit.  Nolite  existimare  judices  non 
unam  et  eandem  omnibus  in  locis  esse  fraudatorum  impuden- 
tiam ;  fecit  eadem  omnia  quae  nostri  debitores  solent;  negavit 
se  omnino  versuram  ullam  fecisse  Romae.  Ferretne  ulla 
civitas  latorem  istius  modi  legis,  ut  conderrmaretur  filius  aut 
nepos,  si  pater  aut  avus  deliquisset  ?  Quum  emendati  mores 

amicorum  sunt,  turn  sit  inter  eos  omnium  rerum,   consiliorum, 
voluntatum,  sine  ulla  exceptione,  communitas. 

P.  20.  Inter  Syllanae  crudelitatis  exempla  est,  quod  a 
republica  liberos  proscriptorum  submovit ;  nihil  enim  iniquius 
esse  potest,  quam  aliquem  heredem  paterni  odii  fieri.  Istae 
quidem  artes,  si  modo  aliquid,  valent  ut  acuant  et  tan- 
quam  irritent  ingenia  puerorum,  quo  facilius  possint  majora 
discere.  Tenet  aures  vel  mediocris  orator,  sit  modo  aliquid  in 
eo ;  nee  ulla  res  plus  apud  animos  hominum  quam  ordo  et 
ornatus  orationis  valet.  Quern  mihi  dabis  qui  aliquod  pre- 
tium  tempori  ponat,  qui  diem  sestimet,  qui  intelligat  se  quo- 
tidie  mori  ?  Minima  dii  negligunt,  neque  agellos  singulorum 
'  nee  viticulas  pej'j^uuntur  :  nee  si  uredo  aut  grando  quippiam 
nocuit,  id  Jovi  animadvertendum  est.  Pecuniam  si  cuipiam 
fortuna  ademit  aut  si  alicujus  eripuit  injuria,  tamen  dum 
existimatio  est  Integra  facile  consolatur  honestas  egestatem. 
Utrum  gravius  aliquid  in  quempiam  dici  potest,  quam  ad  homi- 
nem  condemnandum,  quern  nunquam  vidisset  neque  audisset, 
adductum  pretio  esse  ? 

P.  21.  Hoc  est  natura  datum,  ut  vultum  dirigamus  ad 
*r*T  auditores,  si  quam  rem  docere  eos  velimus.  Araneae  rete 
texunt,  ut  si  quid  inhaeserit  confidant.  Num  quis  irascitur 
pueris,  quorum  aetas  nondum  novit  rerum  discrimina  ?  Turpis 
excusatio  est,  et  minime  accipienda,  si  quis  contra  rempubli- 
cam  se  amici  causa  fecisse  fateatur.  Quo  quis  versutior  et 
callidior  est,  hoc  invisior  et  suspectior,  detracta  opinione  pro- 
bitatis.  Dolere  se  aiebat  Demosthenes,  si  quando  opificum 
antelucana  victus  esset  industria.  Diinda  est  opera,  ne  qua 
amicorum  dissidia  fiant.  Sequebantur  funus  epulse,  quas 
inibant  propinqui  coronati ;  apud  quas  de  mortui  laude,  quum 
quid  verum  erat,  predicatum  est ;  nam  mentiri  nefas  habe- 
batur.  Augustus  itinera  lectica  et  noctibus  fere,  eaque  lenta 
faciebat ;  ut  Praeneste  vel  Tibur  biduo  procederet ;  ac  si  quo 
pervenire  mari  posset,  potius  navigabat.  Nihil  vidi  tarn  mite 

quam  meus  frater  in  sororem  tuam  ;    ut  etiam  si  qua  fuerat 
sumta  offensio,  non  appareret. 

P.  22.  Cavendum  est  ut  ne  quod  in  nobis  insigne  vitium 
fuisse  dicatur.  Decrevit  Senatus  ut  consul  videret,  ne  quid 
respublica  detrimenti  caperet.  In  Numa  Pompilio,  in  Servio 
Tullio,  in  caeteris  regibus,  quorum  multa  sunt  eximia  ad  con- 
stituendam  rempublicam,  numquod  eloquentiae  vestigium  appa- 
ret  ?  Rufium  agentem  aliquid  credo,  in  emporio  Puteolanorum, 
salutavi ;  postea  jussi  valere,  quum  me  numquid  vellem  rogasset ? 

P.  22.  Ante  diem  tertium  nonas  Januarii  quum  agere  cospisset 
Metellus  Celer,  tertio  quoque  verbo  orationis  suae  me  appel- 
labat,  me  minitabatur.  Quinto  quoque  anno  tota  Sicilia 
censetur.  Tricesimo  quoque  die  talenta  Attica  xxxiii  Pompeio 
solvuntur.  Vix  decimus  quisque  est  in  foro,  qui  sese  noverit 
Altissima  quaeque  flumine  minimo  sono  labuntur.  Aptissima 
sunt  ad  excludendum  recentissima  quseque  ova.  Stultissimum 
credo  ad  imitandum  non  optima  quaeque  proponere.  Cre- 
dulitas  error  est  magis  quam  culpa,  et  quidem  in  optimi 
cujusque  mentem  facillime  irrepit.  Placet  Stoicis  suo  quam- 
que  rem  nomine  appellare.  Destinaverat  Augustus  jus  civile 
ad  certum  modum  redigere,  atque  ex  immensa  diffusaque 
legum  copia,  optima  quaeque  et  necessaria  in  paucissimos 
conferre  libros.  Totidem  sunt  voces  quot  in  orbe  homines  ; 
et  sua  quique.  Omnia  veniebant  Antonio  in  mentem,  eaque 
sua  quaeque  loco,  ubi  plurimum  valere  possent.  Siculi,  ut 
primum  videre  ex  gravitate  loci  vulgari  morbos,  in  suas 
quisque  propinquas  urbes  dilapsi  sunt.  Pictorum  Graecorum 
tanta  est  multitudo,  tanta  in  suo  cujusque  genere  laus,  ut 
quum  summa  miremur,  inferiora  etiam  probemus. 

Use  of  Cases. 

P.  23.  Anacreon  poeta  acino  uvae  passae.;  Fabius  senator 
in  lactis  haustu  uno  pilo  strangulatus  esse  dicitur.  Pisistra- 
tum,  Atheniensium  tyrannum  memoriae  proditur,  quum  multa 

m  eum  ebrius  conviva  dixisset,  non  magis  illi  se  succensere 
dixisse,  quam  si  quis  obligatis  oculis  in  se  incurrisset,  Ardeam 
Rutuli  habebant,  gens,  ut  in  ea  regione  atque  in  ea  aetate, 
divitiis  pragpollens.  Traditur  Drusus  ex  provincia  Gallia 
retulisse  aurum,  Senonibus  olim  in  obsidione  Capitolii  datum, 
nee  ut  fama  est  extortum  a  Camillo.  Apud  insulam  Capreas 
veterrimae  ilicis  demissos  jam  ad  terrain  languentesque  ramos, 
convaluisse  adventu  suo,  laetatus  est  Tiberius.  Datum  est 
mare  Neptuno,  altero*  Jovis  fratri,  regnum. 

P.  24  Certe  ignoratio  futurorum  malorum  utilior  est 
quam  scientia.  Decet  cariorem  esse  patriam  nobis  quam 
nosmetipsos.  C.  Livius  neminem  fidelius  dare  posse  consi- 
lium  -dixit,  quam  eum  qui  id  alteri  suaderet,  quod  ipse,  si  in 
modern  loco  esset,  facturus  fuerit.  Solem  mathematici  multis 
partibus  confirmant  majorem  esse  quam  terram.  Necessitatis 
inventa  antiquiora  sunt  quam  voluptatis.  Defectio  virium 
adolescentiae  vitiis  efficitur  saepius  quam  senectutis.  Magis 
ea  percipimus  et  sentimus,  quse  nobis  ipsis  aut  prospera  aut 
^dversa  eveniunt,  quam  ilia  quae  caeteris. 

P.  25.  Marcus  Marcellus,  magnificentissimo  munere  aedili- 
tatis  edito,  decessit  admodum  juvenis.  Alam  trecentorum 
^quitum,  quam  Scipio  comparavit  substitutis  Romanis  in 
locum  Siculorum,  egregiam  evasisse  ferunt,  et  multis  praeliis 
Tempublicam  adjuvisse.  Hammonis  nemus  fontem  habet  ; 
aquam  solis  vocant ;  sub  lucis  ortum  tepida  manat,  medio  die, 
quum  vehementissimus  est  calor,  frigida  fluit.  Atticus  Athe- 
niensibus  singulis  septem  modios  tritici  dedit ;  qui  modus 
mensuras  medimnus  Athenis  appellatur.  Tradunt  in  Paeonia 
feram  esse  quae  Bonasus  vocetur,  equina  juba,  caetera  tauro 
similem.  Tria  sunt  piscium  genera  qui  sanguine  carent  ; 
imprimis  quae  mollia  appellantur,  ut  sepia,  polypus  et  caetera 
ejus  generis  ;  deinda  contecta  crustis  tenuibus  ;  postremo 

*  An  archaism  for  alter i.   See  Gram.  p.  54. 

testis  conclusa  duris.  Post  Hostilium,  Numae  Pompili  nepos 
ex  filia  rex  a  populo  est  Ancus  Martius  constitutus.  Cro« 
toniatae  quondam  in  Italia  cum  primis  beati  numerabantur. 

P.  25.  Oracula  evanuerunt  postquam  homines  minus 
creduli  esse  coepemnt.  Num  humilitas  aut  ignobilitas  sapi- 
entem  beatum  esse  prohibebit  ?  Animus  hominis  dives,  non 
area  appellari  debet.  Cato  esse  quam  videri  bonus  malebat. 
Si  volumus  aequi  omnium  rerum  judices  esse,  hoc  primum 
nobis  suadeamus — neminem  nostrum  esse  sine  culpa.  Philip- 
pus  Alexandro  puero  comes  et  custos  salutis  datus,  non  ut 
regem  modo,  sed  etiam  ut  alumnum  eximia  caritate  diligebat. 

P.  26.  Quod  praeterea  ad  te  scribam  non  habeo,  et  mehercule 
gum  conturbatior  :  nam  puer_festivus,  anagnostes  noster,  Sosi- 
theus,  decesserat,  meque  plus  quam  servi  mors  debere  videtur 
conturbavit.  Miltiades,  multum  in  imperiis  magistratibusque 
versatus,  non  videbatur  posse  esse  privatus,  praesertim  quum 
consuetudine  ad  imperii  cupiditatem  trahi  videretur.  Ipse  me 
conformo  ad  Pompeii  voluntatem,  a  quo  honeste  dissentire 
non  possum,  neque  id  facio,  ut  forsitan  quibusdam  videar, 
simulatione.  Si  posteaquam  cibum  cepisti  videris  tibi  posse 
me  consequi,  tuum  consilium  est.  Quum  de  Xerxis  adventu 
fama  in  Graeciam  esset  perlata,  et  maxime  Athenienses  peti 
dicerentur,  propter  pugnam  Marathoniam,  miserunt  Delphos 
consultum  quidnam  facerent  de  rebus  suis.  Modo  nuntiatus 
est  Silius  Italicus  in  Neapolitano  suo  inedia  vitam  Jfinisse. 


Accusative  Case. 

P.  27.  Alit  semulatio  ingenia,  et  nunc  invidia  nunc  admi- 
ratio  imitationem  accendit.  Pompeius  tribunitiam  potestatem 
restituit,  cujus  Sulla  imaginem  sine  re  reliquerat.  Milites, 
quos  Persae  Immortales  vocant,  aureos  torques,  vestem  auro 
custinctam  habebant,  manicatasque  tunicas,  gemmis  etiam 

adornatas.  Animantia  quaedam  animam  habent,  qusedam 
tantum  animum.  Omne  fere  genus  bestiarum  ^Egyptii  con- 
Becraverunt ;  piscem  Syri  venerantur.  Nee  vero  Phidias, 
quum  faceret  Jovis  statuam  aut  Minervse,  contemplabatur 
aliquem  e  quo  similitudinem  duceret.  Timanthes  quum  vi- 
deret  se  Agamemnonis  luctum  penicillo  imitari  non  posse, 
caput  ejus  obvolvit. 

P.  27.  Nunquam  primi  consilii  Deum  pcenitet.  Qui 
morbo  gravi  et  mortifero  affecti  sunt,  instare  mortem  vident, 
eosque  qui  secus  quam  decuit  vixerunt,  peccatorum  suorum 
turn  maxime  poenitet.  Me  non  solum  piget  stultitiae  meae, 
verum  etiam  pudet.  Eorum  nos  magis  miseret,  qui  nostram 
misericordiam  non  requirunt,  quam  qui  illam  efflagitant. 
Prorsus  vitae  tasdet ;  ita  sunt  omnia  miseriarum  plena.  De- 
cemviros  desiderastis  ;  creari  passus  est  senatus ;  decemviro- 
rum  vos  pertaesum  est ;  coegit  senatus  abire  magistratu. 
Sunt  homines  quos  libidinis  infamiseque  suae  neque  pudeat 
neque  taedeat,  qui  quasi  de  industria  in  odium  populi  irruere 
videantur.  Quum  starent,  deligati  ad  palum,  filii  Bruti, 
miserebat  non  pcenae  magis  homines,  quam  sceleris  quo  poenam 
merit!  essent. 

P.  28.  Philosophia  nos  quum  caeteras  res  omnes,  turn, 
quod  est  difficillimum  docuit,  ut  nosmet  ipsos  nosceremus. 
Ridiculi  sunt  qui  quod  ipsi  experti  non  sunt  id  docent  cseteros. 
Agrigentini  ad  Verrem  legatos  mittunt,  qui  eum  leges  doceant, 
consuetudinemque  omnium  annorum  demonstrent.  Consue- 
feci  filium  ea  ne  me  celet,  quae  alii  adolescentes  clam  patres 
faciunt.  Sententiam  meam  tu  facile  perspicere  potuisti,  jam 
ab  illo  tempore  quum  in  Cumanum  mihi  obviam  venisti ;  non 
enim  te  celavi  sermonem  T.  Ampii.  Catilina  juventutem 
quam  illexerat  multis  modis  mala  facinora  edocebat.  Com- 
mode evenit  quod  id  ipsum  quod  me  mones  quatriduo  ante  ad 
Cassium  scripseram.  Legatus  tuus  Brundisii  mihi  praesto 
fuit,  eaque  me  ex  tuis  mandatis  monuit  quae  mihi  jam  venerant 

in  meritem— praesidio  firmiori  opus  esse  ad  istam  provinciam. 
Quum  tot  signis  natura  declaret  quid  velit,  anquirat  et  deside- 
ret,  obsurdescimus  tamen,  nescio  quomodo,  nee  ea  quae  ab  ea 
monemur  audimus. 

P.  29.  Alexander  adire  Jovis  Hammonis  templum  statuit. 
Pythagoras  et  JSgyptum  lustravit  et  Persarum  Magos  adiit. 
Timotheus  socios  adjunxit  Epirotas  omnesque  eas  gentes  quae 
mare  illud  adjacent.  Triginta  tyranni  Socratem  circumstete- 
runt,  nee  potuerunt  animum  ejus  infringere.  Marcellus  ter- 
tium  annum  circumsedit  Syracusas.  Caesar,  castris  potitus, 
milites  montem  opere  circumvenire  jussit.  Spartam  Eurotas 
amnis  circumfluit,  qui  pueritiam  indurat  ad  futurae  militiae 
patientiam,  Atticus  mori  decrevit  et  die  quinto,  postquam 
id  consilium  inierat,  decessit.  Urbem  Celenas  mediam  inter- 
fluebat  Marsyas  amnis,  fabulosis  Gxaecorum  carminibus  in- 
clytus.  Pythagoras  multas  regiones  barbarorum  pedibus 
obiit.  Taurus  mons  Ciliciam  praeterit,  Armeniasque  niontibus 
jungitur.  Equidem  non  eos  solum  convenire  aveo,  quos  ipse 
cognovi,  sed  illos  etiam  de  quibus  audivi  et  legi.  Si  Clodium 
convenero  plura  ad  te  ex  illius  sermone  scribam.  Acceperat 
in  sinum  Darii  conjux  filium,  nondum  sextum  aetatis  egres- 
sum  annum,  in  spem  tantae  fortunae  quantam  paulo  ante  pater 
ejus  amiserat  genitum. 

P.  30.  Caesar  oppidum  diripit  atque  incendit,  praedam 
militibus  donat,  exercitum  Ligerim  transducit,  atque  in  Bitu- 
rigum  fines  pervenit.  Agesilaus  Hellespontum  copias  trajecit, 
tantaque  usus  est  celeritate  ut  triginta  diebus  iter  suum  con- 
fecerit.  Nonaginta  millia  peditum,  duodecim  millia  equitum, 
Hannibal  Iberum  traduxit.  Alexander  Hephaestione  Phoani- 
ces  oram  classe  praetervehi  jusso,  ad  urbem  Gazam  cum 
omnibus  copiis  venit.  Insulam  Ortygiam  totam  pirata 
praetervectus  est,  quo  in  loco  majores  Syracusanum  quenquam 
liabitare  vetuerant,  et  usque  ad  forum  et  ad  omnes  urbis  cre- 
pidines  accessit. 

P.  30.  Legati  Ennenses  haec  a  civibus  suis  mandata  ha- 
buere,  ut  ad  Verrem  adirent,  et  eum  simulacrum  Cereris  et 
Victorias  reposcerent.  E  complexu  parentum  abreptos  filios 
ad  necem  duxit,  et  parentes  pretium  pro  sepultura  liberorum 
poposcit.  Illud  te  ad  extremum  et  oro  et  hortor  ut,  tanquam 
poetae  boni  et  actores  industrii  solent,  sic  tu  in  conclusione 
muneris  tui  diligentissimus  sis.  L.  Tarquinius  duplicavit  pris- 
tinum  patrum  numerum,  et  antiques  patres  ma  jorum  gentium 
appellavit,  quos  priores  sententiam  rogabat.  Populus  me  fru- 
menturn  flagitabat ;  quasi  vero  ego  rei  frumentariae  praefuissem, 

P.  31.  Socrates  totius  mundi  se  incolam  et  civem  arbitra- 
batur.  Ordo  agminis  Persarum  erat  talis :  ignis,  quern  ipsi 
sacrum  et  aeternum  vocant,  argenteis  altaribus  praeferebatur ; 
Magi  proximi  patrium  carmen  canebant.  Augustus  per 
annos  amplius  quadraginta  eodem  cubiculo  hieme  et  aetate 
mansit,  quamvis  parum  salubrem  valetudini  suae  urbem  ex- 
periretur.  Si  quenquam  amicum  existimas,  cui  non  tantumdem 
credis  quantum  tibi,  vehementer  erras.  Antonius  fugam  suam, 
quia  vivus  exierat,  victoriam  vocabat.  Sapientia  certissimam 
se  nobis  ducem  praebet  ad  voluptatem.  Moneo  ut  te  errori- 
bus  tuorum  placabilem  prasstes.  Quidam  de  oratoris  arte  paucis 
praecipiunt  libellis,  eosque  Rhetoricos  inscribunt.  Itaque  ille 
M.  Cato  Sapiens  cellam  penariam  reipublicae,  nutricem  plebis 
Romanas  Siciliam  dixit. 

P.  31.  Duodequadraginta  annos  tyrannus  Syracusarum 
fuit  Dionysius,  quum  quinque  et  viginti  annos  natus  domina- 
tum  occupavisset.  Decem  quondam  annos  urbs  oppugnata 
est  ob  unam  mulierem  ab  universa  Graecia.  Agri  quum 
multos  annos  quieverunt  uberiores  efferre  fructus  solent. 
Multa  ssecula  sic  viguit  Pythagoreorum  nomen,  ut  nulli  alii 
docti  viderentur.  Augustus  non  amplius  quum  plurimum 
quam  septem  horas  dormiebat,  ac  ne  eas  quidem  continuas, 
sed  ut  in  illo  temporis  spatio  ter  aut  quater  expergisceret. 

P.  32.  Urbs  Saguntum  longe  opulentissima  urbium  His- 
^aniae  fuit,  sita  passus  mille  ferme  a  mari.  Persis  perpetuis 
montium  jugis  ab  altero  latere  clauditur,  quod  in  longitudinem 
MDC  stadia,  in  latitudinem  CLXX  procurrit.  Zama  quin- 
que  dierum  iter  ab  Carthagine  abest,  Babylon  arcem  habet 
ambitu  viginti  stadia  complexam  ;  triginta  pedes  in  terram 
turrium  fundamenta  demissa  sunt ;  viginti  pedes  lati  parietes 
hortos  pensiles  sustinent. 

P.  32.  Mithridates,  qui  uno  die  tot  cives  Romanos  tra- 
cidavit,  ab  illo  tempore  annum  jam  tertium  et  vicesimum 
regnat.  Rex  Arehelaus  quinquagesimum  annum  Cappadocia 
potiebatur.  Nestor  tertium  jam  aetatem  hominum  vivebat ; 
nee  erat  ei  verendum,  ne  vera  de  se  praedicans,  nimis  videre- 
tur  aut  insolens  aut  loquax. 

P.  33.  Laevinus  Consul  Agrigentum,  quod  tenebatur  a 
Carthaginiensium  valido  praesidio,  duxit  legiones,  et  adfuit 
fortuna  incepto.  Achaei  ab  Heraelidis  ex  Laconica  pulsi, 
eas  occupavere  sedes  quas  nunc  obtinent ;  Pelasgi  Athenas 
commigravere.  Darius,  haud  ignarus  quam  cum  strenuo 
hoste  res  esset,  omnia  longinquarum  gentium  auxilia  Babylona 
contrahi  jussit.  Egyptii  derasis  capitibus  Apim  quaerunt ; 
inventus  Memphim  deducitur.  Multae  nationes  quondam  Del- 
phos  ad  Apollinis  oraculum  profectae  sunt.  Patres  conscript! 
qui,  Hannibale  vivo,  nunquam  se  sine  insidiis  futures  existima- 
bant,  legates  in  Bithyniam  miserunt,  in  his  Flamininum,  qui 
a  rege  peterent  ut  Hannibalem  sibi  dederet.  Aurum,  Judae- 
orum  nomine,  quotannis  ex  Italia  Hierosolyma  exportari  sole- 
bat.  M.  Livius  ignominiam  suam  adeo  aegre  tulerat,  ut  et 
rus  migraret  et  per  multos  annos  et  urbe  et  omni  costu  careret 
hominum. 

P.  33.  Demaratus  regis  Tarquinii  pater  fugit  Tarquinios 
Corintho,  et  ibi  suas  fortunas  constituit.  Caesar  Tarracone 
discedit,  pedibusque  Narbonem  atque  inde  Massiliam  pervenit. 

Timoleon,  quum  propter  diuturnitatem  belli  non  solum  regio- 
nes,  sed  etiam  urbes  desertas  videret,  Corintho  colonos  arcessi- 
vit,  quod  ab  his  initio  Syracusae  erant  conditse.  Quum  Dion 
non  desisteret  obsecrare  Dionysium  ut  Platoriem  Athenis  ar- 
cesseret,  ille,  qui  in  aliqua  re  vellet  patrem  imitari,  morem  ei 


P.  34.  Megaris  diu  stetit  oleaster  in  foro,  cui  viri  fortes 
affixerant  arma,  quae  cortex  ambiens  longa  aetate  occultaverat. 
Artemisia,  Mausoli,  Cariae  regis,  uxor,  nobile  illud  Halicar- 
nassi  fecit  sepulchrum.  Athenis  jamdiu  doctrina  ipsorum 
Atheniensium  interiit,  tamen  eruditissimos  homines  Asiaticos 
quivis  Atheniensis  indoctus  suaviter  loquendo  facile  superabit. 
Graeci,  alii  Sicyone,  alii  apud  Corinthios  repertam  esse  affir- 
mant  picturam.  Tempestatis  tantae  dissimilitudines  saepe 
sunt,  ut  alia  Tusculi,  alia  Romae  sit.  Lysandrum  dicere 
aiunt  solitum,  Lacedaemone  esse  honestissimum  domicilium 
senectutis.  Timoleon  arcem  Syracusis  quam  munierat  Diony- 
sius  a  fundamentis  disjecit,  deditque  operam  ut  quam  minime 
multa  vestigia  servitutis  manerent. 

P.  35.  Manlius  rure  juventam  egit.  Quinctius  patriciae 
vir  gentis  erat,  qui  quum  ex  vulnere  claudus  esset,  ruri  agere 
vitam  constituit.  Credidit  Tullus  Hostilius  salubriora  militiae 
quam  domi  juvenum  corpora  fore.  Cur  Marius,  septimum 
consul,  domi  suae  senex  est  mortuus  ?  Cur  omnium  crudelissi- 
mus  Cinna  tamdiu  regnavit?  Militiae  Scipionem  ut  Deum 
colebat  Laelius ;  domi  Laelium  observabat  in  parentis  loco 
Scipio.  Platonis  vox  altior  est  quam  ut  earn  nos,  humi 
strati,  suspicere  possimus.  Darii  mater,  perlata  fama  de 
Alexandri  rmrrte,  vestem  lugubrem  sumpsit,  laceratisque  cri- 
nibus  humi  corpus  abjecit. 

P.  35.  O  vim  maximam  erroris  !  O  praeclarum  diem, 
quum  ad  ilium  divinum  animorum  consilium  ccetumque  pro- 

ficiscar  !  lieu  me  miserum  !  cur  senatum  cogor  quern  laudayj 
semper  reprehendere  ?  O  te  dementem,  si  tune  mortem  times 
quum  tonat ! 

Dative  Case. 

P.  35.  Oppianicus  quum  uxori  suae  Cluentiae  ipse  pocu- 
lum  dedisset,  subito  ilia  in  media  potione  exclamavit,  se 
72 ->o  maximo  cum  dolore  morL  De  pueris  quid  agam ;  parvone 
navigio  duro  tempore  anni  committam  ?  Eunti  mihi  Antium 
venit  obviam  tuus  puer,  et  milii  litteras  abs  te,  et  commenta- 
rium  consulatus  mei,  Graece  scriptum,  reddidit.  Mithridates 
pollicitus  est  regi  se  Datamen  interfecturum,  si  ei  rex  permit- 
teret  ut  quodcumque  vellet  liceret  facere.  Pontifex  maximum 
res  omnes  singulorum  annorum  mandabat  litteris,  et  proponebat 
tabulam  domi,  potestas  ut  esset  popula  cognoscendi.  Alexan- 
der deposuisse  in  delubro  pecuniam  dicitur,  et  Clisthenes  Junoni 
Samiae  filiorum  dotes  credidit.  Memoriae  proditum  est  Socra- 
tem  omnem  de  natura  disputationem  rejecisse,  et  tantum  de 
vita  et  moribus  solitum  esse  quaereref. 

P.  36.  Non  resistet  irae,  cui  nihil  unquam  negatum  est. 
Hoc  in  vulgus  jactabant  Carthaginienses,  haudquaquam  ipsi 
ignari  quantum  sibi  virium  Carthagine  amissa  decessisset.  Na- 
tura constitutum  est,  ut  non  liceat  sui  commodi  causa  nocere 
alteri.  Quamdiu  mihi,  consuli  designate,  insidiatus  es,  non 
publico  me  praesidio  sed  privata  diligentia  defendi.  Philoso- 
phise servias  oportet,  ut  tibi  contingat  vera  libertas.  Clades 
Atheniensium  non  hostium  virtute  sed  ipsorum  immodestia 
accidit,  quod  non  dicto  audientes  imperatoribus  suis,  dispalati 
sunt  in  agris.  Vir  moderatus  et  sapiens  parebit  pr«ecepto  illi 
veteri,  neque  laetabitur  unquam  neque  moerebit  nimis.  Caesar 
decem  obsides  hostibus  imperavit. 

P.  37.  Non  tarn  fuit  hominum  generi  infensa  atque  inimi- 
ca  natura,  ut  corporibus  tot  res  salutares,  animis  nullam 

mvenerit.  Non  sum  uni  angulo  natus  ;  patria  mea  totus  hie 
est  mundus.  Non  solum  nobis  divites  esse  volumus,  scd 
liberis,  propinquis,  amicis,  maximeque  reipublicas.  Multi 
quum  opes  parant,  cui  parent  nesciunt,  nee  cujus  causa  labo- 
rent.  Audiat  puer  verum,  et  timeat  interim  ;  vereatur  sem- 
per, majoribus  assurgat.  Nimia  libertas  et  populis  et  privatis 
in  nimiam  servitutem  cadit.  Qui  virtutem  suam  publicari 
vult,  non  virtuti  laborat  sed  gloriae.  Ut,  si  domus  pulchra 
sit,  intelligimus  earn  dominis  aedificatam  esse  non  muribus,  sic 
mundum  deorum  domum  existimare  debemus. 

P.  38.  Bellum  Jugurthinum  gestum  est  per  Q.  Metel- 
lum,  nulli  secundum  sajculi  sui.  Q.  Catulus  in  concione 
dixit  esse  quidem  prseclarum  virum  Cn.  Pompeium,  sed  ni- 
mium  jam  liberae  reipublicae.  Lacedaemonii  id  potius  intue- 
bantur  quid  ipsorum  domination!  quam  quid  universae  Graeciae 
utile  esset.  Honorum  gradus  summis  hominibus  et  infimis 
sunt  pares  ;  gloriae  dispares.  Utrum  te  horum  alicujus  qui 
marmoreis  tectis,  ebore  et  auro  fulgentibus,  qui  signis,  qui 
tabulis,  qui  caelato  auro  et  argento,  abundant,  an  C.  Fabricii, 
qui  nihil  eorum  habuit,  similem  esse  mavis  ?  Par  est  primum 
ipsum  esse  virum  bonum,  turn  alterum  similem  sui  quserere. 
Beneficentia  ac  liberalitate  nihil  est  naturae  Ihominis  accommo- 
datius.  Cynicorum  ratio  est  mimica  verecundiae,  sine  qua  nihil 
rectum  esse  potest,  nihil  honestum.  Verba  innocenti  reperire 
facile  est ;  modum  verborum  misero  tenere  difficile.  Gravis  seni- 
oribus  inveterati  moris  mutatio.  Plerique  sua  sibi  propiora 
pericula  quam  aliorum  dicunt.  Ratio  proprium  hominis 
bonum  est  ;  castera  illi  cum  animalibus  communia.  Non 
minus  principi  turpia  sunt  multa  supplicia,  quam  medico 
multa  funera.  I  is  qui  vendunt,  emunt,  conducunt,  locant, 
justitia  ad  rem  gerendam  necessaria  est. 

P.  38.  Desine  dubitare  utrum  sit  utilius,  propter  multos 
improbos  uni  parcere,  an  unius  improbi  supplicio  multorum 
improbitatem  coercere.  Si  quis  mihi  maledicit,  petulans  aut 

plane  insanus  esse  videtur.  Tibi  persuade,  praeter  culpam 
homini  accidere  nihil  posse  quod  sit  horribile.  Caesar  intelli- 
gebat  omnes  fere  Gallos  novis  rebus  studere,  et  ad  bellum 
mobiliter  celeriterque  excitari.  Omnes  homines  natura  liber- 
tati  student  et  conditionem  servitutis  odere.  Epaminondas  se 
patriae  irasci  nefas  esse  ducebat.  Efficit  hoc  Philosophia ; 
medetur  animis,  inanes  solicitudines  detrahit,  cupiditatibus 
liberat.  Semper  in  civitate  quibus  opes  nullae  sunt,  bonis 
invident. 

P.  39.  Peccat  poeta,  quum  probam  orationem  affingit  im- 
probo,  stultove  sapientis.  Quis  potest  ignotos  notis,  impios 
religiosis  anteferre  ?  Non  convenit  viro  bono  aliud  palam, 
aliud  agere  secreto.  Liberalis  est  qui  quod  alteri  donat  sibi 
detrahit.  Caesar  Dejotaro  tetrarchiam  eripuit  et  asseclae  suo 
Pergameno  nescio  cui  dedit.  Altius  praecepta  descendunt  quae 
teneris  imprimuntur  aetatibus.  Proprium  est  irati  cupere  a 
quo  laesus  videatur  ei  quam  maximum  dolorem  inurere.  Na- 
sus  ita  locatus  est,  ut  quasi  murus  oculis  interjectus  esse 
videatur.  Vitia  nobis  sub  virtutum  nomine  obrepunt.  Alex- 
ander, dum  obequitabat  moenibus,  sagitta  ictus  est ;  cepit  tamen 
oppidum,  et  omnibus  incolis  ejus  trucidatis  etiam  in  tecta 
saevitum  est.  Manlius  posthabuit  filii  caritatem  publicae  uti- 
litati.  Agesilaus  opulentissimo  regno  praeposuit  bonam  exis- 
timationem.  Vulcanus  Lemni  fabricae  praefuisse  traditur. 
Anatum  ova  gallinis  saepe  supponimus,  e  quibus  pulli  orti 
primum  aluntur  ab  iis,  ut  a  matribus.  Munientibus  super- 
venit  hostibus  Marcellus,  ab  Agrigento  rediens. 

P.  40.  Oppidani  centuriones  tribunosque  militares  inter  epu- 
las  obtruncant  ;  postea  milites  palantes,  inermes,  aggrediuntur. 
Conon,  barbaros  apud  Cnidum  adortus,  magno  praelio  fugat, 
multas  naves  capit,  complures  deprimit.  Non  diffidebant  Roma- 
ni,  vastam  disjectamque  spatio  urbem  Syracusas  parte  aliqua 
se  invasuros.  Liris  fluvius,  divisus  aequaliter  in  duas  partes, 
latera  insulae  alluit.  Pinna  cum  squilla  quasi  societatem  coit 

comparand!  cibi.  Ajax,  quo  animo  traditur,  millies  oppetere 
mortem  quam  illas  perpeti  contumelias  maluisset,  quas  Ulysses 
a  servis  ancillisque  pertulit.  Quid  mea  intersit  ut  eorum 
odium  subeam  non  intelligo. 

P.  41,  Timothesas  ad  bellicam  laudena  doctrinas  gloriain 
adjecit.  Macedones  ad  imperium  Graeciae  brevi  tempore  ad- 
junxerunt  Asiam.  Confer  nostram  longissimam  vitam  cum 
aeternitate,  prope  in  ea  brevitate  reperiemur  qua  bestioJae  quae 
unum  tantum  diem  vivunt.  Multae  res  sunt,  in  quibus  viri 
boni  multum  de  suis  commodis  detrahunt,  Eripe  nos  ex 
miseriis;  eripe  nos  ex  faucibus  eorum  quorum  crudelitas 
nostro  sanguine  non  potest  expleri.  In  oratore  perfecto  inest 
philosophiae  scientia ;  in  philosophic  cognitione  non  continuo 
inest  philosophic  Mulier  in  India  una  cum  viro  in  rogum 
imponitur, 

P.  41.  Dives  esfc  cui  tanta  possessio  est,  ut  nihil  optet 
aanplius.  Crocodilis  superior  pars  corporis  dura  et  impenetra- 
bilis  est,  inferior  mollis  ac  tenera.  Nulla  potest  esse  voluptati 
cum  honestate  conjunctio.  Omnium  societatum  nulla  est 
gravior,  quam  ea  quae  cum  republica  est  unicuique  nostrum. 
An  nescis  longas  regibus  esse  manus  ?  Etiamsi  mihi,  ut  tu 
putas,  ad  hoc  opus  ingenium  non  defuit,  doctrina  certe  et 
otium  defuit.  Non  quidquam  minus  Dario  quam  multitudo 
militum  defuit. 

P.  42.  Causa  Abdolonymo  paupertatis  erat  probitas,  Signo 
pugnae  dato,  ferocissimo  militi  paululum  genua  tremuerunt,  et 
maximo  imperatori  cor  exsiluit.  Uticensibus  in  Garthaginiensi 
populo,  Carthaginiensibus  in  Hasdrubale  spes  omnis  erat.  His 
miraculis  nunquam  a  Scipione  ipso  elusa  fides  est ;  quin  potius 
aucta,  arte  quadam  nee  abnuendi  tale  quidquam  nee  adfirmandi. 

P.  42.  Cantare  tibiis,  saltare,  in  doctrinis  antecedere 
condiscipulos,  ad  nostram  consuetudinem  levia  sunt ;  at  in 
Graecia  olim  magnae  laudi  erant.  Quanta  fortitudine  Caesaris 

c4 


milites  dimicarint,  testimonio  est,  quod  adverse  semel  apud 
Dyrrachium  praelio,  poenam  in  se  ultro  depoposcerunt.  Alex- 
ander, quum  longam  obsidionem  magno  sibi  ad  caetera 
impedimenta  viderat  fore,  caduceatores  ad  Tyrios  misit. 
Mihi  non  minori  curae  est,  qualis  respublica  post  mortem  meam 
futura  sit,  quam  qualis  hodie  sit.  Responsum  est  legatis 
Romanis,  Hannibali,  in  tanto  discrimine  rerum,  non  operae  esse 
legationes  audire.  Pergite,  atque  in  id  studium  in  quo  estis 
incumbite,  ut  et  vobis  honori,  et  amicis  utilitati,  et  reipublicse 
emolumento  esse  possitis.  Q.  Hortensio  tribuebatur  ignaviae 
quod  nunquam  bello  civili  interfuisset.  C.  Caesar,  pro  praetore, 
Galliae  provincial  cum  exercitu  subsidio  profectus  est,  diffi- 
cillimoque  reipublicae  tempore  saluti  dignitatique  populi 
Romani  subvenit.  Medea  matronis  Corinthiis  persuasit,  ne 
sibi  vitio  verterent  quod  abesset  a  patria. 


Genitive    Case. 

P.  43.  Athenienses  belli  duos  duces  deligunt,  Periclem, 
spectatae  virtutis  virum,  et  Sophoclem  scriptorem  tragcediarum. 
Datames  Thyum,  hominem  maximi  corporis,  postero  die  ad 
regem  duxit.  Patienter  Persae  post  tot  annorum  imperium 
jugum  servitutis  acceperunt.  Si  vicinus  tuus  vestem  pretii 
majoris  habeat  quam  tu  habes,  tuamne  an  illius  malis  ?  Mare 
Caspium,  dulcius  caeteris,  ingentis  magnitudinis  serpentes  alit, 
piscesque  longe  diversi  ab  aliis  coloris.  Videmus  nubes  aliquan- 
do  ignei  coloris  ;  videmus  ortu  solis  partem  quandam  cceli 
rubere.  Caesar  castra  vallo  muniri  vetuit,  sed  a  fronte  contra 
hostem  pedum  quindecim  fossam  fieri  jussit.  Vir  bonus  sum- 
mas  est  erga  deos  pietatis.  Annum  ad  cursum  solis  Caesar  ac- 
commodavit,uttrecentorumsexagintaquinque  dierum  esset.  Non 
est  tantarum  virium  virtus,  ut  subjecta  sub  varies  incertosque 
casus  se  ipsa  tueatur.  Marathus,  Augusti  libertus,  staturam 
ejus  quinque  pedum  et  dodrantis  fuisse  scribit.  Cn.  Pompeii 
militia  glorias  laborisne  majoris  fuerit  incertum  est.  Erat  in 

txercitu    Romano    L.    Marcius,    juvenis,   animi   et   ingenii 
aliquanto,  quam  pro  fortuna  in  qua  erat  natus,  majoris. 

P.  44.  Mithridates,  ultimus  omnium  juris  sui  regum,  praeter 

Parthicos,  auspiciis  Pompeii,  insidiis  filii  Pharnacis  oppressus 

est.      Dextra    laevaque    Darium    ducenti   ferme    nobilissimi 

propinquorum  comitabantur.     Postremos  omnium  fuit  regum 

Romanorum  Tarquinius,  cui  cognomen  Superbo  ex  moribus 

datum  est.     Solam  medicinam  artium  Grsecarum  non  exercet 

Romana  gravitas,  in  tan  to  fructu.     Animantium  aliae  coriis 

tectae  sunt,  aliae  villis  vestitae,  alias  spinis  hirsutag  ;  pluma  alias, 

alias  squama  videmus  obductas.  Omnium  societatum  nulla  prse- 

stantior   est,  nulla  firmior,  quam   quum   viri  boni,  moribus 

similes    sunt   familiaritate   conjuncti.      Duo   sunt   aditus   in 

Ciliciam  ex  Syria,  quorum  uterque  parvis  praesidiis  propter 

angustias  praecludi  potest.     Incertum  est  quam  longa  nostrum 

cuj usque  vita  futura  sit.     Res  Romana  adeo  erat  valida,  ut 

cuilibet  fmitimarum  civitatum  bello  par  esset.      Insectorum 

quaedam  binas  gerunt  pinnas,  ut  muscat ;  quaedam   quaternas, 

ut  apes.     Beneficiorum  maxima  sunt  quae  a  parentibus  accipi- 

mus,  dum  aut  nescimus  aut  nolumus.    Urbs  Syracusae  maxima 

est  Grascarum  urbium  pulcherrimaque  omnium.      Excellen- 

tissimi  Persarum  reges  fuerunt   Cyrus   et  Darius,  Hystaspis 

filius  ;  prior  horum  apud  Massagetas  in  prgelio  cecidit.    Lynces 

omnium  quadrupedum  cernunt  acutissime.     Erant  Phocionis 

astate   Athenis   duae   factiones ;    quarum  una   populi  agebat 

causam,  altera  optimatum. 

P.  45.  Coloni  Capuam  deducti,  quum  ad  extruendas  villas 
sepulchra  vetustissima  disjicerent,  aliquantum  vasculorum, 
antiqui  operis,  reperiebant.  Quum  rex  Attalus  Aristidis  tabulam 
sexies  sestertium  emisset,  Mummius  suspicatus  aliquid  in  ea 
virtutis  esse,  quod  ipse  nesciret,  tabulam  revocavit .  Augusta, 
sicut  ante  dictum  est,  vallis,  non  capiebat  omnes  copias  ;  duac 
ferme  peditum  partes,  omnis  equitatus  in  aciem  dcscendit: 
quod  reliquum  peditum  erat,  obliquo  constiterat  colic.  Non 

jam  Troicis  temporibus  tan  turn  laudis  in  dicendo  Ulyssi 
tribuisset  Homerus  et  Nestori,  nisi  jam  turn  esset  honos 
eloquentise.  Oculos  habuit  Augustus  claros  ac  nitidos,  quibus 
etiam  existimari  volebat  inesse  quiddam  divini  vigoris. 
Hereditatis  spe,  quid  iniquitatis  in  serviendo  non  suscipitur  ? 
Habent  togatae  nostrae  aliquid  severitatis,  et  sunt  inter  comcedias 
et  tragoedias  mediae.  An  potest  quidquam  esse  absurdius, 
quam  quo  minus  viae  restat,  eo  plus  viatici  quaerere  ?  Tibi 
idem  consilii  do  quod  mihimet  ipsi :  ut  vitemus  oculos  homi* 
num  si  linguas  minus  facile  possimus.  Crassus,  in  summa 
comitate,  habebat  etiam  severitatis  satis.  Solebat  dicere  Caesar 
se  jam  pridem  potentiae  gloriaeque  abunde  adeptum.  Multis 
in  locis  parum  firmament!  et  parum  virium  veritas  habet. 
Ut  adolescentem  in  quo  senile  aliquid,  sic  senem  in  quo  est 
adolescentis  aliquid  probamus.  Parumne  miseriae  est  Roscio 
quod  praedia  sua  aliis,  non  sibi,  coluit  ? 

P.  46.  Pyrrhus  et  manu  fortis  et  belli  peritus  fuit  et,  id 
quod  in  tyranno  non  facile  reperitur,  non  luxuriosus,  non 
avarus,  nullius  rei  denique  cupidus,  nisi  singularis  perpetuique 
imperii.  Animal  hoc  quern  vocamus  Hominem,  solum  est  ex 
tot  animantium  generibus  particeps  rationis  et  cogitationis 
quarum  caetera  sunt  omnia  experta.  Thales,  qui  sapientissi- 
mus  in  septem  fuit,  homines  existimare  dixit  oportere,  omnia 
quae  cernantur  plena  esse  Dei.  Pompeius  pene  omnium 
vitiorum  expers  erat,  nisi  numeraretur  inter  maxima,  in  civitate 
libera  indignari  quenquam  aequalem  dignitate  conspicere. 
Ingens  circa  matrem  Darii  nobilium  feminarum  turba  constit- 
erat,  laceratis  crinibus  abscissaque  veste,  pristini  decoris 
immemores.  Alexander,  haudquaquam  rudis  tractandi 
niilitares  animos,  "  speciem  sibi  Herculis  in  somno  oblatam 
esse"  pronunciat  "  dextram  porrigentis."  Quo  maturius  vic- 
toriae  compotes  fierent,  Romani  id  cogitare,  quae  ratio  tran- 
sportandae  Romani  Deae  Pessinuntiae  esset.  Maroboduus  non 
securam  incrementi  sui  patiebatur  esse  Italiam.  Adeo  erat 
Epaminondas  veritatis  diligens,  ut  ne  joco  quidem  mentiretur. 


27 

Darius  veritatis  impatiens,  hospitem  ac  supplicem,  tune  maxime 
utilia  suadentem,  abstrahi  jussit  ad  capitale  supplicium.  Non 
adeo  virtutum  sterile  saeculum  nostrum,  ut  non  et  bona  exem- 
pla  prodiderit.  Gallia  adeo  frugum  hominumque  fertilis  fuit, 
ut  abundans  multitude  vix  regi  posse  videretur.  Cicero 
dolebat  quod  Hortensium,  consortem  gloriosi  laboris,  morte 
amiserat.  Pharos  insula  magnae  urbis  baud  capax  est.  Na- 
tura  tenacissimi  sumus  eorum,  quae  rudibus  annis  percipimus. 

P.  47.  Helvetiorum  dux  Csesarem  hortatus  est,  ut  remi- 
nisceretur  et  veteris  incommodi  populi  Romani  et  pristinae 
virtutis  Helvetiorum.  Homo  improbus  aliquando  cum  dolore 
flagitiorum  euorum  recordabitur.  Cohortatus  est  Caesar 
JEduos,  ut  controversiarum  ac  dissensionum  obliviscerentur. 
Illud  semper  memento  ;  "  qui  ipse  sibi  sapiens  prodesse  nequit 
nequicquam  sapit."  Non  omnes  possunt  esse  Scipiones  aut 
Maximi,  ut  urbium  expugnationes,  ut  pedestres  navalesque 
pugnas,  ut  triumphos  recordentur.  Curio  subito  totam  cau- 
sam  oblitus  est,  idque  veneficiis  et  cantionibus  Titiniae  factum 
esse  dicebat. 

P.  48.  Romani  transalpinas  gentes  oleam  et  vitem  serere 
non  sinebant,  quo  pluris  essent  Italise  oliveta  vineaeque. 
Ex  Africa  discedens  Cato,  Q.  Ennium  poetam  deduxit,  quod 
non  minoris  aestimo  quam  quemlibet  Sardiniensem  trium- 
phum.  Quum  percunctaretur  Theophrastus  ex  anicula 
quadam  quanti  aliquid  venderet,  et  respondisset  ilia,  atque 
addidisset  "Hospes  non  possum  minoris,"  moleste  tulit,  se 
non  effugisse  hospitis  speciem,  quum  aetatem  ageret  Athenis, 
optimeque  loqueretur.  Tanti  esse  exercitum  quanti  impera- 
torem  vere  proditum  est.  Emit  Canius,  homo  cupidus  et 
locuples,  tanti  hortos  quanti  Pythius  voluit,  invitatque  postridie 
amicos  suos.  Pluris  putare  quod  utile  videatur,  quam  quod 
honestum,  turpissimum  est.  Nunc  quum  pretium  praedii  novi, 
licitatorem  potius  apponam  quam  illud  minoris  veneat.  Video, 

si  ire  in  exsilium  animum  induxerit  quanta  tempestas  invidise 
mihi  impendent :  sed  est  mihi  tanti,  dummodo  ista  privata  sit 
calamitas.  Epicurus  dolorem  nihili  facit ;  ait  enim  se  si 
uratur,  "  Quam  suave  hoc"  !  dicturum.  Nunc  si  quis  tanti 
habitet  quanti  abhinc  annos  CL  Lepidus  ^Emilius  augur, 
vix  ut  senator  agnoscitur.  Quanti  quanti  bene  emitur  quod 
necesse  est. 


P.  49-  Thrasybulus  legem  tulit,  ne  quis  anteactarum 
rerum  accusaretur,  neve  multaretur.  Quidam,  si  in  luctu 
hilariuis  locuti  sunt,  peccati  se  insimulant,  quod  dolere  inter- 
miserint.  Recte  condemnamus  haruspices  aut  stultitiae  aut 
vanitatis.  Socratis  response  sic  judices  exarserunt,  ut  capitis 
hominem  innocentissimum  condemnarent.  Cselius  judex 
absolvit  injuriarum  eum,  qui  Lucilium  poetam  in  scena 
nominatim  laeserat.  In  eum  locum  te  deduxisti,  ut  antequam 
me  commutati  judicii  coargueris  te  summae  negligentiae,  tuo 
judicio,  convictum  esse  fateare.  Apuleiam  Variliam,  sororis 
Augusti  neptem,  majestatis  delator  arcessebat.  Caesar  Corne- 
lium  Dolabellam,  consularem  et  triumphalem  virum,  repetun- 
darum  postulavit.  Haec  duo  levitatis  et  infirmitatis  plerosque 
convincunt,  aut  si  in  bonis  rebus  contemnunt  amicum,  aut  in 
malis  deserunt. 

P.  50.  Impendentes  in  rebus  publicis  commutationes  prospi- 
cere,  magni  cujusdam  civis  et  divini  psene  est  viri.  Non  suae  esse 
virtutis,  dixit  Hamilcar  arrna,  a  patria  accepta  adversus  hostes, 
adversariis  tradere.  Quod  facere  non  possis  id  aut  jucunde 
promittas,  aut  ingenue  neges,  quorum  alterum  est  boni  viri,  alte- 
rum  boni  petitoris.  Statuere  qui  sit  sapiens  vel  maxime  videtur 
esse  sapientis.  Augusti  supellectilis  parsimonia  apparet,  etiam 
nunc  residuis  lectis  atque  mensis  quorum  pleraque  vix  privatse 
elegantiae  sunt.  Condita  ab  Agenore  Tyrus,  mare  non  vicinum 
modo  sed  quodcumque  classes  ejus  adierunt,  ditionis  suas  fecit. 
Longum  est,  nee  instituti  operis,  disserere  quisnam  Romanorum 

primus  coronam  acceperit.  Ira  ob  alienum  peccatum  angiisti 
pectoris  est;  nee  unquam  committet  virtus  ut  vitia  dum 
compescit,  imitetur.  Praesidibus,  onerandas  tribute  provincias 
suadentibus,  rescripsit  Tiberius  ;  "  Boni  pastoris  est  tondere 
oves  non  deglubere."  Omnia  quae  mulieris  fuerunt  viri  fiunt 
dotis  nomine.  Pergamus,  Ephesus,  Miletus,  tota  denique 
Asia,  populi  Romani  facta  est. 

P.  51.  Plus  interfuit  reipublicae  castellum  capi  Ligurum, 
quam  bene  defendi  causam  M.  Curii.  Ostendam  quantum 
salutis  communis  intersit,  duos  consules  in  republica  esse. 
Epistolis  certiores  facimus  absentes,  si  quid  est  quod  eos  scire 
aut  nostra  aut  ipsorum  intersit.  Vestra  judices  hoc  maxime 
interest,  non  ex  simultate  aut  levitate  testium  causas  honestorum 
hominum  ponderari.  Magni  interest  quos  quisque  audiat  quo- 
tidie  domi,  quemadmodum  patres,  paedagogi,  matres  etiam 
loquantur.  Auri  navem  evertat  gubernator  an  paleae,  in  re 
aliquantulum,  in  gubernatoris  inscientia  nihil  interest.  Alex- 
ander, nequaquam  diu  luctatus  cum  nodis,  "  Nihil"  inquit 
66  interest  quomodo  solvatur",  gladioque  rupit  lora. 


Ablative  Case. 

P.  51.  Sapiens  solet  usum  pecuniae  non  magnitudine  sed 
ratione  metiri.  Hoste  victo,  rex  Romanus,  ruptorem  fcederis 
Metium  Fufetium  pernicibus  equis  distraxit.  Milites,  qui 
corona  concionem  circumdederant,  gladiis  ad  scuta  concrepue- 
runt ;  praeconis  audita  vox  citantis  nomina  damnatorum.  Ti- 
mendum  est  ne  quod  piaculum  commiserunt,  non  suo  solum 
sanguine,  sed  etiam  publica  clade  luant.  Pharos  e  turri  noc- 
turnis  ignibus  cursum  navium  regit.  Timanthes,  *  quum 
Cyclopis  dormientis  magnitudinem  exprimere  cuperet,  pinxit 


*  In  the  text,  by  mistake,  Timotheus. 

juxta  satyros,   thyrso  pollicem  ejus  metientes.      Respublica 
Romana  non  unius  ingenio  sed  multorum  constituta  est. 

P.  52.  Populus  Romanus  a  Servio  Tullio  relatus  in  cen- 
sum,  digestus  in  classes,  curiis  atque  collegiis  distributus, 
summaque  regis  diligentia  ordinata  est  respublica.  Augustus 
Pyladen  urbe  atque  Italia  submovit,  quod  spectatorem,  a  quo 
exsibilabatur  demonstraverat  digito,  conspicuumque  fece- 
rat.  Alexander  Magnus  Babylone  morte  consumptus  est. 
Philippus  JEgis  a  Pausania,  quum  spectatum  iret  ludos, 
juxta  theatrum  occisus  est.  Rex  Parthorum,  Neronis  fama 
territus,  liberos  suos  ad  Csesarem  misit  obsides.  Nullius 
agricolae  cultu  stirps  tarn  diuturna,  quam  poetae  versu  seminari 
potest.  Ad  inter ficiendum  gladio  Marium  missus  est  servus 
publicus,  qui  ab  eo  imperatore  bello  Cimbrico  captus  erat. 
Calentibus  ingeniis  subtrahas  vinum,  ne  ignis,  ut  ait  Plato, 
igne  incitetur.  Caesus  est  virgis  Athenagoras,  qui  in  fame 
frumentum  exportare  erat  ausus.  Expectatio  muneris  et 
rumore  et  sermonibus  competitorum  creverat.  Interrogatus 
Fabricius,  cur  Rufinum,  malum  civem  sed  utilem  ducem, 
imminente  bello,  consulem  suffragio  suo  fecisset,  "  A  cive 
se  spoliari  malle"  respondit,  "  quam  ab  hoste  venire." 

P.  53.  Extat  ad  trepidum  tanto  discrimine  gubernatorem 
vox  Caesaris,  "  Quid  times  ?  Caesarem  venis."  Agmen  Mace- 
donum  et  stare  paratum  et  sequi,  non  sarcinis  praegrave, 
intentum  ad  ducis  non  signum  modo  sed  etiam  nutum.  Inde 
Sidona  ventum  est,  urbem  vetustate  famaque  conditorum  in- 
clytam.  Homines  aegri  morbo  gravi,  quum  gestu  febrique 
jactantur,  si  aquam  gelidam  biberint,  primo  relevari  videntur. 
Quod  cuique  temporis  ad  vivendum  datur  eo  contentus  esse 
debet.  Epicurus  confirmat  Deos  membris  humanis  esse 
praeditos. 

P.  53.  Mortuo  Marcio,  cunctis  populi  suffrages  rex  est 
creatus  L.  Tarquinius.  Lixa  quondam  juxta  cubiculum  Au- 

gusti  deprehensus  est,  cultro  venatoris  cinctus.  Betis  non 
interrito  modo  sed  contumaci  quoquevultu  intuens  Alexandrum, 
nullam  ad  minas  ejus  reddidit  vocem.  Platoni  Dionysius 
vittatam  navem  misit  obviam,  ipse  quadriga  alba  egredientem 
in  litore  excepit.  Fons  Marsyae  fluminis,  ex  summo  mentis 
acumine  excurrens,  in  subjectam  rupem  magno  strepitu 
aquarum  cadit ;  inde  diffusus  circumjectos  rigat  campos. 
Regis  barbarorum  uxor,  memorabili  exemplo,  custodiam  eva- 
sit,  revulsumque  centurionis  caput  ad  maritum  suum  retulit. 
Vir  bonus  immortali  memoria  percepta  retinet  beneficia  ;  quae 
autem  ipse  tribuit  tamdiu  meminit,  quoad  ille  gratus  est  qui 
accepit.  Maximo  imbri  Capuam  veni  pridie  nonas  :  consules 
nondum  venerant  sed  erant  venturi. 

P.  54.  Cum  pallio  crepidisque  inambulabat  Romanus  in 
gymnasio,  paleaestraeque  operam  dabat.  Frumenti  vim  ingen- 
tem,  quod  ex  Africa  P.  Scipio  miserat,  aediles,  cum  summa 
fide  et  gratia  diviserunt.  Arma  atque  tela  militaria  Roman! 
ab  Samnitibus,  insignia  magistratuum  a  Tuscis  pleraque  sum- 
serunt ;  quodque  apud  socios  aut  hostes  idoneum  videbatur, 
cum  summo  studio  domi  exsequebantur. 

P.  55.  Quum  videret  Isocrates,  oratores  cum  severitate 
audiri,  poetas  autem  cum  voluptate,  numeros  dicitur  secutus,  /£/W  c 
quibus  etiam  in  oratione  uteremur.  Romani  legates  ad  con- 
sules mittunt,  qui  nuntiarent,  ut  reliquias  duorum  exercituum 
cum  cura  colligerent.  Ita  natura  comparatum  est,  ut  ea  qua? 
scripsimus  cum  labore,  cum  labore  etiam  audiri  putemus. 

P.  55.  Augustus,  talis  aut  ocellatis^  nucibusque  ludebat  *»*r/ 
cum  pueris  parvulis,  quos  undique  conquirebat,  prsecipue 
Mauros  et  Syros.  Satis  constabat  Sinuessae  natum  ambiguo 
inter  marem  ac  feminam  sexu  infantem,  et  lacte  pluisse,  et 
cum  elephanti  capite  puerum  natum.  Populus  Romanus  vi- 
catim  Mario  statuas  posuit,  et  thure  vinoque  supplicabat. 
Nave  primus  in  Graeciam  ex  Egypto  Danaus  advenit. 

P.  55.  Eloquentia  quidem  nescio  an  nullum  habeat  parem 
C.  Gracchus :  grandis  est  verbis,  sapiens  sententiis,  genere 
toto  gravis.  Apes  silvestres  horridse  sunt  aspectu,  multo  ira- 
cundiores,  sed  labore  praestantes.  Pamphilus  erat  Macedo 
natione,  et  primus  in  pictura  omnibus  literis  eruditus,  praeci- 
pue  arithmetice  et  geometrice,  sine  quibus  negabat  artem 
perfici  posse.  Augustus,  quum  apud  unum  veteranorum 
Bononiae  coenaret,  interrogavit  eum,  essetne  verum,  eum  qui 
primus  Anaitidis  statuam  violasset,  oculis  membrisque  captum 
expirasse  ?  Respondit,  turn  maxime  Augustum  de  crure  ejus 
cosnare.  Non  abhorrebat  moribus  Tullia,  Tarquinii  uxor, 
quae,  ut  virum  regem  salutaret,  super  cruentum  patrem  con- 
sternatos  egit  equos.  Infantiam  suam  sub  regibus  septem 
habuit  res  Romana,  tarn  variis  ingenio  ut  reipublicae  utilitas 
postulabat.  Metelli  legatus  fuit  C.  Marius,  natus  equestri 
loco,  vita  sanctus,  bello  optimus,  pace  pessimus.  Lacedaemo- 
nius  Agesilaus  nomine,  non  potestate,  fuit  rex,  sicuti  caeteri 
Spartani.  Socrates,  omnium  eruditorum  testimonio,  totiusque 
judicio  Grseciae,  philosophorum  omnium  fuit  princeps.  Bene- 
volentiam  non  adolescentium  more,  ardore  quodam  amoris, 
sed  stabilitate  potius  et  constantia  judicare  debemus.  Ab  iis, 
qui  pecudum  ritu  ad  voluptatem  omnia  referunt,  longe  dissen- 
timus.  Nihil  turpius  est  quam  grandis  natu  senex,  qui 
nullum  aliud  habet  argumentum  quo  se  probet  diu  vixisse, 
praeter  aetatem.  Ennius  fuit  major  natu  quam  Plautus  et 
Naevius. 

P.  56.  '  Romulus  locum  urbi  suae  delegit  et  fontibus  abun- 
dantem,  et  in  regione  pestilenti  salubrem  ;  colles  enim  cum 
perflantur  ipsi,  turn  adferunt  umbram  vallibus.  Posuit  earn 
amnis  in  mare  influentis  in  ripa,  quo  posset  et  accipere  ex 
mari  quo  egeret,  et  reddere  quo  redundaret.  Muta  animalia 
humanis  affectibus  carent,  habent  autem  similes  illis  quosdam 
impulsus.  Quid  faciet  is  homo,  qui  nihil  timet  nisi  testem 
et  judicem,  in  deserto  loco  nactus  quern  multo  auro  spoliare 

possit  ?  Pinxit  Apelles  Antigoni  regis  imaginem  altero  oculo 
orbam,  obliquamque  fecit,  ut  quod  corpori  deerat  picturae 
potius  deesse  videretur.  Minturnenses  Marium,  iiistructum 
viatico,  conlataque  veste,  in  navem  imposuerunt.  Pleminius 
tribunes  interfecit,  nee  satiatus  vivorum  pcena  insepultos 
projecit.  Metallis  ferri,  aeris,  auri,  argenti  tota  fere  Hispania 
scatet.  Nulla  vitae  pars  vacare  officio  potest.  Nunquam 
animus  agitatione  et  motu  carere  potest.  Omnibus  humanis 
vitiis  immunis  Cato,  semper  fortunam  in  sua  potestate  habuit. 

P.  57-  M.  Seius  in  annonae  caritate  asse  medium  populo 
dedit.  Chrysogonus  vas  aliquod  Corinthium  tanto  pretio 
mercatus  est,  ut  qui  pretium  enumerari  audiebant,  fundum 
venire  arbitrarentur.  Scio  sestertiis  sex,  lusciniam  candidam, 
quod  est  prope  inusitatum,  venisse,  quae  Agrippinse  Claudii 
principis  conjugi  dono  daretur.  Extat  hodie  mensa  citrea 
M.  Ciceronis  decies  sestertium  emta,  et  Asinii  Galli  undecies 
sestertium.*  Ex  parte  Alexandri  quatuor  et  quingenti  saucii 
fuere ;  triginta  omnino  et  duo  ex  peditibus  desiderati  sunt, 
equitum  centum  quinquaginta  interfecti ;  tantulo  impendio 
ingens  victoria  stetit.  Vindicta  libertatis  Ciceroni  morte  stetit. 

P.  58.  Magistratibus  opus  est  sine  quorum  prudentia  ac 
diligentia  esse  civitas  non  potest.  Ubi  rerum  testimonia 
adsunt,  quid  opus  est  verbis  ?  Corpori  ut  valeat  multo  cibo, 
multa  potione  opus  est,  multo  oleo,  longa  denique  opera ; 
continget  tibi  virtus  sine  apparatu,  sine  impensa. 

Quid  tibi  opus  est  ut  sis  bonus  ?  Velle.  Quae  amicis  suis 
opus  erant  Atticus  omnia  ex  sua  re  familiari  dedit.  Multa 
sibi  opus  esse  ajebat  Verres,  multa  canibus  suis,  quos  circa  se 
haberet. 

P.  58.  Veste  non  temere  alia  quam  domestica  usus  est 
Augustus,  ab  uxore,  et  sorore,  et  filia,  et  neptibus  confecta. 


11,000  in  the  text  is  a  misprint  for  1,100,000.     See  Gram.  Sect.  81. 

Tiberius  valetudine  prosperrima  usus  est,  quamvis  a  tricesimo 
setatis  anno  arbitratu  suo  earn  rexerit,  sine  adjumento  consiliove 
medicorum.  Annulo  Marcelli  simul  cum  corpore  Hannibal 
potitus,  Salapiam  literas  misit  ejus  nomine  compositas.  Est 
genus  quoddam  hominum,  quod  Helotes  vocatur,  quorum 
ingens  multitude  agros  Lacedaemoniorum  colit  servorumque 
munere  fungitur.  Natura  fert  ut  iis  faveamus  qui  eadem 
pericula  quibus  nos  perfuncti  sumus  ingrediuntur.  Sapiens 
et  praeterita  grate  meminit,  et  praesentibus  ita  potitur  ut  ani- 
madvertat  quanta  sint  ea,  quamque  jucunda.  Quibus  bestiis 
is  erat  cibus,  ut  alius  generis  bestiis  vescerentur,  aut  vires 
natura  dedit,  aut  celeritatem.  Commoda  quibus  utimur,  lu- 
cemque  qua  fruimur,  spiritumque  quern  ducimus,  a  Deo  nobi& 
dari  atque  impertiri  videmus. 

P.  59-  Frustra  ac  sine  causa*  quid  facere,  Deo  indignum 
est.  Excellentium  hominum  virtus  imitatione  non  invidia 
digna  est.  Quern  non  pudet  hunc  ego  non  reprehensione 
solum,  sed  etiam  pcena  dignum  puto.  Fretus  intelligentia 
vesta,  dissero  brevius  quam  causa  desiderat.  Plerique,  in- 
genio  freti,  simul  et  cogitant  et  dicunt :  sed  certe  iidem  illi 
melius  aliquanto  dicer ent,  si  aliud  sibi  tempus  ad  cogitandum, 

aliud  ad  dicendum  sumerent. 

Ik 

P.  59-  Marius,  anno  septuagesimo,  extractus  arundineto 
in  quod  se  abdiderat,  in  carcerem  Minturnensem  jussu  duum- 
viri perductus  est.  P.  Laenas  S.  Lucilium  saxo  Tarpeio 
dejecit,  et  quum  collegae  ejus  ad  Sullam  profugissent,  aqua\ 
ignique  iis  interdixit.  Proscriptorum  liberi,  exclusi  paternis 
opibus,  etiam  petendorum  honorum  jure  prohibebantur.  Con- 
quirentibus  ministris  Sullae  Caesarem  ad  necem,  mutata  veste, 
nocte  urbe  elapsus  est.  Ibes  avertunt  pestem  ab  ^Egypto 
quum  volucres  angues  interficiunt  atque  consumunt.  Lace- 
dasmonii  de  diutina  contentione  destiterunt  et  suA  sponte 
Atheniensibus  imperii  maritimi  principatum  concesserunt. 
Caedem  a  vobis  liber isque  vestris,  Quirites,  vastitatem,  incen- 

dia,  rapinas,  meo  dolore  luctuque  depuli.  Portia  lex  virgaa, 
ab  omnium  civium  Romanorum  corporibus  removit.  Publius 
Claudius  quum  cavea  liberati  pulli  non  pascerentur,  mergi  eos 
in  aquam  jussit,  ut  biberent,  quoniam  esse  nollent. 

P.  60.  Manlius  thesauros  Gallici  auri  occultari  a  Patribus 
jecit,  eaque  res  si  palam  fieret  exsolvi  plebem  aere  alieno  posse. 
Amicus  abi;  exonera  civitatem  vano  forsitan  metu.  Haec 
procurata  ex  libris  Sibyllinis  magna  ex  parte  levaverunt  reli- 
gione  animos. 

P.  61,  Poetae  questionem  attulerunt,  quidnam  esset  illud 
in  quo  ipsi  differrent  ab  oratoribus.  A  meis  rationibus  non 
abhorrebunt  tuae.  Cato,  quum  in  senatu  sententiam  diceret, 
locos  graves  ex  philosophia  tractare  solebat  abhorrentes  ab 
hoc  usu  forensi.  Malevoli  homines,  ignari  meae  constantiae, 
conabantur  alienare  a  te  voluntatem  meam.  Summum  est 
periculum  ne  equites,  si  nihil  impetraverint,  plane  alienentur 
a  senatu.  Hominum  vita  longissime  distat  a  victu  bestiarum. 
Astutiae  tollendae  sunt,  eaque  malitia,  quae  vult  ilia  quidem 
videri  se  esse  prudentiam,  sed  distat  ab  ea  plurimum. 

P.  61.  Apud  Romanos  mercenarii  scribae  existimabantur,  at 
apud  Graecos  nemo  ad  id  officium  admittebatur,  nisi  honesto 
loco  et  industria  ac  fide  cognita.  In  omnibus  rebus  Cato 
singulari  fuit  prudentia  et  industria ;  nam  et  agricola  solers,  et 
reipublicae  peritus,  et  magnus  imperator,  et  probabilis  orator. 
Certior  fiebat  Augustus  qua  aetate,  qua  statura  esset  quicunque 
filiam  ejus  Juliam  adiret.  Caesar  ad  Ariovistum  Valerium 
misit,  summa  virtute  et  humanitate  adolescentem.  Fuisse 
traditur  Caesar  excelsa  statura,  colore  candido,  nigris  oculis, 
valetudine  prospera.  Bona  valetudo  jucundior  est  eis,  qui  e 
gravi  morbo  recreati  sunt,  quam  qui  nunquam  aegro  corpore 
fuerunt.  Marcellus  adverse  rumore  fuit,  super  quam  quod 
male  pugnaverat,  quia  media  aestate  Venusiam  in  tecta  ab- 

duxisset.     Memoria  ita  fuit  nuM  Curio,  ut  aliquoties,  quum 
tria  proposuisset  in  dicendo,  quartum  adderet. 

P.  62.  Quis  est  qui  credat  Apollinem  Latine  Pyrrho^ 
respondisse  ?  Praeterea,  Pyrrhi  temporibus  jam  Apollo  versus 
facere  desierat.  Arabes,  et  Phryges,  et  Cilices,  quod  pastu 
pecudum  maxime  utuntur,  campos  et  montes  hieme  et  aestate 
peragrant.  Vere  primo  ad  edictum  copiae  convenerunt,  ut 
Hannibal,  quum  recensuisset  auxilia  omnium  gentium,  Gades 
profectus,  Herculi  vota  exsolvit.  Cervi  mares  cornua  habent, 
solique  animalium  omnibus  annis  stato  veris  tempore  amittunt, 
ideo  sub  ipsa  die  quam  maxime  invia  petunt.  Thynnorum 
captura  est  a  Vergiliarum  exortu  ad  Arcturi  occasum  ;  reliquo 
tempore  latent  in  gurgitibus  imis.  Quum  obsideretur  praesi- 
dium  Romanum  a  Ligustinis  hirundo,  a  pullis  ablata,  ad 
Fabium  Pictorem  allata  est,  ut,  lino  ad  pedem  ejus  adligato, 
significaret  nodis  quoto  die  adventurum  esset  auxilium.  Obiit 
Augustus  decimo  quarto  Kalendas  Septembris,  hora1  diei  nonaf 
septuagesimo  et  sexto  aetatis  anno. 

P.  63.  Centum  et  octo  annis  postquam  Lycurgus  leges 
scribere  instituit,  prima  posita  est  Olympias.  Dictator  insti- 
tutus  est  decem  fere  annis  post  primos  consules  T.  Larcius. 
Regiis  annis  dinumeratis  intelligi  potest,  anno  fere  centesimo 
et  quadragesimo  post  mortem  Numae  primum  Italiam  Py- 
thagoram  attigisse.  Homeri  etsi  incerta  sunt  tempora,  tamen 
annis  multis  fuit  ante  Romulum.  Corpus  Alexandri  Mem- 
phim,  et  inde  paucis  post  annis  Alexandriam,  translatum  est» 
Socrates  supremo  vitae  die  de  immortalitate  animi  multa  dis- 
seruit,  et  paucis  ante  diebus,  quum  facile  posset  educi  e 
custodia,  noluit. 

P.  63.  Consul  ipse  ita  institit  operi,  ut  die  quadragesimo 
quinto  quam  ex  silvis  detracta  materia  esset,  naves,  instructs 
armatseque,  in  aquam  deductae  sint.  Post  annum  quintum 
expulsus  erat  Aristides,  in  patriam  revocatus  est. 

Tyrus,  septimo  mense  quam  oppugnari  ceepta  erat,  capta  est. 
Pharnacem,  Mithridatis  filium,  Caesar  quatuor  quibus  in  con- 
spectum  venit  horis  una  profligavit  acie.  Saeculis  multis  ante 
gymnasia  inventa  sunt,  quam  in  his  philosophi  garrire  ccepe- 
runt. 

P.  64.  Demosthenes,  qui  abhinc  annos  prope  trecentos 
fuit,  jam  turn  Pythiam  cum  Philippe  facere  dicebat  (^iXfw/^eiy). 
Carthogo  diruta  est,  quum  stetisset  annos  DCLXVII,  abhinc 
annos  CLXXVII.  Quod  pro  Cornificio  me  abhinc  ampKus 
annis  xxv  spopondisse  dicit  Flavius,  velim  des  operam  ut 
investiges  sitne  ita.  Si  Cn.  Pompeius  abhinc  annos  quingen- 
tos  fuisset,  mors  extinxisset  invidiam,  resque  ejus  gestae  sem- 
piterni  nominis  gloria  niterentur. 

P  64.  Saturni  stella  xxx  fere  annis  cursum  suum 
xionficit ;  Jovis  stella  eumdem  signorum  orbem  annis  xn 
conficit.  ^Estus  maris  bis  accidit  horarum  duodecim  spatio. 
Pompeius  undequinquagesimo  die  ad  imperium  populi  Roma- 
ni  Ciliciam  adjunxit.  Exclusi  ab  Heraclidis  Orestis  Uberi, 
jactatique  cum  variis  casibus  turn  saevitia  maris,  quintodecimo 
anno  sedem  cepere  Lesbum  insulam.  Exercitus  Alexandri 
xv  dierum  spatio  Caucasum  superavit,  qui  Asiam  perpetuo 
jugo  dividit 

P.  64.  Quis  te  potius  Scipio  de  majorum  dixerit  institutis, 
quum  sis  clarissimis  ipse  majoribus  ?  Nemo  elegantius  Scipione 
intervalla  negotiorum  otio  dispunxit.  Nihil  est  amabilius 
virtute,  nihil  quod  magis  alliciat  homines  ad  diligendum. 
Tullus  Hostilius  non  solum  proximo  regi  dissimilis,  sed  fero- 
cior  etiam  Romulo.  Supervacuus  foret  in  studiis  longior 
labor,  si  nihil  liceret  melius  invenire  praeteritis.  Quum  jus- 
titiam  quaeramus,  rem  multo  omni  auro  cariorem,  nullam 
profecto  molestiam  fugere  debemus. 

P.  65.  Nihil  libentius  populus  Romanus  adspexit,  quam 
elephantos  cum  turribus  suis,  qui  non  sine  sensu  captivitatis, 

submissis  cervicibus,  victores  equos  sequebantur.  Multitude 
alioqui  impotens,  soeva,  mutabilis,  ubi  vana  religione  capta 
est,  melius  vatibus  quam  ducibus  suis  paret.  Turba  militum 
muliebriter  propemodum  culta,  luxu  magis  quam  decoris  armis 
conspicua  erat.  Victus  est  Xerxes  Themis toclis  magis  con- 
siliis,  quam  armis  Graeciae.  Simulatio  eorum  qui  ut  benefici 
videantur  multa  faciunt,  vanitati  est  conjunctior  quam  liberali- 
tati. 

P.  66.  Obsessi  acrius  quam  constantius  proelium  inierunt, 
quippe  ut  Macedonum  signa  circumagi  vident,  repente  sistunt 
gradum.  Consilium  Mazacis  non  ratione  prudentius  quam 
eventu  felicius  fuit ;  ad  unum  omnes  cum  ipso  duce  interfecti 
sunt.  Acrior  impetu  atque  animis,  quam  compositior  ullo 
ordine,  pugna  fuit.  Festinationem  Caesaris  aliquamdiu  morata 
Massilia  est,  fide  melior  quam  consilio  prudentior.  Non 
timeo  judices,  ne  odio  inimicitiarum  mearum  inflammatus, 
libentius  haec  in  ilium  eyomere  videar  quam  verius. 

P.  66.  Turres  in  muris  Babylonis  denis  pedibus  quam 
murus  altiores  sunt.  Aliquanto  patientius  mortem  quam  dede- 
cora  suorum  tulit  Augustus.  Est  consuetude  Siculorum  ut 
nonnunquam  uno  die  longiorem  mensem  faciant,  aut  biduo. 
Quanto  latius  officiorum  patet  quam  juris  regula  !  Via  qua 
omnes  commeabant  altero  tanto  longior  erat,  sed  omnium 
rerum  abundans  erat.  Hoc  tibi  confirmo,  nihilo  te  nunc 
majore  in  discrimine  esse  quam  quemvis  nostrum.  Sol,  quern 
mathematici  amplius  duodeviginti  partibus  confirmant  majo- 
rem  esse  quam  terram,  quantulus  nobis  videtur  i 

Verbs. 

P.  67-  Citius  vitam  veniamque  militibus  AntoHianis 
Caesar  promisit,  quam  illis  ut  ea  precarentur  persuasum  «st. 
Juvenes  magna  spectare,  et  ad  ea  rectis  studiis  debent  con- 
tendere  ;  quod  eo  firmiore  animo  facient,  quia  non  modo  non 

invidetur  illi  aetati,  verum  etiam  favetur.  Invident  homines 
maxime  paribus  aut  inferioribus ;  sed  etiam  superioribus  ali- 
quando  invidetur.  Ego  mihi  nunquam  minus  quam  hesterno 
die  placui ;  qui,  dum  obsequor  adolescentibus,  me  senem  esse 
sum  oblitus.  Meum  mihi  placebat  edictum,  illi  suum. 
Magnum  beneficium,  quod  non  me  Brundisii  interfecisti ; 
fateor ;  quanquam  nemo  erat  eorum  qui  turn  tecum  fuerunt, 
qui  mihi  non  censeret  parci  oportere. 

P.  67-  Praefectum  equitum  Thessalorum  Parmenioni  con- 
jungi  jubet  Alexander,  et  quod  is  imperasset  impigre  exsequi. 
Sisygambis  Alexandri  pedibus  advoluta  est,  ignorationem 
nunquam  antea  visi  regis  excusans.  Proximis  applicatur  omne 
quod  tenerum  est,  et  in  eorum  similitudinem  crescit :  inde  saepe 
nutricum  et  paedagogorum  pueri  retulerunt  mores.  C.  Caesar 
quum  a  piratis  retineretur  nunquam  aut  nocte  aut  die,  aut 
excalceabatur  aut  discingebatur.  Praeparant  hiemi  herinacei 
cibos,  ac  volutati  super  jacentia  poma,  affixa  spinis  portant  in 
cavas  arboreas.  Sanguis  per  venas  in  cunne  corpus  diffunditur. 
Quaeritur  utrum  mundus,  terra  stante,  circumeat,  an,  mundo 
stante,  terra  vertatur. 

Use  and  Connexion  of  Tenses. 

P.  68.  Me  Pompeius  Capuam  venire  voluit,  et  adjuvare 
delectum,  in  quo  parum  prolixe  respondent  Campani  coloni. 
Vagamur  egentes  cum  conjugibus  et  liberis,  in  unius  hominis, 
quotannis  periculose  aegrotantis,  anima  positas  omnes  nostras 
spes  habemus.  Haec  omittam ;  augeo  enim  dolorem  retrac- 
tando.  Quod  interest  inter  metentem  agricolam  et  serentem, 
hoc  inter  eum  qui  paravit  amicum  et  qui  parat. 

P.  69.  Ne  ilia  quidem  quae  videntur  confusa  et  incerta, 
sine  ratione,  quamvis  subita  sint,  accidunt.  Quemadmodum 
tot  amnes  non  mutant  saporem  maris,  ita  adversarum  impetus 
rerum  viri  fortis  non  mutat  animum.  Ut  ab  his  qui  templa 
diruunt,  aut  simulacra  conflant,  nihil  deis  nocetur,  ita  quicquid 

fit  in  sapientem  petulanter,  superbe,  frustra  tentatur.  Quum 
penes  unum  est  omnium  summa  rerum,  regem  ilium  unum 
vocamus,  et  regnum  ejus  reipublicae  statum. 

P.  69.  Quoniam  Mare  Superum  obsidetur,  Infero  naviga- 
bo,  et  Crotonem  petam  aut  Thurios.  Haec  scelera  partim 
parantur  et  jam  cogitantur.  Caetera  ad  senatum  referentur, 
quern  jam  vocari  videtis.  Sic  obstupuerunt,  sic  furtim  non- 
nunquam  inter  se  adspiciebant,  ut  non  jam  ab  aliis  indicari, 
sed  indicare  se  ipsi  viderentur.  Ego  amissam  rempublicam 
puto,  cum  vulneribus  suis,  turn  medicamentis  iis  quae  parantur. 
Quum  Senatus  tot  millium  morientium  gemifru  exterritus  esset, 
Sylla  "  Hoc  agamus"  inquit  "  P.  C.  pauculi  seditiosi  mee 
jussu  occiduntur." 

P.  70-  Milites  itirieri  quam  praelio  aptiores  erant,  raptim- 
que  arma  capiebant ;  alii  in  jugum  mentis  evaserant,  ut  hostium 
agmen  inde  prospicerent ;  equos  plerique  fraenabant.  Cohors 
quae  excubabat  ad  tabernaculum  regis,  verita  ne  majoris  motus 
principium  esset,  armare  se  cceperat.  Principio  rerum,  gen- 
tium nationumque  imperium  penes  reges  erat.  Marcone  Crasso 
utile  fuisset,  tune  quum  maximis  opibus  fortunisque  florebat, 
scire  sibi  trans  Euphratem  cum  ignominia  esse  pereundum  ? 
Miltiades  hostem  fore  tardiores  dixit,  si  animadverterent  auderi 
adversus  se  tarn  exiguis  copiis  dimicare.  Quum  insula  in 
jEgeo  mari  surgeret,  spumabat  mare  et  fumus  ex  alto  ferebatur. 

P.  70.  Clodius  eos  qui  dicerent  dignitati  esse  serviendum, 
reipublicae  consulendum,  insanire  dicebat.  Cneius  Domitius 
legem  tulit,  ut  sacerdotes,  quos  antea  collegae  sufficiebant, 
populus  crearet.  Pythagoras  perturbationes  animi  lyra  com- 
ponebat  Tempois,  quod  adhuc  aut  surripiebatur  aut  excidebat, 
collige  et  serva.  Armorum  et  equitandi  peritissimus  Caesar, 
laboris  ultra  fidem  patiens  erat ;  in  agmine  nonnunquam  equo, 
saepius  pedibus  anteibat. 

P.  71-  Phrebidas  Lacedaemonius,  quum  exercitum  Otyn- 
thum  duceret,  iterque  per  Thebas  faceret,  arcem  oppidi,  quse 

Cadmea  nominatur,  occupavit.  Pyrrhus,  quum  Argos  oppi- 
dum  oppugnaret  in  Peloponneso,  lapide  ictus  interiit.  Caesar 
Cornelium  Dolabellam,  consularem  et  triumphalem  virum, 
repetundarum  postulavit,  absolutoque  Rhodum  secedere  statuit. 
Tempore  extreme  ad  dimicandum  cunctantior  factus  est 
Caesar,  nihil  se  tantum  acquisiturum  victoria  opinans,  quantum 
auferre  calamitas  posset.  Nero  sine  mora  nomen  suum  in  albo 
profitentium  citharaedorum  jussit  adscribi,  sorticulaque  in 
urnam  cum  caeteris  demissa,  intravit  ordine  suo.  Hannibal, 
quotiescunque  cum  Romania  congressus  est  in  Italia,  semper 
discessit  superior. 

P.  72.  Qui  adipisci  veram  gloriam  volet  justitise  fungatur 
officiis.  Videndum  est  ne  quos  ob  benefacta  diligi  volemus, 
eorum  laudem  atque  gloriam  nimis  efferre  videamur.  Omnibus 
in  rebus  disserendis,  hac  lege  utendum  est,  ut  explicetur  quid 
declaretur  eo  nomine  de  quo  quaeretur.  Qui  rempublicam 
gubernabunt,  consulere  debebunt  ut  earum  rerum  copia  sit 
quae  sunt  necessaria.  Habebis  in  me  animum  a  prseceptis  tuis  ^ 
non  repugnantem ;  sequar  enim  Rationem,  quo  me  cunque 
ducet.  Si  dolor  summum  malum  est  quis  non  miser  erit, 
quum  doloribus  premetur,  aut  etiam  quum  sciet  id  sibi  posse 
evenire  ?  Declinatio  malorum,  quum  ratione  fiet,  cautio  appel- 
letur,  eaque  intelligatur  in  solo  esse  sapiente. 

P.  72.  Negant  aliqui  sapientem  suscepturum  ullam  reipub- 
licae  partem,  extra  quam  si  eum  necessitas  coegerit.  Romam 
quum  venero,  quae  perspexero  scribam  ad  te,  et  maxime  de 
dictatura.  Geram  tibi  morem,  et  ea  quae  vis  ut  potero  expli- 
cabo ;  nee  tamen  quasi  Pythius  Apollo,  certa  ut  sint  et  fixa 
quae  dixero.  Multa  alia  ad  te  scribam,  quum  primum  ero 
aliquid  otii  nactus.  Mihi  dolebit,  non  tibi,  si  quid  ego  stulte 
fecero.  Si  qua  me  res  isto  adduxerit,  enitar,  si  quo  modo 
potero,  ut  praeter  te  nemo  dolorem  meum  sentiat.  E  tribus 
reipublicae  formis  nullam  ipsam  per  se  probo,  anteponoque 
singulis  illam  quae  conflata  fuerit  ex  omnibus. 

P.  73.  Darius  ad  Euphratem  contendit  id  demum  credens 
fore  ipsius,  quod  celeritate  praeripere  potuisset.  Amyntas, 
quum  in  illo  statu  rerum  id  quemque  quod  occupasset  habi- 
turum  arbitraretur,  velut  certo  jure  possessum,  JEgyptum 
petere  decrevit.  Praemonitus  est  somnio  Cyrus,  ut  quern  pri- 
mum  postera  die  obvium  habuisset,  socium  coeptis  assumeret. 
Promisit  Hannibal  Gallis,  se  non  stricturum  ante  gladium, 
quam  in  Italiam  venisset.  Utinam  emori  fortunis  meis  honestus 
exitus  esset,  nee  vivere  contemptus  viderer,  si  injurise  con- 
cessissem  ! 

P.  73.  Multi  non  vivunt,  sed  sunt  victuri ;  differunt 
omnia.  Si  una  est  interiturus  animus  cum  corpore,  vos 
memoriam  nostram  pie  inviolateque  servabitis.  Dejotarus  rex, 
quum  ex  itinere  quodam  proposito  revertisset,  conclave  illud  ubi 
erat  mansurus,  si  ire  perrexisset,  proxima  nocte  corruit. 
Vedius  Pollio  devorandos  servos  objecit  muraenis  quas  esurus 
erat.  Romani  Poenos,  qui  Saguntum  oppugnarunt,  ultimis 
cruciatibus  affecturi  fuerunt.  Alexander  excursurus  cum 
valida  manu  fuerat  ad  Athenas  delendas.  Foedus  in  haec 
verba  cum  Antiocho  conscriptum  est :  Ne  quern  exercitum, 
qui  cum  populo  Romano  sociisve  bellum  gesturus  erit,  rex  per 
fines  regni  sui  transire  sinito.  Sulpicius  pronuntiavit,  nocte 
proxima,  ab  hora  secunda  usque  ad  quartam  horam,  lunam 
defecturam. 

P.  74.  An  tu  censes  ullam  anum  tarn  deliram  futuram 
fuisse,  ut  somniis  crederet,  nisi  ista  casu  nonnunquam  concur- 
rerent  ?  Varro  dicit  Musas  Plautino  sermone  locuturas  fuisse, 
si  Latine  loqui  vellent.  An  censes  me  tantos  labores  susceptu- 
rum  fuisse,  si  iisdem  finibus  gloriam  meam  quibus  vitam  essem 
terminaturus  ?  Pollio  Asinius  Caesarem  existimat  suos  rescrip- 
turum  et  correcturum  commentarios  fuisse. 

P.  74.  An  Cn.  Pompeium  censes  tribus  suis  consulatibus, 
tribus  triumphis  laetaturum  fuisse,  si  scisset  se  in  solitudine 

JEgyptiorum  trucidatum  iri  ?  De  Antonio  quoque  Balbus  ad 
me  scripsit  :  te  tamen  scire  volo,  me  neque  isto  nuntio  pertur- 
batum  esse,  neque  jam  ullo  perturbatum  iri.  De  Pompeio 
scio  nihil,  eumque  nisi  in  navim  se  contulerit,  exceptum  iri 
puto.  Magna  in  spe  sum  mihi  nihil  temporis  prorogatum  iri. 

P.  75-  E  legatis  Vejentium  unus  senatui  dixit,  in  fatis 
Vejentium  scriptum  esse,  fore  ut  brevi  a  Gallis  Roma  capere- 
tur.  Otlio  speraverat  fore  ut  adoptaretur  a  Galba,  idque  indies 
expectabat.  Illud  tibi  affirmo,  si  rem  ex  sententia  gesseris, 
fore  ut  ab  omnibus  collaudere.  Me  in  summo  dolore,  maxime 
consolatur  spes,  fore  ut  infringatur  hominum  improbitas,  et 
consiliis  tuorum  amicorum,  et  ipsa  die. 

P.  75.  In  Ciceronis  ad  Atticum  epistolis  sic  omnia  de 
mutationibus  reipublicae  perscripta  sunt,  ut  nihil  in  iis  non 
appareat.  Non  est  provincia,  ut  opinor,  excepta  duntaxat 
Afric&  et  Sardinia,  quam  Augustus  non  adierit.  Tanta  est 
corruptela  malae  consuetudinis,  ut  ab  ea  tanquam  igniculi 
virtutis  extinguantur ;  exorianturque  et  confirmentur  vitia. 
Sunt  qui  Marium  concurrentem  cum  Telesino  occubuisse 
prodiderint.  Sisygambis,  "  Rex,"  inquit,  "  mereris,  ut  ea 
precemur  tibi,  quae  Dario  nostro  quondam  precati  sumus  ;  et, 
ut  video,  dignus  es  qui  tantum  regem  non  felicitate  solum,  sed 
etiam  sequitate  superaveris. 

P.  76.  Tantam  rerum  ubertatem  natura  largita  est,  ut  ea 
quae  gignuntur  donata  consulto  nobis,  non  fortuito  nata, 
videantur.  Bene  fecit  Silius,  qui  transegerit,  neque  enim  ei 
deesse  volebam,  et  quid  possem  timebam.  Ego  rebus  meis 
gestis  hoc  sum  assecutus,  ut  bonum  nomen  existimer.  Pauci 
reperti  sunt,  qui  nullis  praemiis  propositis  vitam  suam  hostium 
telis  objecerint. 

P.  76-  Reperiam  multos  quibus  quidquid  velim  facile 
persuadeam.  Testes  omnes,  si  cuperent,  interficere  non  pos- 
sent :  nam  dum  hominum  genus  erit,  qui  accuset  eos  non 

deerit.  Ego  puto  Csesarem  facturum  ut  praesidia  deducat ; 
vicerit  enim  si  consul  factus  erit,  et  minore  scelere  vicerit, 
quam  quo  ingressus  est  patriam.  Si  quid  Curionis  sermo 
ejusmodi  attulerit,  quod  ad  te  scribendum  sit,  id  litteris  meis 
adjungam.  Quoad  Pompeius  in  Italia  fuit,  sperare  non  destiti ; 
nunc,  si  vel  periculo  experiendum  erit,  experiar  certe  ut  hinc 
avolem. 

P.  77-  Nonnulli  patres  familiarum  testamento  caverunt,  ut 
ab  haeredibus  suis  victimae  in  Capitolium  ducerentur,  votum- 
que  pro  se  solveretur,  quod  superstitem  Augustum  reliquissent. 
Servii  Tullii  sollertia  ita  est  ordinata  respublica,  ut  omnia 
patrimonii,  dignitatis,  aetatis,  artium,  officiorumque  discrimina 
in  tabulas  referrentur.  Aliae  dissensiones  erant  ejusmodi  quae 
non  ad  delendam  sed  ad  commutandam  rempublicam  pertine- 
rent.  Filiam  et  neptes  ita  instituit  Augustus  ut  etiam 
lanificio  assuefaceret,  vetaretque  loqui  aut  agere  quidquam, 
nisi  quod  in  diurnos  commentaries  referretur. 

P.  77-  Trans  Rhenum  Tiberius  ita  vitam  instituit,  ut 
sedens  in  cespite  nudo  cibum  sumeret,  saepe  sine  tentorio 
pernoctaret.  Non  arbitrabar,  quum  consul  designatus  ab 
equitis  Romani  filio  defenderetur,  de  generis  novitate  accusato- 
res  esse  dicturos.  Magnam  haec  res  difficultatem  ad  consilium 
capiendum  adferebat ;  ne  si  maturius  ex  hibernis  copias 
educeret  ab  re  frumentaria  laboraret. 

P.  7&  Consules  neque  senatus  consulto  neque  litteris 
praeceperant  mihi  quid  facerem.  Si  quid  erit  in  Commentario 
meo,  quod  minus  Graecum  videatur,  non  dicam,  quod  Lucul- 
lus  dixerat,  se,  quo  facilius  hlstorias  suas  probaret  Romani 
hominis  esse,  idcirco  barbara  quaedam  dispersisse.  Vehemens 
Favonius  erat,  et  multam  materiam  ceciderat  miles,  ut  aditum 
per  saxa  faceret;  haec  vapore  inaruerat,  igneque  injecto 
flammam  in  ora  hostium  ventus  ferebat. 

P,  7&  Secutum  est  bellum  gestum  apud  Mutinam  ;  in 
quo  si  tantum  Atticum  prudentem  dicam,  minus  quam  debeam 
praedicem.  Ego  vero,  in  eis  etiara  causis  in  quibus  omnis 
nobis  res  cum  judicibus  est,  non  cum  populo,  tamen  si  a  corona 
relictus  sim,  non  queam  dicere.  Orationes  quas  historiae  suae 
interposuit  Thucydides,  imitari  neque  possim  si  velim,  nee 
velim  fortasse  si  possim.  Si  cum  hac  exceptione  detur  mihi 
sapientia,  ut  illam  inclusam  teneam,  nee  enunciem,  rejiciam. 
Multas  opportunitates  praetermisi,  quas  si  queri  velim  praeteri- 
tas,  nihil  agam  nisi  ut  augeam  dolorem  tuum,  indicem  stultitiam 
meam.  Multos  circa  unam  rem  ambitus  fecerim,  si  quae  de 
Marcelli  morte  variant  auctores  omnia  exsequi  velim.  Si  me 
malis  civibus  restitisse  dicam,  nimium  mihi  sum  am  et  non 
sim  ferendus. 

P.  79.  Alexandrum  dixisse  ferunt,  "  Nisi  Alexander  essem, 
essem  libenter  Diogenes.1'  Sunt  innumerabilia  generis  ejus- 
dem,  quae  quidem  non  ferrem,  nisi  haberem  socium,  studiorum 
meorum  Atticum  nostrum.  Haec  tibi  ridicula  videntur,  quia 
non  ades,  quae  si  videres,  lacrimas  non  teneres.  Si  quis  has 
platanos  circumfoderet,  si  irrigaret,  non  nodosi  essent  rami  et 
squalidi  trunci.  Si  dii  philosophiam  bonum  vulgare  facerent, 
si  prudentes  nasceremur,  sapientia,  quod  in  se  optimum  habet 
perdidisset ;  inter  fortuita  esset. 

P.  79.  Socrates  dicere  solebat,  omnes  in  eo  quod  scirent 
satis  esse  eloquentes.  Iliensium  legatis,  paulo  serius  consolan- 
tibus,  respondit  Tiberius,  se  quoque  vicem  eorum  dolere,  quod 
egregium  civem  Hectorem  amississent.  Pyrrhum,  maximum 
praeceptorem  certaminis  gymnici,  solitum  aiunt  his  quos 
exercebat  praecipere,  ne  irascerentur.  Interea  cum  Musis  nos 
delectabimus  ;  nee  mihi  unquam  veniet  in  mentem  Crasso 
invidere,  neque  pcenitere  quod  a  me  ipso  non  desciverim.  De 
republica  video  te  omnia  colligere,  quae  putes  aliquam  spem 
mihi  posse  adferre  mutandarum  rerum.  Pompeio  statim  re- 

scrips!  (hominemque  certum  misi  de  comitibus  meis)  non  me 
quaerere  ubi  tutissime  essem. 

P.  80.  Parmenio  Damascum  quarto  die  pervenit,  jam 
metuente  praefecto  ne  sibi  fides  habita  non  esset.  Dubitanti 
mihi  quid  me  facere  par  sit,  magnum  pondus  affert  benevolen- 
tia  erga  Pompeium  ;  qua  demta,  melius  esset  in  patria  perire, 
quam  patriam  servando  evertere.  Magnitude  doloris,  modum 
excedentis,  necesse  est  delectum  verborum  eripiat. 


Indicative  Mood. 

P.  81.  Volumnia  debuit  in  te  officiosior  esse,  et  id  ipsum 
quod  fecit  potuit  diligentius  facere.  Ad  mortem  te  duci  jussu 
consulis,  jampridem  oportebat ;  in  te  conferri  pestem  istam, 
quam  tu  in  nos  omnes  jamdiu  machinaris.  Est  signum  imago 
avi  tui,  qui  amavit  unice  patriam  et  cives  suos,  quae  quidem  te 
a  tanto  scelere,  etiam  muta,  revocare  debuit.  Mazaeus,  qui  si 
transeuntibus  flumen  supervenisset,  haud  dubie  oppressurus 
fuit  incompositos,  in  ripa  demum  adequitare  cepit.  Deleri 
potuit  exercitus  si  quis  ausus  esset  vincere.  Si  homines 
rationem,  bono  consilio  a  diis  immortalibus  datam,  in  fraudem 
malitiamque  convertunt,  non  dari  illam  quam  dari  humano 
generi  melius  fuit.  Quae  conditio  non  accipienda  fuit,  potius 
quam  relinquenda  patria.  Quum  in  acie  stare  ac  pugnare 
decuerat,  turn  in  castra  refugerunt ;  quum  pro  vallo  pugnan- 
dum  erat  castra  tradiderunt.  Plato  philosophos  ad  rempubli- 
cam  ne  accedere  quidem  debere  putat,  nisi  coactos ;  aequius 
autem  erat  id  voluntate  fieri. 


Subjunctive  Mood. 

P.  82.     Romana  prodigia,  Horatius,  Mucius,   Claelia,  nisi 
in  annalibus  forent,  hodie  fabulse  viderentur.      Erat  Dario 

mite  et  tractabile  ingenium,  nisi  naturam  fortuna  plerumque 
corrumperet.  Socrates  servo  aiebat,  "  Caederem  te  nisi  irasce- 
rer"  ;  admonitiouem  servi  in  aliud  tempus  distulit,  illo  tempore 
se  admonuit.  Si  bonum  esset  ira,  perfectissimum  quemque 
sequeretur  ;  at  iracundissimi  sunt  infantes,  senes  et  aegri.  Si 
Cn.  Pompeium  Neapoli  valetudo  abstulisset,  indubitatus 
populi  Romani  princeps  excessisset.  Concilium  tuum  mihi 
optatum  foret,  si  liceret  omne  tempus  apud  te  consumere  :  odi 
enim  celebritatem  et  fugio  homines.  Si  quern  reorum  elabi 
rumor  esset,  subitus  aderat  Tiberius,  judicesque  legum  et 
religionis  admonebat.  Etiamsi  non  is  esset  Caesar  qui  est, 
tamen  ornandus  videretur. 


P.  83.  Si  bona  existimatio  divitiis  praestat,  et  pecunia 
tantopere  expetitur,  quanto  gloria  magis  est  expetenda  ! 
Maxima  est  in  sensibus  veritas,  si  sani  sunt,  et  omnia  removen- 
tur  quae  obstant  et  impediunt.  Si  deus  es,  tribuere  mortalibus 
beneficia  debes,  non  sua  eripere.  Si  gubernator  praecipua 
laude  fertur,  qui  navem  ex  hieme  marique  scopuloso  servat ; 
cur  non  singularis  ejus  existimetur  prudentia,  qui  ex  procellis 
civilibus  ad  incolumitatem  pervenit  ?  Si  id  dolemus,  quod 
amico  nostro  jam  frui  nobis  non  licet,  nostrum  est  id  malum, 
quod  modice  feramus,  ne  id  non  ad  amicitiam,  sed  ad  domesti- 
cam  utilitatem  referre  videamur.  Si  me  ames,  si  te  a  me 
amari  scis,  enitere  per  amicos,  clientes,  hospites,  libertos  deni- 
que  ac  servos  tues,  ut  scida  ne  qua  depereat  ex  iis  libris,  quos 
Serg.  Claudius  reliquit.  Parvi  sunt  foris  arma,  nisi  est  con- 
silium  domi. 


P.  84.  Si  vicinus  tuus  vestem  pretii  majoris  habeat  quam 
tu  habes,  tuamne  an  illius  malis  ?  Si  quis  populum  Romanum 
quasi  hominem  considerat,  ut  cosperit,  ut  adoleverit,  ut  quasi 
ad  quendam  juventae  florem  pervenerit,  ut  postea  velut  con- 
senuerit,  quatuor  gradus  ejus  inveniet.  Currit  vox  concavo 
parietum  spatio,  quamvis  levi  sono  dicta  verba  perferens,  si 

nulla  inaequalitas  impediat.  Qui  haec  procul  videt,  etiamsi 
quid  agatur  nesciat,  in  scena  esse  Roscium  intelligit.  Qui 
sapientem  formant  undique  consummatum,  non  modo  cognitione 
coelestium  et  mortalium  instituunt,  sed  per  quaedam  parva  sane 
si  ipsa  demum  aestimes  ducunt. 

P.  84.  An  est  quisquam  qui  hoc  ignoret,  quum  de  homine 
occiso  quaeratur,  posse  jure  factum  esse  defendi :  nisi  vero  ex- 
istimatis  dementem  P.  Africanum  fuisse,  qui  quum  interroga- 
retur,  quid  de  T.  Gracchi  morte  judicaret  respondit,  jure  cae- 
sum  videri.  Si  remissior  esse  voluissem,  summae  mihi  crudeli- 
tatis  in  patriam  fama  subeunda  erat :  nisi  vero  cuipiam  J. 
Caesar  crudelis  nudius  tertius  visus  est,  quum  sororis  suae 
virum  vita  privandum  esse  dixit.  Mors  illata  per  scelus  iisdem 
semper  poenis  tenetur :  nisi  forte  magis  erit  parricida  si  quis 
consularem  patrem,  quern  si  quis  humilem  necaverit.  Cur 
nunc  primum  Caesari  resistamus,  potius  quam  quum  quinquen- 
nium prorogabamus  ?  nisi  forte  haec  illi  turn  arma  dedimus,  ut 
nunc  cum  bene  parato  pugnaremus. 

P.  85.  Putares  Syllam  venisse  in  Italiam,  non  belli  vindi- 
cem  sed  pacis  auctorem  ;  tanta  cum  quiete  exercitum  per 
Calabriam  Apuliamque  duxit.  Putaresne  unquam  accidere 
posse  ut  mihi  verba  deessent  ?  neque  solum  ista  vestra  oratoria, 
sed  haec  etiam  levia  nostratia  ?  Alexander,  haud  secus  quam 
ac  si  parentis  suae  mors  nuntiata  esset,  crebros  edidit  gemitus  : 
crederes  eum  inter  suas  necessitudines  flere,  et  solatia  non 
adhibere  sed  quaerere. 

P.  86.  Sint  sane  ista  bona  quae  putantur,  honores,  divitiae, 
voluptates,  caetera ;  tamen  in  iis  ipsis  pothmdis.  gestiens  laeti- 
tia  turpis  est.  Intersit  inter  vitae  dignitatem  summorum  at- 
que  infimorum  ;  non  alio  facinore  clari  homines,  alio  obscuri 
necantur. 

P.  86.  Thursinum  cognominatum  esse  Augustum  satis 
certa  probatione  tradiderim,  nactus  puerilem  imagunculam  ejus 

seream  veterem,  ferreis  ac  pasne  jam  exolescentibus  literis,  hoc 
nomine  inscriptam.  Frater,  bona  tua  venia  dixerim,  ista 
sententia  maxime  obest  reipublicae,  quum  aliquid  verum  et 
rectum  esse  dicitur,  sed  obtineri,  id  est  resist!  posse  populo,  ne- 
gatur.  Libenter  his  qui  ita  prodiderunt  accesserim,  Romulum, 
adjutum  legionibus  avi  sui,  Romam  condidisse :  quum  aliter 
firmare  urbem  novam,  cum  imbelli  pastorum  manu  vix  potuis- 
set.  Vix  ullius  gentis,  astatis,  ordinis  hoimnem  inveneris  cujus 
felicltatem  fortunae  Metelli  compares.  Feras  putem,  quibus 
ex  raptu  alimenta  sunt,  meliores  quo  iratiores  ;  sed  patientiam 
laudaverim  bourn  et  equorum.  Non  negaverim  tristem  atro- 
cemque  vobis  visam  orationem  meam  ;  quanto  creditis  facta 
vestra  atrociora  esse  quam  verba  mea  ?  Nescias  utrum  magis 
detestabile  vitium  sit  ira,  an  deforme.  Non  in  quadrigis  eum 
secundum  numeraverim,  aut  tertium,  qui  vix  e  carceribus 
exierit,  quum  palmam  jam  primus  accepit.  Tertia  ratio 
effodiendi  metalli  opera  gigantum  vicerit ;  cuniculis  per  magna 
spatia  actis,  cavantur  montes  ad  lucernarum  lumina. 

P.  87-  Velim  tibi  persuadeas  nihil  me  majore  studio  a  te 
petere,  nihil  te  mihi  gratius  facere  posse,  quam  si  omnibus  tuis 
opibus  Lamiam  in  petitione  juveris.  Velim  vos,  animae  meae, 
cum  Pomponio,  cum  Camillo,  cum  quibus  vobis  videbitur 
consideretis,  utrum  honeste  vos  Romae  esse  possitis.  De 
Dionysio  fugit  me  ad  te  antea  scribere :  tu  tamen  videbis  si 
erit  (quod  nolim)  arcessendus,  ne  molesti  simus  invito.  Nae 
ego  baud  paullo  Socratis  animum  malim,  quam  eorum  omnium 
fortunas  qui  de  eo  judicaverunt. 

P.  87-  Quis  neget  oranes  leves,  omnes  cupidos,  omnes  deni- 
que  improbos  esse  servos  ?  Si  nosmetipsi,  qui  ab  delectatione 
omni  negotiis  impedimur,  ludis  tamen  delectamur,  quid  tu  admi- 
rere  de  multitudine  indocta  ?  Quis  non  jure  miretur  platanum, 
umbrae  gratia  tantum,  ex  alieno  petitam  orbe  ?  Quid  videatur 
ei  magnum  in  rebus  humanis  cui  aeternitas  omnis  totiusque 
mundi  nota  sit  magnitude  ?  Unus  furiosus  gladiator  contra 

patriam    gerit    bellum:     huic    cedamus,    hujus    conditiones 
audiamus  ? 

P.  88.  Sic  cum  inferiore  vivas,  quemadmodum  tecum 
superiorem  velis  vivere.  Suum  quisque  noscat  ingenium, 
acremque  se  et  bonorum  et  vitiorum  suorum  judicem  praebeat. 
Ne  committas  ut  quum  omnia  tibi  suppeditata  sint  a  nobis, 
tute  tibi  defuisse  videare.  Si  meam  salutem  contra  fratris  tui 
impetum  in  me  crudelissimum  defenderim  ;  satis  habeas  nihil 
me  etiam  tecum  de  ejus  injuria  conquerL  Ego  si  Scipionis 
desiderio  me  moveri  negem,  quam  id  recte  faciam  viderint 
sapientes ;  sed  certe  mentiar.  Sitne  igitur  malum  dolere 
necne,  Stoici  viderint,  qui  conclusiunculis,  non  ad  sensus 
permanantibus,  efficere  volunt  non  esse  malum  dolorem. 
Nihil  inquies  omnino  scripseris ;  qui  inagis  effugiam  eos  qui 
volent  fingere  ? 

P.  89.  Hannibal  vinculo  quodam  ita  copias  copulavit,  ut 
nulla  nee  inter  ipsos  nee  adversus  ducem  seditio  extitent. 
Oratio  mentes  judicum  permovet,  impellitque  ut  aut  oderint 
aut  ament  aut  invideant,  aut  salvum  velint ;  aut  misereantur 
aut  punire  velint.  Thucydidis  conciones  ita  multas  habent 
obscuras  abditasque  sententias,  vix  ut  intelligantur  ;  quod  est 
in  oratione  civili  vitium  vel  maximum.  In  vitiis  maritimarum 
urbium  inest  ilia  magna  commoditas,  ut  id  quod  agri  efferant 
sui  quascumque  velint  in  terras  portare  possint.  Multorum 
consulum  praefecturas  sic  accepit  Atticus,  ut  neminem  in 
provinciam  sit  secutus.  Caesar  Brundisii  tantum  navium 
reperit,  ut  anguste  quindecim  millia  legionariorum  militum 
quingentos  equites  transportare  possent.  In  vindicandis 
injuriis  haec  tria  lex  secuta  est,  ut  aut  eum  quern  punit 
emendet,  aut  poana  ejus  caeteros  meliores  reddat,  aut  sublatis 
malis  securiores  caeteri  vivant. 

P.  89-  Haec  est  opinio  populiHomani  inductum  esse  nomen 
religionis,  non  tarn  ut  te  impedirent  quam  ut  ne  quis  Alexan- 

driam  vellet  ire.  Gallinae  avesque  reliquae  pullos  quum 
excluserint  ita  eos  tuentur,  ut  et  pennis  foveant  ne  frigore 
laedantur.  Si  potest  virtus  efficere,  ne  miser  aliquis  sit,  facili- 
us  efficiet  ut  beatissimus  sit ;  minus  enim  intervalli  est  a  beato 
ad  beatissimum,  quam  a  misero  ad  beatum.  Etsi  Graeci  apud 
Artemisium  pari  praelio  discesserant,  tamen  eodem  loco  non 
sunt  ausi  manere  :  ne  si  pars  navium  adversariorum  Eubosam 
superasset,  ancipiti  premerentur  periculo. 

P.  90.  Si  Caesar  diripiendam  urbem  daturus  est,  vereor  ut 
Dolabella  ipse  satis  nobis  prodesse  possit.  Addo  etiam  illud, 
quod  vereor  tibi  ipsi  ut  probem.  Timeo  ut  omnes  labores 
sustineas,  quos  te  suscipere  video.  Foedus  quia  senatus  non 
jusserat  veretur  Hiempsal,  ut  satis  firmum  sit. 

P.  90.  Metuo  ne  intercludamur,  ut  quum  velitis  exire  non 
liceat.  Vir  improbus  nunquam  a  scelere  ob  earn  causam 
abstinebit,  quod  id  natura  turpe  judicet,  sed  quod  metuat  ne 
emanet.  Pavor  ceperat  milites,  ne  vulnus  Scipionis  mortife- 
rum  esset.  Monuit  Alcibiades  Philoclem  periculum  esse,  ne 
immodestia  militum  occasio  daretur  Lysandro  exercitus 
opprimendi.  Gallus  diffidebat  paucitati  cohortium  quae 
Placentiae  erant,  ne  longius  obsidium  et  vim  Germanici  exerci- 
tus parum  tolerarent.  Apud  Romanes  non  moastitia  tantum 
ex  re  male  gesta  erat,  sed  pavor  etiam,  ne  extemplo  castra 
hostis  adgrederetur. 

P.  91.  Utrum  Pompeius  consistere  uspiam  velit,  an  mare 
transire  velit,  nescitur :  si  manet,  vereor  ne  exercitum  satis 
firmum  habere  non  possit.  Infirmitatem  valetudinis  tuae  video, 
et  vereor  ne  praesenti  fortunae  tuae  sufficere  non  possis.  Non 
est  periculnm,  ne  qui  leonem  aut  taurum  pingat  egregie  idem  in 
multis  aliis  quadrupedibus  facere  non  possit.  Vereor  ne  forte 
non  aliorum  utilitatibus,  sed  propriae  laudi  servisse  videar. 
Intellexi  literis  tuis  te  vereri  ne  superiores  mihi  redditae  non 
essent. 

P.  91-  Centuriatis  comitiis  lex  lata  est,  nequis  magistrate 
civem  Romanum  adversus  provocationem  necaret  neve  verbe- 
raret.  Praeclaram  hoc  quoque  Thrasybuli,  quod  quum  pluri- 
mum  in  civitate  posset,  legem  tulit  nequis  anteactarum  rerum 
accusaretur  neve  mi'Maretur.  Hoc  praecipicndum  videtur 
lectoribus  ne  alienos  mores  ad  suos  referant,  neve  ea  quae  ipsis 
leviora  sunt  pari  modo  apud  caeteros  fuisse  arbitrentur.  Re- 
bellantes  barbaros  captivos  sub  lege  venumdedit  Augustus,  ne 
in  vicina  regione  servirent,  neve  intra  tricesimum  annum 
liberarentur.  Matres  familiae,  passis  manibus  obtestabaatur 
Romanos,  ut  sibi  parcerent,  neu,  sicut  Avarici  fecissent,  ne 
mulieribus  quidem  atque  infantibus  abstinerent.  Boni  viri 
est  haec  duo  tenere  in  amicitia ;  primo  nequid  fictum  sit  neve 
simulatum,  deinde  non  solum  ab  alio  allatas  criminationes 
repellere,  sed  ne  ipsum  quidem  esse  suspiciosum. 

P.  92.  Obducuntur  libro  aut  cortice  arbores,  quo  sint  a 
frigoribus  et  a  caloribus  tutiores.  Sublata  erat  celebritas 
virorum  ac  mulierum  in  funeribus,  quo  lamentatio  minueretur, 
Milites  Romani,  fixis  in  terram  pilis,  quo  leviores  ardua  eva- 
derent,  cursu  subeunt. 

P.  93.  Me  non  sane  hoc  quidem  tempore  movet  respub- 
lica  ;  non  quo  aut  sit  mihi  quidquam  carius,  aut  esse  debet ; 
sed  desperatis  etiarn  Hippocrates  vetat  adhibere  medicinam. 
Senatui  majora  visa  sunt  consilia  tua  quam  erant  expectata ; 
non  quo  unquam  de  tua  voluntate  dubitasset,  sed  quod  quo 
progredi  velles  non  satis  exploratum  habebat.  Ego  non  quo 
libenter  male  audiam,  sed  quia  ego  causam  non  libenter  relin- 
quo,  ut  iracundia  efferar  et  judices  abalienem,  nimium  patiens 
et  lentus  existimor.  Mulier  ad  pedes  Sulpiciag  procidit  et  se 
terrendi  amatoris  causa,  non  quo  quidquam  de  Bacchanalibus 
sciret,  loquutam  esse  dixit. 

P.  93.  Mihi  quidem  apud  vos  de  meis  majoribus  dicendi 
facultas  non  datur;  non  quod  non  tales  fuerint  quales  me 

videtis,  sed  quod  laude  popular!  atque  honoris  vestri  luce 
caruerunt.  Etsi  eo  te  adhuc  consilio  usum  intelligo  ut  id 
reprehendere  non  audeam,  non  quin  ab  eo  ipse  dissentiam,  sed 
quod  ea  te  sapientia  esse  judicem,  ut  meae  earn  anteponam, 
tamen  amicitiae  nostrae  vetustas  me  hortata  est  ut  ad  te  scriberem. 


P.  93.  Abesse  non  potest  quin  ejusdem  hominis  sit 
qui  improbos  probat,  probos  improbare.  Nego  ullam  gem- 
mam  aut  margaritam  fuisse,  quin  conquisierit  Verres,  in- 
spexerit,  abstulerit.  Non  est  dubium  quin  is  qui  liberalis 
benignusve  dicitur  officium  non  fructum  sequatur.  Mini- 
mum abfuit  Octavianus  quin  periret  concursu  et  indigna- 
tione  turbas  militaris,  quod  gregarium  militem  discruciatum 
necasse  credebatur.  Quum  regnum  Bithyniae  publicum  est 
populi  Romani  fkctum,  numquid  causae  est  quin  omnes  agros, 
urb^,  portus,  totam  denique  Bithyniam  decemviri  vendituri 
sint  ?  Ea  est  perturbatio  omnium  rerum,  ut  suae  quemque 
fortunas  maxime  pceriiteat,  nemoque  sit  quin  ubivis  quam  ubi 
est  esse  malit.  Ut  ab  urbe  discessi,  nullum  adhuc  intermisi 
diem  quin  ad  te  scriberem.  Virgilii  ac  T.  Livii  imagines  et 
scripta  paullum  abfuit  quin  Caligula  ex  omnibus  bibliothecis 
amoveret :  quorum  alterum  ut  nullius  ingenii  minim  aeque 
doctrinae,  alterum  ut  verbosum  in  historia  negligentemque 
carpebat.  Non  dubito  quin,  sine  mea  commendatione  (quod 
tuum  est  judicium  de  hominibus)  ipsius  Lamiae  causa  studiose 
omnia  facturus  sis, 


P.  94.  Non  deterret  sapientem  mors  quae  propter  incertos 
casus  quotidie  imminet,  propter  brevitatem  vitae  nunquam 
longe  potest  abesse,  quominus  commodis  reipublicae  suisque 
consulat.  Est  finitimus  oratori  poeta,  in  hoc  quidem  certe 
prope  idem,  nullis  ut  terminis  circumscribat  jus  suum,  quo- 
minus  ei  liceat  vagari  quo  velit.  Quum  soluta  nobis  est 
eligendi  optio,  quumque  nihil  impedit  quo  minus  id  quod 
maxime  placeat  facere  possimus,  omnis  dolor  est  repellendus. 


Lege  de  revocando  Cicerone  lata,  nemini  civi  quo  minus 
adesset  satis  justa  visa  est  excusatio.  Milites  Caesaris  aegre 
retenti  sunt  quin  oppidum  irrumperent,  graviterque  earn  rem 
tulerunt,  quod  stetisse  per  Trebonium  quo  minus  oppido 
potirentur  videbatur.  Non  Isocrati  quominus  haberetur 
summus  orator  offecit,  quod  infirmitate  vocis  ne  in  publico 
diceret  impediebatur. 

P.  95.  Utinam  extarent  ilia  carmina,  quae  multis  saeculis 
ante  suam  aetatem  in  epulis  esse  cantitata,  a  singulis  convivis 
de  clarorum  virorum  laudibus,  in  Originibus  scriptum  reliquit 
Cato.  Varronis  sermo  facit  expectationem  Caesaris,  atque 
utinam  ipse  Varro  incumbat  in  causam ;  quod  profecto  cum 
sua  sponte,  turn  te  instante  faciet.  Utinam,  Quirites  virorum 
fortium  copiam  tantam  haberetis,  ut  haec  vobis  deliberatio  dif- 
ficilis  esset,  quemnam  potissimum  huic  hello  praeficiendum  pu- 
taretis.  Pisonis  humanitas,  virtus,  amor  in  omnes  nos  tantus 
est,  ut  nihil  supra  possit:  utinam  ea  res  ei  voluptati  sit, 
gloriae  quidem  video  fore.  Utinam  nostrae  villae  secessum 
concupiscas,  ut  tot  tantisque  dotibus  ejus  maxima  commen- 
datio  ex  tuo  contubernio  accedat. 

P.  96.  Dicunt  viros  bonos  earn  justitiam  sequi  quae  sit, 
non  earn  quae  putetur.  Critias  certos  homines  ad  Lysandrum 
in  Asiam  misit,  qui  eum  certiorem  facerent,  nisi  Alcibiadem 
sustulisset  nihil  earum  rerum  fore  ratum  quas  ipse  Athenis 
constituisset.  Audivi  hoc  dicere  quendam  de  quibusdam 
oratoribus,  ad  quos  causam  suam  detulisset,  gratiorem  sibi 
fuisse  eum  qui  negasset  quam  ilium  qui  recepisset ;  sic  homi- 
nes fronte  et  oratione  magis  quam  ipso  beneficio  reque  capiun- 
tur.  Quidam  putant  Julium  Caesarem,  pensitatis  suis  et 
inimicorum  viribus,  usum  occasione  rapiendae  dominationis 
quam  aetate  prima  concupisset.  Castra  Alexandri  magno 
ignis  fulgore  Dario  conlucere  visa  sunt,  et  paulo  post  Alexan- 
der adduci  ad  ipsum  in  eo  vestis  habitu,  quo  ipse  fuisset.  Sat 

celeriter  fieri  ajebat  Augustus,  quidquid  fieret  satis  bene ;  et 
minima  commoda,  non  minimo  sectantes  discrimine,  similes 
esse  aureo  hamo  piscantibus ;  cujus  abrupti  damnum  nulla 
captur4  pensari  posset.  Alexandrini,  Afticique  et  Hispani- 
cnsis  belli  incertus  auctor :  nam  alii  Oppium  putant,  alii  Hir- 
tium,  qui  etiam  Gallici  belli  novissimum  imperfectumque 
librum  suppleverit.  Scipio  ratus  est  non  in  Barbaris  tantum 
virium  esse  ponendum,  ut  mutando  fidem  (qua?  cladis  causa 
fuisset  patri  patruoque)  magnum  momentum  facer ent 

P.  97-  Maxima  voce  clamat  populus,  neque  se  uni  neque 
paucis  velle  parere;  libertate  omnes  carere,  sive  regi  sive 
optimatibus  serviant.  Scipio  se  illud  satis  scire  dixit,  Locren- 
ses,  etsi  male  de  populo  Romano  meriti  essent,  in  meliore 
statu  sub  iratis  Romanis  futures,  quam  sub  amicis  Carthagi- 
niensibus  fuissent.  Siculi  or  are  se  Patres  Conscriptos  aiunt, 
ut  si  nequeant  omnia,  saltern  quae  cognosci  possint  ex  bonis 
suis  restituantur  dominis.  Magi  adfirmant  solem  Graecorum, 
lunam  esse  Persarum ;  quoties  ilia  deficiat  ruinam  stragemque 
illi  genti  portendi.  Cernebant  milites  mare,  quo  arctius  vo- 
lutetur  inter  insulam  Tyrum  et  continentem,  hoc  acrius 
furere.  Cato  dicere  solebat  ob  hanc  causam  prsestare  nostram 
rempublicam  casteris  civiatibus,  quod  non  esset  unius  ingenio, 
sed  multorum,  nee  uria  hominis  vita,  sed  aliquot  constituta 
saeculis  et  astatibus. 

P.  98.  Non  est  infitiandum  Hannibalem  tanto  praesti- 
tisse  caeteros  imperatores  prudentia  quanto  populus  Romanus 
antecedat  fortitudine  cunctas  nationes.  Hanc  video  sapieritis- 
fiimorum  fuisse  sententiam,  legem  neque  hominum  ingeniis 
excogitatam,  nee  scitum  aliquod  esse  populorum,  sed  aeternum 
quiddam  quod  universum  mundum  regeret.  Non  novus  hie 
mos  est  senatus  populique  Romani,  putandi  quod  optimum 
sit  esse  nobilissimum.  Sententiae  Zenonis  sunt  ejusmodi, 
sapientem  gratia  nunquam  moveri,  nnnquam  cujusquam  de- 
licto  ignoscere ;  solos  sapientes  esse,  si  distortissimi  sint, 

formosos ;  si  mendicissimi  div^tes ;  si  servitutem  serviant, 
reges;  nee  minus  delinquere  eum  qui  gallum  gallinaceum 
furatus  sit,  quum  opus  non  fuerit,  quam  eum  qui  patrem  suf- 
focaverit.  Temere  credunt  multi  eum  qui  orationem  bonorum 
imitetur,  facta  quoque  imitaturum.  Misera  est  ilia  quidem 
consolatio,  sed  tamen  necessaria,  nihil  esse  praecipue  cuiquam 
dolendum  in  eo  quod  accidat  universis.  Invenio  a  Cn.  Octavio 
factam  porticum  duplicem  ad  Circum  Flaminium,  quae  Co- 
rinthia  sit  appellata  a  capitulis  aereis  columnarum. 

P.  98.  Denuntiante  Pompeio  pro  hostibus ,  se  habiturum 
qui  reipublicse  defuissent,  Caesar  medios  et  neutrius  partis 
suorum  sibi  numero  futures  pronuntiavit.  Agesilaus  magna 
industria  bellum  apparavit,  et  quo  studiosius  armarentur  in- 
signiusque  ornarentur  milites,  praemia  proposuit  quibus  or- 
narentur  quorum  egregia  in  ea  re  fuisset  industria.  Quomodo 
adsequi  poterat  Lacedaemon,  ut  bonis  uteretur  regibus,  quum 
esset  habendus  rex  quicumque  regio  genere  natus  esset  ?  Mazaeo 
mandavit  Darius,  ut  regionem  quam  Alexander  esset  aditurus 
popularetur  atque  ureret ;  quippe  credebat  inopia  debellari 
posse,  nihil  habentem  nisi  quod  rapiendo  occupasset.  Decre- 
tum  invenio  jam  lege  C.  Fannii  Cons.  xi.  annis  ante  tertium 
Funicum  bellum,  ne  quid  volucre  poneretur,  praeter  gallinam 
quae  non  esset  altilis.  Drusus  arcliitecto  suo,  Tu  vero  inquit, 
ita  compone  domum  meam,  ut  quidquid  agam  ab  omnibus 
perspici  possit.  Pietas  erga  Deum  postulat,  ut  nihil  ab  eo 
expetatur  quod  sit  injustum  atque  inhonestum.  Non  dubium 
est  quin  quod  ariimans  sit,  habeatque  sensum  ac  rationem, 
nielius  sit  quam  quod  his  careat. 

P.  99.  Quum  Caligula  ab  ignotis  inter  familiares  et  a  pa~ 
rentibus  inter  liberos  heres  nuncuparetur,  derisores  vocabat, 
quod  post  nuncupationem  vivere  perseverarent.  Non  solum 
corrumpi  non  potuerunt  Afri,  sed  etiam  legates  Lacedsemona 
miserunt,  qui  Lysandrum  accusarent,  quod  sacerdotes  fani 
corrumpere  conatus  esset.  Ab  Apamea  in  Phrygian!  per 

regionem  Aulocrenem  itur ;  ibi  ostenditur  platanus  ex  qua 
pependerit  Marsyas,  ab  Apolline  victus.  Causa  coccygi 
subjiciendi  pullos  esse  putatur  quod  sciat  se  invisam  cunctis 
avibus.  In  Hercynio  saltu  inusitata  genera  avium  acce- 
pimus,  quarum  plumae  ignium  modo  colluceant  noctibus. 
Augustus  Thallo,  a  manu,  quod  pro  epistola  prodita  denarios 
quingentos  accepissetj  crura  fregit.  Mirabile  videtur  quod 
non  rideat  haruspex,  haruspicem  quum  videat.  Plato 
escam,  voluptatem  appellat,  quod  ea  videlicet  homines  ca- 
piantur  ut  pisces  hamo.  Nemo  ipsam  voluptatem  quia 
voluptas  sit  aspernatur,  aut  odit,  aut  fugit,  sed  quia  conse- 
quuntur  magni  dolores  eos  qui  ratione  voluptatem  sequi 
nesciunt. 


P.  100.  Causarum  illustrium  quascumque  defendi,  nunc 
quam  maxime  conficio  orationes ;  Pythagoreumque  more? 
exercendae  memorise  gratia,  quid  quoque  die  dixerim,  audierim, 
egerim,  commemoro  vesperi.  Videsne  ut  in  proverbio  sit 
ovorum  inter  se  similitudo  ;  tamen  hoc  accepimus,  Delios,  qui 
gallinas  alere  permultas  quaestus  causa  solerent,  quum  ovum  in- 
spexerant,  quae  id  gallina  peperisset  dicere  posse.  Ista  quam 
tu  describis  negotiatio  est,  non  amicitia,  quae  quid  consecutum 
sit  spectat.  Ipsae  me  Athenae  non  tarn  operibus  magnificis, 
exquisitisque  antiquorum  artibus  delectant,  quam  recordatione 
summorum  virorum,  ubi  quisque  habitare,  ubi  sedere,  ubi 
disputare  sit  solitus.  Pyrrhi  legati,  pulsi  cum  muneribus  suis 
ab  urbe,  interroganti  regi  suo,  quid  de  hostium  sede  sentirent, 
urbem  templum  sibi  visum,  senatum  regum  concilium  respon- 
derunt.  Lydus  et  Tyrrhenus  fratres  fame  compulsi  sortiti 
dicuntur,  uter  cum  parte  multitudinis  patria  decederet.  Sors 
Tyrrhenum  contigit,  qui  in  Italiam  pervectus  est.  In  incerto 
est,  utrum  Caesarem  magis  nasci  reipublicae  profuerit  an  non 
nasci.  Attulit  quodam  die  Cato  in  curiam  praecocem  ex 
Africa  provincial  ficum,  ostendensque  Patribus,  Interrog^  vos, 
inquit,  quando  hoc  pomum  demptum  putetis  ab  arbore  ?  Ad 


Rubiconem  flumen  qui  provinciae  ejus  finis  erat  paullum  con- 
stitit  Caesar,  ac  reputans  quantum  moliretur,  conversus  ad 
proximos,  Etiam  nunc,  inquit,  regredi  possumus  :  quod  si  pon- 
ticulum  transierimus  omnia  armis  agenda  erunt.  Habes  quid 
timeam,  quid  optem,  quid  etiam  in  posterum  destinem,  tu  quid 
egeris,  quid  agas,  quid  velis  agere  invicem  nobis  scribe.  Con- 
sulis,  an  existimem  te  in  tribunatu  causas  agere  debere ; 
plurimum  refert  quid  esse  tribunatum  putes,  inanem  umbram 
an  potestatem  sacrosanctam. 

P.  102.  Quis  est  tarn  ignarus  qui  non  intelligat  reipublicae 
salute  contineri  suam  ?  Quis  tantus  est  quern  non  fortuna 
etiam  humillimi  auxilio  indigere  cogat  ?  Eos  voces  quorum 
mores  a  tuis  non  abhorreant.  Ea  est  Romana  gens  quse  victa 
quiescere  nesciat.  Ego  is  sum  qui  nihil  unquam  mea  potius 
quam  civium  meorum  causa  fecerim.  Zeno  nullo  modo  is 
erat,  qui,  ut  Theophrastus,  nervos  virtutis  incideret,  sed 
contra  qui  omnia  quae  ad  beatam  vitam  pertinerent,  in  virtute 
poneret.  Talem  te  esse  oportet,  qui  primum  te  ab  impiorum 
civium  societate  sejungas.  Quae  philosophorum  oratio  tarn 
exquisita  est,  quae  sit  anteponenda  bene  constitutae  civitati, 
publico  juri  et  moribus  ?  Nomen  legati  ejusmodi  esse  debet, 
quod  etiam  inter  hostium  tela  incolume  versetur. 

P.  102.  In  Laurentino  meo,  nihil  audio  quod  audisse, 
nihil  dico  quod  dixisse  preniteat :  nemo  apud  me  quenquam 
sinistris  sermonibus  carpit.  Multa  Augustus  digna  memorial 
fecit,  unde  appareat  illi  iram  non  imperasse.  Quisquis  est 
qui  ostendat  aliquid  in  te  voluntatis,  qui  colat,  qui  domum 
ventitet,  is,  in  petitione  consulatus  in  amicorum  numero  est 
habendus.  Myrmecides  inclaruit  ex  ebore  formicas  et  alia 
parva  animalia  faciendo :  quadrigam  fecit,  quam  musca  inte- 
geret  alis.  Quum  exprimere  imaginem  consuetudinis  atque 
vitae  Epaminondae  velim,  nihil  videor  debere  prastermittere 
quod  pertineat  ad  earn  declarandam.  Nobilitas  Campanorum 
rempublicam  deseruerat,  neque  in  senatum  cogi  poterant ; 

in  magistrate  autem  erat  qui  non  sibi  honorem  adjecisset, 
sed  indignitate  sua  vim  ac  jus  magistratui  quern  gerebat 
demsisset. 

P.  103.  Nihil  dicitur  a  philosophis,  quod  quidem  recte 
dicatur,  quod  non  ab  iis  confirmatum  sit,  a  quibus  civitatibus 
jura  descripta  sunt.  Quis  beatiorem  quenquam  putet,  quam 
eum  cui  nihil  desit,  quod  quidem  natura  desideret,  aut 
firmiore  fortuna,  quam  qui  ea  possideat  quae  secum,  ut  aiunt, 
vel  e  naufragio  possit  efferre.  Praeclarum  a  majoribus  acce- 
pimus  morem,  si  eum  teneremus,  rogandi  judicis,  Quae  salva 
fide  facere  possit.  Delubra  omnia  depeculatus  est  Verres  ;  deum 
denique  nullum  Siculis  reliquit,  qui  ei  paulo  magis  affabre  atque 
antiquo  artificio  factus  vidcretur.  Eorum  quos  viderim  Do- 
mitius  Afer  et  Julius  Africanus  longe  praestantissimi ;  ille 
toto  genere  dicendi  praeferendus,  et  quern  in  numero  veterum 
locare  non  timeas.  Quanquam  adeo  excellebat  Aristides  ab- 
stinentia,  ut  unus,  quod  quidem  nos  audierimus,  cognomine 
Justus  sit  appellatus,  tamen  exilio  decem  annorum  multatus 
est.  Petitionis  nostrae  hujusmodi  ratio  est,  quod  adhuc  pro- 
videri  possit.  Quod  commodo  tuo  fiat,  quam  primum  velim 
venias  ;  sin  habes  jam  statutum  quid  tibi  agendum  putes,  in 
quo  non  sit  conjunctum  consilium  tuum  cum  meo,  supersedeas 
hoc  labore  itineris. 

P.  104.  Nulli  opera  Cimonis,  nulli  res  familiaris  defuit ; 
multos  locupletavit,  complures  pauperes  mortuos,  qui  unde 
efferrentur  non  reliquissent,  suo  sumptu  extulit.  Consul  non 
modo  Romam  frumentum  misit,  sed  et  Catanam  convexit, 
unde  exercitui  qui  ad  Tarentum  aestiva  acturus  esset  posset 
praeberi. 

P.  104.  Toto  jam  orbe  pacato,  majus  erat  imperium  Ro- 
manum,  quam  ut  ullis  externis  viribus  extingui  posset :  itaque 
invidens  Fortuna  principi  gentium  populo,  ipsum  ilium  in 
exitium  suum  armavit.  Extrui  vetat  sepulchium  lex  A  the- 

niensium  altius  quam  quod  quinque  diebus  homines  quinque 
absolverint,  nee  majorem  lapidem  imponi  quam  quod  capiat 
laudem  mortui  incisam  quatuor  heroicis  versibus.  Nulla  facta 
est  transitio,  metu  magis  Campanos  quam  fide  continente,  quia 
majora  in  defectione  deliquerant,  quam  quibus  ignosci  posset. 
Famse  ac  fidei  damna  majora  sunt  quam  quae  sestimari  possint. 
Graeci  et  majores  et  magis  ramosas  arbores  caedebant  quam 
quas  ferre  cum  armis  miles  posset.  Quis  eorum  qui  haec 
minora  animadvertunt  non  intelligit,  Canachi  signa  rigidiora 
essse  quam  ut  imitentur  veritatem  ? 

P.  105.  Sunt  qui  putent  opinatum  Caesar  em,  insidias 
undique  imminentes  subire  semel  satius  esse  quam  cavere 
semper.  Sunt  philosophi  ac  fuerunt,  qui  Deum  omnino 
nullum  habere  censerent  humanarum  rerum  procurationem  : 
sunt  autem  alii  philosophi,  et  hi  quidem  magni  atque  nobiles, 
qui  Dei  mente  atque  ratione  omnem  mundum  administrari  et 
regi  censeant.  Quse  quibusdam  admirabilia  videntur,  per- 
multi  sunt  qui  pro  nihilo  putent.  Multi  sunt  qui  dicant,  Scio 
hoc  illi  non  profuturum  :  sed  quid  faciam  ?  Rogat,  resistere 
precibus  ejus  non  possum.  Fuit  qui  suaderet  appellationem 
mensis  Augusti  ad  Septembrem  transferendam,  quod  hoc 
genitus  Augustus,  eo  defunctus  esset.  Reperies  multos  qui- 
bus periculosa  consilia  quietis  splendidiora  videantur.  In 
omnibus  saeculis  pauciores  viri  reperti  sunt,  qui  suas  cupidita- 
tes,  quam  qui  hostium  copias  vincerent.  Si  qui  sunt  qui 
philosophorum  auctoritate  moveantur,  negantium  sapientem  ad 
rempublicam  aditurum,  parumper  audiant  eos,  quorum  summa 
est  auctoritas  apud  doctissimos  homines. 

P.  106.  Nemo  est  Orator  qui  se  Demosthenis  similem 
esse  nolit.  Nulla  est  laus  ibi  esse  integrum,  ubi  nemo  est  qui 
aut  possit  aut  conetur  corrumpere.  Nullum  est  animal  praster 
hominem,  quod  habeat  aliquam  notitiam  Dei.  Nihil  est  tam 
difficile  et  arduum,  quod  non  humana  mens  vincat ;  nulli  tam 

feri  affectus  ut  non  disciplina  perdomentur.  Ipsa  Peloponne- 
sus fere  tota  in  mari  est,  nee  praeter  Phliasios  ulli  sunt,  quo- 
rum agri  non  contingant  mare.  Etsi  studium  Graecarum 
literarum  Cato  senior  arripuerat,  tamen  tantum  in  iis  progres- 
sum  fecit,  ut  non  facile  reperire  posses,  neque  de  Graecis 
neque  de  Italicis  rebus,  quod  ei  fuerit  incognitum.  Circum- 
spice  omnia  membra  reipublicae,  nullum  reperies  profecto, 
quod  non  fractum  debilitatumque  sit :  quae  persequerer,  si  aut 
melius  ea  viderem  quam  tu  vides,  aut  commemorare  possem 
sine  dolore.  Non  quenquam  alium  cujus  operis  primus  fuerit 
auctor,  in  eo  perfectissimum,  praeter  Homerum  et  Archilochum 
reperies.  In  bello,  nihil  tarn  leve  est  quod  non  magnag  inter- 
dum  rei  momentum  faciat.  Nihil  est  tarn  incredibile  quod  non 
dicendo  fiat  probabile,  nihil  tarn  horridum  atque  incultum 
quod  non  splendescat  oratione  et  excolatur.  Lycurgus  non 
inventione  legum  Lacedaemoniarum  magis  quam  exemplo 
clarus  ;  siquidem  nihil  lege  ulla  in  alios  sanxit,  cujus  non  ipse 
primus  in  se  documenta  daret. 

P.  107.  Non  est  quod  miremur  Ephyren  ab  Homero 
nominari  Corinthum  ;  nam  ex  persona  poetae  et  hanc  urbem  et 
quasdam  lonum  colonias  iis  nominibus  appellat,  quibus  voca- 
abantur  aetate  ejus.  Quid  est  cur  tussis  alicujus  aut  sternuta- 
mentum,  aut  musca  parum  curiose  fugata  nos  in  rabiem  agat, 
aut  clavis  negligentis  servi  manibus  elapsa  !  De  reliquis  ita 
velim  tibi  persuadeas,  te  nihil  habere  quod  timendum  sit, 
praeter  communem  casum  civitatis ;  qui  etsi  est  gravissimus 
tamen  ita  viximus  et  id  aetatis  jam  sumus,  ut  omnia  quae  non 
nostra  culpa  nobis  accidant  fortiter  ferre  debeamus.  De  me 
nihil  laboro  ;  de  pueris  quid  agam  non  habeo.  Non  est  quod 
dubites  num  tollere  se  homo  supra  humana  possit,  qui  magnos 
motus  rerum  securus  adspiciat,  et  dura  placide  ferat  et  secunda 
moderate. 

P.  107.  Quotusquisque  ex  judicibus  est,  qui  non  ea  ipsi! 
lege  teneatur  qua  quaerit :  peccavimus  omnes,  alii  graviora,  alii 

leviora ;  alii  ex  destinato,  alii  forte  impulsi.  Quotusquisque 
philosophorum  invenitur,  qui  disciplinam  suam  non  ostenta- 
tionem  scientiae,  sed  legem  vitae  putet  ;  qui  obtemperat  ipse 
sibi,  et  decretis  suis  pareat  ?  Cur  isto  modo  non  jam  oracula 
Delphis  eduntur  ;  non  modo  nostra  aetate  sed  jamdiu  ;  jam  ut 
nihil  possit  esse  contemptius  ?  Quo  tandem  modo  divina  ilia 
vis  evanuit  ?  Vetustate,  inquies.  Quae  vetustas  est  quae  vim 
divinam  conficere  possit  ?  Quid  est  quamobrem  putes,  te  tuam 
culpam  derivare  in  aliquem  posse  ?  Quis  est  qui,  si  clarorum 
hominum  scientiam  rerum  gestarum  vel  magnitudine  vel  utili- 
tate  metiri  velit,  non  anteponat  oratori  imperatorem  ? 

P.  108.  Habeo  volumen  proremiorum  ;  itaque  in  Tuscula- 
no,  qui  non  meminissem  me  usum  illo  prooemia  quod  est  in 
Academico  tertio,  conjeci  id  in  librum  de  Gloria.  Proximum 
a  diis  imortalibus  honorem  memoriae  ducum  Augustus 
praestitit,  qui  imperium  populi  Romani  ex  minimo  maximum 
reddidissent.  Atticus,  qui  officia  amicis  praestanda  sine  factione 
aestimaret,  semperque  a  talibus  se  consiliis  removisset,  respon- 
dit  se  neque  cum  quoquam  de  ea  re  collocuturum,  neque 
coiturum.  Agesilaus,  qui  perniciosissimum  fore  videret,  si 
animadversum  esset,  quenquam  ad  hostes  transfugere  conari, 
ad  locum  venit,  quern  extra  urbem  juvenes  ceperant,  laudavit- 
que  consilium  eorum,  quasi  bono  animo  fecissent.  Ipse  mini 
Caesar  sua  concessit  voluntate  ne  in  iis  castris  essem  quae 
contra  Lentulum  aut  Pompeium  futura  essent,  quorum  bene- 
ficia  maxima  haberem.  Tarquinio  quid  impudentius,  qui 
bellum  gereret  cum  iis  qui  ejus  non  tulerant  superbiam  ? 
Nunquam  satis  digne  laudari  potest  philosophia,  cui  qui  pareat, 
omne  tempus  aetatis  sine  molestid  possit  degere.  O  magna  vis 
veritatis,  quae  contra  hominum  ingenia  et  solertiam,  contraque 
fictas  omnium  insidias,  facile  se  per  se  ipsa  defendat !  Ut 
cubitum  discessimus  me,  qui  ad  multam  noctem  vigilassem, 
arctior  quam  solebat  somnus  complexus  erat.  Me  miserum, 
qui  non  adfuerim  ! 

P.  109-  ^Egyptii  olim  Persarum  opibus  infensi,  ad  spem 
adventus  Alexandri  erexerant  animos,  utpote  qui  Amyntam 
quoque  transfugam,  cum  precario  imperio  venientem,  laeti 
recepissent.  Scipio  eos  milites  non  adspernabatur,  qui  ex 
Cannensi  exercitu  superarent,  ut  qui  neque  ad  Cannas  ignavia 
eorum  cladem  acceptam  sciret,  neque  ullos  aeque  veteres  milites 
in  exercitu  Romano  esse.  Non  facile  agnoscitur  callidus  adula- 
tor, quippe  qui  etiam  adversando  saepe  assentetur,  et  litigare 
se  simulans  blandiatur,  atque  ad  extremum  det  manus  vincique 
se  patiatur.  Mihi  quidem  potestas  tribunorum,  pestifera 
videtur,  quippe  quae  in  seditione  et  ad  seditionem  nata  sit. 

P.  110.  Per  idem  tempus  quum  Antiochus  Epiphanes 
Ptolemaeum  obsideret,  missus  est  ad  eum  legatus  Popilius 
Laenas,  qui  juberet  incepto  desistere.  Cydnus  non  spatio 
aquarum  sed  liquore  memorabilis,  quippe  leni  tractu  e  fontibus 
labens,  puro  solo  excipitur,  nee  torrentes  incurrunt,  qui  placide 
manantem  alveum  turbent.  Legati  Carthaginienses  Romam 
venerunt,  qui  senatui  populoque  Romano  gratias  agerent,  quod 
cum  his  pacem  fecissent,  simulque  peterent  ut  obsides  eorum 
redderentur.  Oculi  tanquam  speculatores  altissimum  locum 
obtinent,  ex  quo  plurima  conspicientes  fungantur  suo  munere. 
Literae  inventae  sunt  quae  subsidio  oblivioni  esse  possent. 
Rex  Philippus  Aristotelem  filio  Alexandro  doctorem  accivit,  a 
quo  ille  et  agendi  acciperet  praecepta  et  loquendi.  Claudii 
successor  Nero,  Pompeii  theatrum  operuit  auro  in  unum  diem, 
quod  ostenderet  Tiridati  regi  Armeniae. 

P.  110.  Non  enim  nos  causa  mundo  sumus  hiemem  aesta- 
temque  referendi :  nimis  nos  suspicimus,  si  digni  nobis  videmur 
propter  quos  tanta  moveantur ;  suas  ista  leges  habent.  Qui 
bene  imperat  paruerit  aliquando  necesse  est ;  et  qui  modeste 
paret  videtur  qui  aliquando  imperet  dignus  esse.  Idonea  visa 
est  Laelii  persona  quae  de  amicitia  dissereret,  quum  accepisse- 
mus  maxime  memorabilem  Scipionis  et  Laelii  amicitiam  fuisse. 

P*  111.  Unum  est  de  quo  nominatim  nos  queri  religio 
infixa  animis  cogat,  et  vos  audire,  si  ita  videbitur  velimus. 
Una  foeminarum  in  omni  aevo  Larapido  Lacedaemonia  repe- 
ritur,  quae  regis  filia,  regis  uxor,  regis  mater  fuerit.  Notatu 
dignum  est  unum  omnino  quinquennium  fuisse,  quo  senator 
nullus  moreretur.  Proxime  quum  apud  centumviros  dixissem, 
subiit  recordatio  egisse  me  juvenem  in  eodem  judicio  :  animus 
ultra  processit :  ccepi  reputare  quos  in  hac  causa,  quos  in  ilia 
socios  habuissem  ;  solus  eram  qui  in  utroque  dixissem. 

P.  111.  Magis  quia  volebant  Romani,  quidquid  de  Car- 
thaginiensibus  diceretur  credere,  quam  quia  credenda  adferre- 
bantur,  statuit  senatus  Carthaginem  excidere.  Aspis  saltuosam 
regionem,  castellisque  munitam  incolens,  non  solum  imperio 
Regis  non  parebat,  sed  etiam  quae  regi  portarentur  abripiebat. 
Apelles  perfecta  opera  proponebat  pergula  transeuntibus,  atque 
post  tabulam  latens,  vitia  quae  notarentur  auscultabat.  Ele- 
phanti,  sicut  per  arctas  vias  magna  mora  agebantur,  ita  tutum 
ab  hostibus,  quacumque  incederent,  agmen  praebebant,  quia 
insuetis  propius  adeundi  metus  erat.  Montani  modo  in  pri- 
mum,  modo  in  novissimum  agmen  irruebant,  utcumque  aut 
locus  opportunitatem  daret,  aut  progress!  morative  aliquam 
occasionem  fecissent.  Ex  utriusque  linguae  scriptoribus,  prae- 
cepta  ad  verbum  excerpta,  aut  ad  exercituum  provinciarumque 
rectores,  aut  ad  Urbis  magistratus,  mittebat  Augustus,  prout 
quique  admonitione  indigerent.  Milites  nee  explicare  quid- 
quam  nee  statuere  poterant ;  nee  quod  statutum  esset  mane- 
bat,  omnia  perscindente  vento  et  rapiente. 

P.  112.  Atticus  nullas  inimicitias  gessit,  quod  neque  laede- 
bat  quenquam,  neque  si  quam  injuriam  acceperat,  malebat 
ulcisci  quam  oblivisci.  Eo  perniciosius  de  republica  merentur 
vitiosi  principes,  quod  non  solum  vitia  concipiunt  ipsi,  sed  ea 
infundunt  in  civitatem :  neque  solum  obsunt  quod  ipsi  cor- 
rumpuntur,  sed  etiam  quod  plus  exemplo  quam  peccato  nocent. 

JEris  notam  pretiosiorem  ipsum  Corinthi  fecit  incendium ; 
quia  incendio  permistis  plurimis  statuis,  aeris,  auri,  argentique 
venae  in  commune  confluxerunt.  Quoniam  tantum  natura  a 
natura  distat,  quid  mirum  est  has  dissimilitudines  ex  differen- 
tibus  causis  esse  factas  ?  Catilina  furibundus,  Quoniam  cir- 
cumventus,  inquit,  ab  inimicis  praeceps  agor,  incendium  meum 
ruina  extinguam.  Hoc  loco  Brutus,  Quandoquidem  tu  istos 
oratores,  inquit,  tantopere  laudas,  vellem  aliquid  praeter  il- 
ium, sane  exilem  libellum  de  ratione  dicendi,  plura  Crasso 
libuisset  scribere. 

P.  113.  Non  tarn  admiror  hominem  quod  meam  legem  contem- 
nat,  hominis  inimici,  quam  quod  se  statuit  omnino  consularem 
legem  nullam  putare.  Princeps  decima  legio  Caesari  gratias 
egit,  quod  de  se  optimum  judicium  fecisset,  seque  ad  bellum 
gerendum  paratissimam  confirmavit.  Hoc  in  vobis  maxime 
admirari  soleo  quod,  quum  inter  vos  in  dicendo  dissimillimi 
sitis,  ita  tamen  uterque  vestrum  dicat,  ut  ei  nihil  neque  a  na- 
tura denegatum  neque  a  doctrina  non  delatum  esse  videatur. 
Odiis  prope  majoribus  certarunt,  quam  viribus :  Romanis 
indignantibus,  quod  victoribus  victi  ultro  inferrent  arma; 
Poanis  quod  superbe  avareque  imperitatum  victis  crederent. 

P.  114.  Quum  Athenis  Platonis  Gorgiam  cum  Charmada 
diligentius  legerem,  in  hoc  maxime  admirabar  Platonem,  quod 
mini  in  irridendis  oratoribus  ipse  esse  orator  summus  videbatur. 
Gaudeo  quod  te  interpellavi,  quandoquidem  tarn  praeclarum 
mihi  dedisti  judicii  tui  testimonium.  Dolebam,  quod  morte 
Hortensii  non,  ut  plerique  putabant,  adversarium  aut  obtrecta- 
torem  laudum  mearum  sed  socium  potius  et  consortem  gloriosi 
laboris  amiseram.  Gratulor  tibi,  quod  te,  de  provincia  dece- 
dentem,  summa  laus  et  summa  gratia  provinciae  prosecuta  est. 
lllud  me  solicitat  angitque  vehementer,  quod  dierum  jam 
amplius  quinquaginta  intervallo  nihil  a  te,  nihil  a  Caesare,  nihil 
ex  istis  locis  non  modo  literamm  sed  ne  rumoris  quidem  affluxit. 
In  hoc  admodum  delector,  quod  in  aliis  rebus  aliisque  sen- 

tenth's  versaris  atque  Plato,  et  unum  illud  in  eo  imitaris, 
orationis  genus. 

P.  115.  Inter  inanimum  et  animal  hoc  maxime  interest, 
quod  inanimum  nihil  agit,  animal  agit  aliquid.  Quanta  est 
benignitas  naturae  quod  tarn  multa,  tarn  varia,.tamque  jucunda 
gignit !  Qui  benigniores  esse  volunt,  quam  res  patitur,  primum 
in  eo  peccant,  quod  injuriosi  sunt  in  proximos.  Magnum 
beneficium  est  naturae,  quod  necesse  est  mori.  Hieetam  non 
odio  tyrannidis  adversatum  esse  Dionysio,  sed  cupiditate, 
indicio  fuit  quod  ipse,  expulso  Dionysio,  imperium  dimittere 
noluit. 

P.  115.  Hoc  in  hominum  doctorum  oratione  mihi  mirum 
videri  solet,  quod  qui  tranquillo  mari  gubernare  se  negent 
posse,  quod  nee  didicerint  nee  unquam  satis  curaverint,  iidem 
ad  gubernacula  se  accessuros  profiteantur,  excitatis  raaximis 
fluctibus.  Quum  ad  has  suspiciones  certissimae  res  accederent,, 
quod  per  fines  Sequanorum  Helvetios  perduxisset,  quod  a 
magistratu  JEduorum  accusaretur,  satis  esse  causae  arbitraba- 
tur  Caesar,  quare  in  eum  aut  ipse  animadverteret  aut  civita- 
tern  animadvertere  juberet.  Semper  Africanus  Socraticum 
Xenophontem  in  manibus  habebat,  cujus  hi  primis  laudabat 
illud,  quod  diceret  eosdem  labores  non  esse  aeque  graves  im- 
peratori  et  militi,  quod  ipse  honos  laborem  leviorem  faceret 
hnperatorium. 

P.  116.  Quamvis  amem  Cneium  nostrum,  ut  et  facio  et 
debeo,  tamen  hoc,  quod  talibus  viris  non  subvenit,  laudare  non 
possum :  nam  sive  timuit,  quid  ignavius  ?  sive  meliorem  cau- 
sam  suam  illorum  caede  fore  putavit,  quid  injustius  ?  Non  est 
potestas  ex  tempore  aut  quum  velis  opitulandi  rei  publicae, 
quamvis  ea  prematur  periculis,  nisi  eo  loco  sis  ut  tibi  id  facere 
liceat.  Quamvis  sit  area  plena,  dum  te  inanem  videbo,  divi- 
tem  non  putabo ;  etenim  ex  eo  quantum  cuique  satis  est 
metiuntur  homines  divitiarum  modum.  De  acumine  agitur 

Epicuri,  non  de  moribus ;  quamvis  spernat  voluptates  eas 
quas  modo  laudavit,  ego  tamen  meminero  quod  videatur  ei 
summum  bonum. 

P.  116.  Veritas,  licet  nullum  patronum  aut  defensorem 
obtineat,  tamen  per  se  ipsa  defenditur.  Non  est  magnus 
pumilio,  licet  in  monte  constiterit :  colossus  magnitudinem  suam 
servabit,  etiamsi  in  puteo  steterit.  Licet  ipsa  vitium  sit  am- 
bitio,  frequenter  tamen  causa  virtutum  est.  Non  possis, 
quantumvis  licet  excellas,  omnes  tuos  ad  honores  amplissimos 
perducere.  Forsitan  in  suscipienda  causa  ejus  temere  impulsus 
adolescentia  fecerim  ;  quoniam  quidem  semel  suscepi,  licet 
undique  omnes  in  me  impendeant  terrores  periculaque  omnia, 
succurram  atque  subibo. 

P.  117.  Quis  est  iste  qui  se  profiteatur  omnibus  legibus 
innocentem  ?  Ut  hoc  ita  sit,  quam  angusta  innocentia  est  ad 
legem  bonum  esse  !  quam  multa  pietas,  humanitas,  liberalitas 
exigunt,  quae  omnia  extra  publicas  tabulas  sunt !  Sunt  qui 
putent,  se  nescio  quid  praeclarum  adeptos  esse,  quod  didicerint 
se  quum  cum  mortis  tempus  venisset,  totos  esse  perituros  : 
quod  ut  ita  sit,  quid  habet  ista  res  aut  laetabile  aut  gloriosum  ? 
Nihil  mihi  occurrit  cur  non  Pythagoras  sit  et  Platonis  vera 
sententia ;  et  ut  rationem  Plato  nullam  afferret,  (vide  quid 
homini  tribuam  !)  ipsa  auctoritate  me  frangeret. 

P.  118.  Agesilaus,  ut  naturam  fautricem  habuerat  in 
tribuendis  animi  virtutibus,  ita  maleficam  nactus  est  in  corpore 
fingendo.  Saguntini  [obsessi,]  utapraeliisquietemhabuerant,nec 
lacessentes  nee  lacessiti  per  aliquot  dies,  ita  non  nocte  non  die 
cessaverant  ab  opere.  Ut  locus  procul  muro  satis  aequus 
agendis  vineis  fuit,  ita  haudquaquam  prospere,  postquam  ad 
effectum  operis  ventum  est,  cceptis  succedebat. 

P.  118,  Concludunt  ratiunculas  Stoici,  cur  dolor  non  sit 
malum  ;  quasi  de  verbo,  non  de  re,  laboretur.  Sunt  qui,  quasi 

F2 


68 

sua  res  aut  honos  agatur,  ita  diligenter  S.  Naevii  studio  et 
cupiditati  morem  gerant.  Sequitur  caput  quod  non  permittit 
modo,  sed  plane  quasi  ea  res  vobis  salutaris  futura  sit  ita  cogit 
atque  imperat,  ut  decemviri  vestra  vectigalia  vendant.  Fabius 
M.  Atilium  captum  in  Africa  commemorat,  tanquam  M. 
Atilius  primo  adcessu  ad  Africam  obfenderit.  Quid  ego 
plura  de  Gavio,  quasi  tu  Gavio  turn  fueris  infestus,  ac  non 
nomini  civium  hostis  ?  Quidam  idcirco  Deum  esse  non  putant, 
quia  non  apparet  nee  cernitur ;  proinde  quasi  nostram  ipsam 
mentem  videre  possimus.  Faba  Pythagorei  abstinuerunt, 
quasi  vero  eo  cibo  mens  infletur.  Quum  sic  aggrediar  ad  hanc 
disputationem,  quasi  nihil  unquam  audierim  de  diis  immortali- 
bus,  nihil  cogitaverim,  rudem  me  discipulum  et  integrum 
accipe.  Tu  qui  id  quaeris,  quare  de  eo  quod  sit  perspicuum 
et  inter  omnes  constet,  tarn  multa  dixerim,  similiter  facis  ac  si 
me  roges,  cur  te  duobus  contuear  oculis,  quum  idem  uno  asse- 
qui  possim. 

P.  119.  Victor  Duilius  apud  Liparas,  per  vitam  omnem, 
ubi  a  coena  rediret,  praelucere  funalia  et  praecinere  sibi  tibias 
jussit,  quasi  quotidie  triumpharet.  Decursio  exercitus  non 
imago  fuit  pugnae,  sed  tanquam  de  regno  dimicaretur  ita  con- 
currerunt,  multaque  vulnera  sudibus  facta  ;  neque  praeter 
ferrum  quidquam  defuit  ad  justam  belli  speciem.  Augustus 
aliquem  joco  corripuit,  quod  sic  sibi  libellum  porrigere  dubita- 
ret,  quasi  elephanto  stipem  porrigeret.  Hicetas  Syracusius 
praeter  terram  nihil  in  mundo  moveri  censet ;  quae  quum  cir- 
cum  axem  se  summa  celeritate  torqueat,  eadem  effici  omnia, 
quasi  stante  terrd  coelum  moveretur.  Lecticae  impositus  Clau- 
dius in  castra  delatus  est  tristis  et  trepidus,  miserante  obvia 
turba,  quasi  ad  poenam  raperetur  insons.  Consules  privavit 
honore  atque  in  utriusque  locum  solus  iniit  consulatum, 
quasi  fatale  esset,  non  posse  Gallias  debellari  nisi  se  consule. 

P.  120.     Egredere  aliquando  ex  urbe,  educ  tecum  omnes 

tuos,  si  minus,  quam  plurimos  :  magno  me  metu  liberabis, 
dummodo  inter  me  atque  te  mums  intersit.  Tu  mihi,  etiamsi 
nihil  erit  quod  scribas,  tamen  id  ipsum  scribas  velim,  te  nihil 
habuisse  quod  scriberes,  dummodo  ne  his  verbis.  Postulabant 
homines  nobilissimi  atque  integerrimi  civitatis  servos  in  quses- 
tionem ;  postulabant  autem  pro  homine,  qui  vel  ipse  se  in  cru- 
ciatum  dare  cuperet,  dum  de  patris  morte  quaereretur.  Virtu- 
tis  auspiciis  usus  est  Dejotarus,  quag  vetat  spectare  fortunam 
dum  praestetur  fides.  Mediocritas  placet  Peripateticis,  et 
recte  placet,  modo  ne  laudarent  iracundiam.  Manent  ingenia 
senibus,  modo  permaneat  studium  et  industria  ;  nee  ea  solum 
in  praeclaris  et  honoratis  viris,  sed  in  vita  etiam  privata  et 
quieta.  Si  alium  senatus  ad  ver  mittit  non  laboro  :  nobis 
modo  temporis  ne  quid  prorogetur. 

P.  121.  Ducentis  annis  ante  quam  Romam  caperent,  hi 
Italiam  Galli  transcenderunt.  Aristides  interfuit  pugnas  navali 
apud  Salamina,  quse  facta  est  prius  quam  pcena  exilii  liberare- 
tur.  Epaminondas,  quum  in  circulum  venisset,  in  quo  aut  de 
republica  disputaretur  aut  de  philosophia  sermo  haberetur, 
nunquam  hide  prius  discessit,  quam  ad  finem  sermo  esset  ad- 
ductus.  Mithridates  Datamen  ferro  transfixit,  priusque  quam 
quisquam  posset  succurrere,  interfecit.  Priusquam  certa  cladis 
fama  accideret  transgressus  Iberum  Hasdrubal,  postquam 
amissa  castra  accepit,  iter  ad  mare  convertit. 

P.  121.  Ante  implicatur  quisque  aliquo  genere  vivendi 
quam  potuit  quod  optimum  esset  judicare.  Antequam  de  hi- 
commodis  Siciliaa  dico,  pauca  mihi  videntur  esse  de  provinciae 
dignitate  dicenda.  Membris  utimur  priusquam  didicimus 
cujus  ea  utilitatis  causa  habeamus.  Priusquam  de  caeteris 
rebus  respondeo,  de  amicitiA  quam  a  me  violatam  esse  crimina- 
tus  est,  quod  ego  gravissimum  crimen  judico,  pauca  dicam. 
Non  prius  sum  conatus  misericordiam  aliis  commovere  quam 
misericordia  ipse  sum  captus. 

P.  122.     In  omnibus  negotiis  priusquam  aggrediare  adhi- 

benda  est  preparatio  diligens.  Da  operam,  si  ulla  ratione 
etiam  nunc  efficere  potes,  ut  te  explices,  et  hue  quamprimum 
venias,  antequam  omnes  copiae  adversariorum  conveniant. 
Caesar  milites  navibus  flumen  transportat,  continentemque  ripae 
collem  improvise  occupat,  et  priusquam  ab  adversariis  sentiatur 
communit.  Nihil,  P.  C.  neque  in  Italia  neque  in  Africal  ges- 
seritis,  priusquam  eorum  scelus  expietis,  qui  ausi  sunt  sacrilegas 
manus  intactis  Proserpinae  thesauris  admovere.  Amicumne 
condemnas  antequam  audias,  antequam  interroges  ;  illi  ante- 
quam aut  accusatorem  suum  nosse  liceat  aut  crimen,  irasceris? 

P.  122.  Dum  inter  primores  promptius  dimicat  Alexander 
sagitta  ictus  est,  quam  per  loricam  adactam,  stantem  in  humero, 
medicus  ejus  Philippus  evellit.  Si  in  hoc  erro,  quod  animos 
hominum  immortales  esse  credam,  libenter  erro,  nee  mihi  hunc 
errorem  quo  delector,  dum  vivo,  extorqueri  volo.  Fabius 
Consul  iterum  C.  Flaminio  tribuno  plebis  quoad  potuit  restitit, 
agrum  Picentem  viritim  dividend ;  augurque  quum  esset  dicere 
ausus  est  optimis  auspiciis  ea  geri,  quae  pro  reipublicae  salute 
gerantur.  Quamdiu  imperium  populi  Romani  beneficiis 
tenebatur,  non  injuriis,  exitus  erant  bellorum  mites.  Tamdiu 
fient  judicia,  quamdiu  erit  civitas. 

P.  123.  Julius  Caesar  exanimis  aliquandiu  jacuit,  donee 
lecticae  impositum  tres  servuli  domum  retulerunt.  Tarquinii 
tamdiu  dimicaverunt,  donee  Aruntem  filium  regis  manu  sua 
Brutus  occidit.  Inde  continuis  diebus  aliquot  Romanus  ita 
institit  portis,  ut  prope  inferre  signa  videretur  ;  donee  Hanni- 
bal tertia  vigilia,  profectus  Apuliam  petere  intendit. 

P.  123.  Insequenti  npcte  Fabius  equites  praemittit,  sic 
paratos  ut  confligerent  atque  omne  agmen  morarentur,  dum 
consequeretur  ipse.  De  Terentia  et  Tullia  tibi  assentior  ad 
te  ut  referrent :  si  nondum  profectae  sunt,  nihil  est  quod  se 
moveant,  quoad  perspiciamus  quo  loci  sit  res.  Calpurnius 

Flamma,  tribunus  mill  turn,  cum  lecta  trecentorum  manu 
insessum  ab  hostibus  tumulum  occupavit ;  adeoque  moratus 

est    eas,   dum    exercitus  omnis   evaderet.     In   duos   menses 

induciae  factae  donee  Romam  mitterentur  legati,  ut  populus  in 
has  conditiones  pacem  juberet.  Augustus  rectorem  solitus  est 
apponere  regibus  aetate  parvis  ac  mente  lapsis,  donee  adolesce- 
rent  aut  resipiscerent.  Rogandi  orandique  sunt  iracundi,  ut 
si  quam  habent  ulciscendi  vim,  differant  dum  defervescat  ira. 
Quid  vultis  amplius ;  num  expectatis,  dum  L.  Metellus  de 
istius  scelere,  improbitate,  audacia  testimonium  dicat  ? 


P.  124.  Neque  dum  Hannibal  in  Italia  moratur,  neque 
proximis  post  excessum  ejus  annis,  vacavit  Romanis  colonias 
condere.  Bibulus,  collega  Caesaris,  quum  actiones  ejus  magis 
vellet  impedire  quam  posset,  majore  parte  annidomi  se  tenuit : 
quo  facto,  dum  augere  vult  invidiam  collegae,  auxit  potentiam. 
Caesaris  milites,  dum  se  putant  vincere  fortius  sequi,  Pom- 
peiani,  dum  fugere  credunt  suos,  fugere  coeperunt.  In  ipsis 
quoque  trepidatum  navibus  est,  dum  ne  mora  esset,  trahunt 
scalas,  orasque  praeeidunt.  Zosimus  libertus  meus  ante  ali- 
quot annos,  dum  intente  instanterque  pronuntiat,  sanguinem 
rejecit,  atque  ob  hoc  in  ^Egyptum  missus  a  me,  post  longam 
peregrinationem  confirmatus  rediit. 


P.  125.  Ut  aeque  doleamus  ammo,  quum  corpore  dolemus, 
fieri  tamen  permagna  accessio  potest,  si  aliquod  aeternum  et 
infinitum  nobis  impendere  malum  opinemur.  Quum  ea  quae 
praeterierunt  acri  animo  et  attento  intuemur,  tune  fit  ut  aegri- 
tudo  sequatur  si  ilia  mala  sint,  laetitia  si  bona.  Quum  praeci- 
pitur  ut  nobismet  ipsis  imperemus,  turn  hoc  praecipitur,  ut 
ratio  coerceat  temeritatem.  Caeteris  in  rebus,  quum  venit 
calamitas  turn  detrimentum  accipitur  ;  at  in  vectigalibus  non 
solum  adventus  mali,  sed  etiam  metus  ipse  adfert  calamitatem, 
Quseris  cur  me  Laurentinum  meum  tantopere  delectet ;  desi- 

nes  mirari,  quum  cognoveris  opportunitatem  loci.  Quum 
quaeritur  quid  fieri  possit,  videndum  etiam  est  quam  facile 
possit.  Nunquam  nos  verecundiores  esse  debemus,  quam 
quum  de  Deo  agitur. 

P.  126.  Quum  aliquid  videbatur  caveri  posse  turn  id 
negligi  dolebam ;  nunc  vero,  quum  consilio  profici  nihil  possit, 
una  ratio  videtur,  quidquid  evenerit  ferre  moderate.  Quum 
L.  Opimii  causam  defendebat  apud  populum,  audiente  me,  C. 
Carbo  consul,  nihil  de  C.  Gracchi  nece  negabat,  sed  id  jure, 
pro  salute  patrise  factum  esse  dicebat.  Quum  sontes  ferro 
depugnabant,  nulla  poterat  oculis  esse  fortior  contra  dolorem 
et  mortem  disciplina.  Non  eram  nescius,  quum  haec  scribe- 
bam,  quantis  oneribus  premerere  susceptarum  rerum  et  jam 
institutarum.  Gyges,  quum  palam  annul!  sui  ad  palmam 
converterat,  a  nullo  videbatur,  ipse  autem  omnia  videbat ; 
idem  rursus  videbatur,  quum  in  locum  annulum  inverterat. 

P.  126.  Pausanias,  quum  semianimis  de  templo  elatus 
esset,  confestim  animam  efflavit.  Hortensius,  quum  admodum 
juvenis  orsus  esset  in  foro  dicere,  celeriter  ad  majores  causas 
adhiberi  cceptus  est.  Haec  quum  moliretur  Alcibiades,  Critias, 
caeterique  tyranni  Atheniensium  certos  homines  ad  Lysandrum 
in  Asiam  miserunt.  Regio  apparatu  accepti,  sermonem  in 
multam  noctem  produximus,  quum  senex  nihil  nisi  de  Africano 
loqueretur,  omniaque  ejus  non  facta  solum  sed  etiam  dicta 
meminisset.  Quum  Darium,  ubicunque  esset,  occupare  statu- 
isset  Alexander,  ut  a  tergo  tuta  relinqueret,  Amphoterum 
classi  ad  oram  Hellespont!  praefecit.  Quum  speculators 
reverterentur,  procul  ingens  multitude  conspecta  est:  ignes 
deinde  totis  campis  conlucere  creperunt,  quum  incondita  mul- 
titude laxius  tenderet. 

P.  127.  Numa  major  vir  habendus  est,  quum  illam  sapien- 
tiam  constituendae  civitatis  duobus  prope  saeculis  ante  cogno,- 
vit,  jquam  earn  Grseci  natam  esse  senserunt.  Bene  facitis 

quum  venitis,  sed  rectius  fecissetis  si  ad  me  domum  recta 
abiissetis.  Prseclare  facis  quum  et  Caspionis  et  Luculli 
memoriam  tenes,  quorum  uterque  tibi  testamerito  liberos  suos 
commendavit.  Gratias  tibi  ago,  primum  quum  tantum  litterae 
meae  apud  te  potuerunt,  ut  his  lectis  omnem  suspicionem 
quam  habueras  deponeres.  Gratissimum  mihi  fecisti,  quum 
Tironem,  indignum  illii  fortuna,  nobis  amicum  quam  servum 
esse  maluisti. 

P.  128.  Biennium  an  triennium  est,  quum  virtuti  nuntium 
remisisti,  delenitus  illecebris  voluptatis  ?  Apud  Graecos  quidem 
jam  anni  prope  quadringenti  sunt,  quum  hoc  probatur,  nos 
nuper  agnovimus.  M.  Fabium  quod  mihi  amicum  tua  com- 
mendatione  das,  nullum  in  eo  facio  qusestum  :  multi  enim  anni 
sunt  quum  ille  in  meo  aere  est,  et  diligitur  a  me  propter  sum- 
mam  humanitatem  et  observantiam. 

P.  128.  Quum  omnibus  virtutibus,  judices,  me  affectum  esse 
eupiam,  tarn  en  nihil  est  quod  malim  quam  me  et  gratum  esse 
et  videri.  Eumenem  Antigonus,  quum  esset  ei  infestissimus, 
conservasset,  si  per  suos  esset  licitum,  quod  ab  nullo  se  plus  ad- 
juvari  posse  intelligebat  in  his  rebus,  quas  impendere  jam  appa- 
rebat  omnibus.  Quum  sint  in  nobis  consilium,  ratio,  prudentia, 
necesse  est  Deum  hsec  ipsa  habere  majora.  Quum  solitudo  et 
vita  sine  amicis  insidiarum  et  metus  plena  sit,  ratio  ipsa  monet 
amicitias  comparare.  Socratis  ingenium  variosque  sermones 
immortalitati  scriptis  suos  Plato  tradidit,  quum  ipse  literam 
Socrates  nullam  reliquisset.  Ingens  numerus  erat  bello  Punico 
captorum,  quos  Hannibal,  quum  a  suis  non  redimerentur, 
venum  dederat.  Quum  ego,  tanto  intervallo,  claustra  ilia 
nobilitatis  refregissem,  ut  aditus  consulatum  posthac  virtuti 
pateret,  non  arbitrabar  de  generis  novitate  accusatores  esse 
dicturos. 


Imperative  Mood. 

P.  129.  Fit  ssepe  ut  ii  qui  debent  non  respondeant  ad  tern- 
pus  ;  si  quid  ejusmodi  accident,  nequid  tibi  sit  mea  fama  potius. 
Me  posthac  ne  commendaveris  Caesari  tuo  ;  ne  te  quidem,  si 
me  audies.  Ne  invideris  fratri  tuo ;  quiescit,  tandem  liber, 
tandem  tutus,  tandem  immortalis.  Ne  commiseris  ut  quisquis 
mode  scripta  tua  mirabatur,  quaerat  quomodo  tarn  grandia  tam- 
que  solida  animus  tarn  fragilis  conceperit.  Planco  et  Oppio 
scripsi  equidem,  quoniam  rogaras,  sed  si  tibi  videbitur,  ne  ne- 
cesse  habueris  epistolam  reddere  ;  quum  enim  tua  causa  fece- 
rint  omnia,  vereor  ne  meas  literas  supervacaneas  arbitrentur. 

P.  130.  Noli  putare  pigritia  me  facere,  quod  non  mea 
manu  scribam.  Noli  spectare  quanti  homo  sit ;  nam  tanto 
dolore  Esopus  est  affectus,  propter  servi  scelus  et  audaciam, 
ut  nihil  ei  gratius  fieri  possit,  quam  si  ilium  per  te  recuperarit. 
Noli  Lupe,  ex  taciturnitate  nostra  quid  aut  probemus  aut  im- 
probemus  judicare.  Novum  prooemium  Academicorum  exara- 
vi ;  tibi  misi :  tu  illud  desecabis,  hoc  agglutinabis.  Piliam 
Atticamque  salutabis.  Quoniam  quae  tua  potestas  est,  ea  negas 
te  me  invito  usurum,  puero  quoque  hoc  dabis,  si  tibi  videbitur ; 
non  quo  aetas  nostra  ab  illius  oetate  quidquam  debeat  periculi 
suspicari,  sed  ut  nosmet  ipsi  inter  nos  conjunctiores  simus 
quam  adhuc  fuimus. 


Infinitive  Mood. 

P.  130.  Non  referre  beneficiis  gratias  et  est  turpe  et  apud 
omnes  habetur ;  parentes  suos  non  amare  impium  est.  Rari 
sunt  casus,  etiamsi  graves,  naufragium  facere,  vehiculo  everti ; 
ab  homine  homini  periculum  quotidianum.  Turpe  est  aliud 
loqui,  aliud  sentire  ;  quanto  turpius  aliud  scribere,  aliud  sen- 
tire  !  Ego  mulieres  Romam  remittebam,  sed  mihi  venit  in 

tnentem  multum  fore  sermonem,  me  judicium  jam  de  causa 
publica  fecisse  ;  qua  desperata  hunc  quasi  gradum  reditus  mei 
esse,  quod  mulieres  revertissent.  Alcibiades,  quum  ad  Per- 
sas  venisset,  apud  quos  summa  laus  erat  fortiter  venari, 
luxuriose  vivere,  horum  sic  imitatus  est  consuetudinem,  ut  illi 
ipsi  eum  in  his  maxime  admirarentur.  Nihil  est  aliud  pulchre 
et  oratorie  dicere,  nisi  optimis  sententiis  verbisque  lectissimis 
dicere.  Quid  est  aliud  omnibus  omnia  peccata  et  maleficia 
concedere,  nisi  hoc,  hominum  honestissimorum  testimoniis  non 
credere  ?  Quid  est  aliud  tollere  e  vita  vitse  societatem,  quam 
tollere  amicorum  colloquia  absentium  ? 

P.  131.  Nunquam  est  utile  peccare,  quia  semper  est  turpe  ; 
et  quia  semper  est  honestum  virum  bonum  esse,  semper  est 
utile.  Pulchrum  dignumque  est  parentibus,  liberis,  amicis, 
civibus,  volentem,  providentem  prodire  defensorem.  Maximus 
est  quaestus,  memorem  gratumque  cognosci,  simulque  aperire 
se  non  fortunae  sed  hominibus  solere  esse  amicum. 

P.  132.  Intra  duodecim  ferme  annos,  consules  fuere  Metelli, 
aut  censores  aut  triumpharunt  amplius  duodecim  ;  ut  appareat 
quemadmodum  urbium  imperiorumque,  ita  gentium  fortunam 
nunc  florere,  nunc  senescere,  nunc  interire.  Convenit  inter 
omnes  nee  libertatem  Modesto  deberi,  quia  non  sit  data ;  nee 
legatum,  quia  servo  suo  Sabina  dederit.  Credibile  est  homi- 
num causa  factum  esse  mundum  quaeque  in  eo  sint  omnia.  Ve- 
rum  est  amicitiam,  nisi  inter  bonos,  esse  non  posse.  Si  minus 
intelligitur  quanta  vis  amicitiae  concordiaeque  sit,  ex  dissensi- 
onibus  ac  discordiis  percipi  potest :  quae  enim  domus  tarn 
stabilis,  quae  non  odiis  atque  dissidiis  funditus  possit  everti  ? 

P.  132.  Socratem  querenti  cuidam,  quod  nihil  sibi  peregri- 
nationes  profuissent  respondisse  ferunt,  Non  immerito  hoc 
tibi  evenit,  tecum  enim  peregrinabaris.  Mindyridem  aiunt 
fuisse,  ex  Sybaritarum  civitate  ;  qui  quum  vidisset  fodientem, 
et  altius  rastrum  allevantem,  lassum  se  fieri  questus,  vetuit 

eum  illud  opus  in  conspectu  suo  facere.  Quum  censeret  Cicero 
remissione  et  moderatione  vocis,  et  commutato  genere  dicendi, 
se  et  periculum  vitare  posse  et  temperatius  dicere,  quum  jam 
esset  biennium  versatus  in  causis,  in  Asiam  est  profectus. 
Hesiodus  negavit  oleas  satorem  fructum  ex  ea  percepisse  quen- 
quam,  tarn  tarda  tune  res  erat :  at  nunc  in  plantariis  serun- 
tur,  translatarumque  altero  anno  decerpuntur  baccae.  Legis 
interpretes,  quo  capite  jubemur  sumptus  in  funeribus  removere, 
hoc  intelligunt  in  primis  sepulclirorum  magnificentiam  esse 
minuendam.  Finge  aliquem  nunc  fieri  sapientem,  nondum 
esse ;  quam  potissimum  eliget  disciplinam  ? 

P.  133.  Polliceor  hoc  me  esse  perfecturum,  ut  jam 
tandem  illi  qui  honori  inviderunt  meo,  tamen  vos  in  consule 
deligendo  plurimum  vidisse  fateantur.  Contestans  omnes  decs, 
promitto  atque  confirmo  me  pro  tua  dignitate  in  hac  provincia, 
cui  tu  praefuisti,  omnia  suscepturuin  officia  atque  partes.  Me 
circa  idus  Octobres  spero  Romae  futurum,  eademque  haec 
presentem  Gallo  confirmaturum.  Gaudes  quod  me  venturum 
esse  polliceor ;  sed  contrahes  frontem,  quum  adjecero  ad 
paucos  dies  ;  neque  enim  diutius  abesse  me  sinunt  eadem  haec, 
quae  nondum  exire  patiuntur.  Promisi  scripturum  me  tibi, 
quern  habuisset  eventum  postulatio  Nepotis  circa  Tuscilium 
Nominatum.  Ego  Arpini  esse  volo  pridie  Kal.  deinde  circum 
villulas  nostras  errare,  quas  visurum  me  postea  desperavi. 

P.  134.  Si  omnia  fecit  ut  sanaret,  peregit  medicus  partes 
suas.  Sol  efficit  ut  omnia  floreant,  et  in  suo  quaeque  genere 
pubescant.  Ante  senectutem  curavi  ut  bene  viverem ;  in 
senectute,  ut  bene  moriar.  Scite  Chrysippus,  ut  multa,  Qui 
stadium,  inquit,  currit  eniti  et  contendere  debet  quam  maxime 
possit,  ut  vincat ;  supplantare  eum  quicum  certet  nullo  modo 
debet.  Nunquam  fere  parens  potest  animum  inducere,  ut 
naturam  ipsam  vincat,  ut  amorem  in  liberos  ejiciat  ex  animo. 
Romam  veni  a.  d.  quintum  idus  Decembres,  nee  habui  quid- 
quam  antiquius  quam  ut  Pansam  convenirem,  ex  quo  ea  de  te 

cognovi  quse  maxime  optabam.  Si  statim  navigas,  nos 
Leucade  consequere ;  sin  te  confirmare  vis,  navem  idoneam 
ut  habeas  diligenter  videbis. 

P.  135.  Discipulos  moneo  ut  praeceptores  suos  non  minus 
quam  ipsa  studia  ament,  et  parentes  esse  non  quidem  corporum 
sed  mentium  credant.  Magnopere  te  hortor,  ut  non  solum 
orationes  meas,  sed  hos  etiam  de  philosophia  libros  diligenter 
legas.  Natura  impellit,  ut  hominum  cretus  studeat  parare  ea 
quae  suppeditent  et  ad  cultum  et  ad  victum.  Si  non  ipso 
honesto  movemur,  ut  boni  viri  simus,  sed  utilitate  aliqua  ac 
fructu,  callidi  sumus,  non  boni.  Pompeium  monere  non  de- 
sistimus,  ut  magnam  hanc  infamiam  fugiat :  sed  plane  nee 
precibus  nostris  nee  admonitionibus  relinquit  locum.  Librum 
proxime  scripsi  de  optimo  genere  dicendi,  quam  dicam  tuis  ut 
describant,  et  ad  te  mittant.  Quum  Athenienses  Delphos 
misissent  consultum,  quidnam  facerent  de  rebus  suis,  Pythia 
respondit,  Ut  moenibus  ligneis  se  munirent. 

P.  135.  Hoc  tantum  moneo,  hoc  tempus  si  amiseris,  te 
amicitiae  confirmandae  clarissimi  viri  esse  nullum  unquam  magis 
idoneum  reperturum.  Regis  provincias  vexando  castella  ex- 
pugnando,  magnas  praedas  capiendo,  Mithridates  Datami 
persuasit,  se  infinitum  adversus  regem  suscipisse  bellum. 
Quod  literis  exstet  proditum,  Pherecydes  Syrius  primus  dixit 
animos  hominum  esse  sempiternos. 

P.  136.  Caesar  Trebonio  magnopere  mandaverat,  ne  per 
vim  oppidum  expugnari  pateretur,  ne  milites  omnes  puberes 
interficerent.  Mandat  Caesar  Voluseno,  uti  exploratis  omni- 
bus rebus,  ad  se  quam  primum  revertatur  :  ipse  cum  omnibus 
copiis  in  Morinos  proficiscitur,  quod  inde  brevissimus  in 
Britanniam  transjectus.  Hoc  ei  quern  instituo  primum  prae- 
cipiam,  quascunque  causas  erit  acturus  ut  eas  diligenter 
penitusque  cognoscat.  Edicere  est  ausus  Piso  cum  illo  suo 
pari,  quern  tamen  omnibus  vitiis  superare  cupiebat,  ut  senatus 
ad  vestitum  rediret. 

P.  136.  Pestilentia  civitatem  adorta,  coegit  aenatum  im- 
perare  decemviris  ut  libros  Sibyllinos  inspicerent.  Hannibal 
statim  imperavit  quam  plurimas  venenatas  serpentes  vivas 
colligi,  easque  in  vasa  fictilia  conjici.  Dictator  equo  circum- 
vectus  contemplatusque  quae  castrorum  forma  esset,  tribunis 
militum  imperavit  ut  sarcinas  in  unum  conjici  juberent. 

P.  136.  Forte  sepulchrum  Cyri  Alexander  jussit  aperiri, 
in  quo  erat  conditum  ejus  corpus,  cui  dare  volebat  inferias. 
Lycurgus  virgines  sine1  dote  nubere  jussit,  ut  uxores  eligeren- 
tur  a  viris,  non  pecuniae.  Augustus  carmina  Virgiiii  cremari, 
contra  testamenti  ejus  verecundiam,  vetuit,  majusqve  ita  vati 
testimonium  contigit  quam  si  ipse  sua  probavisset.  Tu,  quunr 
me  incognito  assentiri  vetas,  tantum  tibi  arrogas  ut  naturam 
rerum  omnium  evolvas,  mores  fingas,  fines  bonorum  malorum- 
que  constituas,  quam  vitam  ingrediar  defimas  ? 

P.  137.  Fit,  nescio  quomodo,  ut  magis  in  alus  cernamus 
quam  in  nobismet  ipsis  si  quid  delinquitur.  Fieri  potest  ut 
recte  quis  sentiat,  et  id  quod  sentiat  polite  eloqui  non  possit. 
Plerisque  accidit,  ut  praesidio  literarum  diligentiam  in  perdi- 
scendo  remittant.  Soli  hoc  contingit  sapienti,  ut  nihil  faciat 
invitus.  Persaepe  evenit  ut  utilitas  cum  honestate  certet. 
Memoria  patrum  usu  venit,  ut  paterfamilias,  qui  ex  Hispania 
Romam  venisset,  quum  uxorem  in  provincia  reliquisset,  Romae 
alteram  duceret  neque  nuntium  priori  remitter  et.  In  poemati- 
bus  et  picturis  usu  venit,  in  aliisque  compluribus,  ut  delectentur 
imperiti  laudentque  ea  quae  laudanda  non  sint. 

P.  137.  Optimum  est  ut  quotidie  dicamus  audientibus 
pluribus,  maxime  de  quorum  simus  judicio  maxime  solicit! : 
rarum  est  enim  ut  satis  se  quisquam  vereatur.  Ut  fortuna 
multa  tentanti  non  ubique  respondet,  sequitur  ut  is  cui  contra 
quam  proposuerat  aliqua  cesserunt  impatiens  hominum  rerum- 
que  sit.  Quum  et  tu  a  me  plurimi  fias  et  ego  tibi  sim  carissi- 

mus,  restat  ut  officiia  certemus  inter  nos,  quibus  aequo  animo 
vel  vincam  te  vel  vincar  abs  te.  Qui  antea  aut  obscuris 
hominibus  aut  etiam  sontibus  opitulari  poteram,  nunc  P. 
Nigidio,  uni  omnium  doctissimo  et  sanctissimo,  auxilium  polliceri 
non  possum  :  reliquum  est  igitur  ut  te  consoler,  et  afferam 
rationes  quibus  te  a  molestiis  coner  abducere.  Extremum  illud 
est  ut  te  orem  et  obsecrem  animo  ut  maximo  sis,  nee  ea  solum 
memineris,  quae  ab  aliis  magnis  viris  accepisti,  sed  ilia  etiam 
quse  ipse  ingenio  studioque  peperisti.  Caput  est  oratoris  ut 
illis  apud  quos  agit  talis  qualem  se  ipse  optat  videafrur. 

P.  138.  Illi  qui  Graeciae  formas  rerumpublicarum  dederunt, 
corpora  juvenum  firmari  labore  voluerunt.  Quum  aliquem 
apud  te  laudavero  tuorum  familiar ium,  volam  ilium  scire  ex  te 
me  id  fecisse.  Volo  uti  mihi  respondeas,  numquis  ex  toto 
collegio  legem  sit  ausus  ferre  praeter  unum  te.  Nunquam  ego 
a  diis  immortalibus  optabo  Quirites,  invidiae  meae  levandae 
causa,  ut  L.  Catilinam  ducere  exercitum  hostium  audiatis ; 
sed  triduo  tamen  audietis.  Optabat  Caligula  ut  populus 
Romanus  unam  cervicem  haberet.  Natura  non  patitur  ut 
aliorum  spoliis  facilitates  nostras  augeamus.  Augustus 
dominum  se  appellari,  ne  a  liberis  quidem  aut  nepotibus  suis 
passus  est. 

P.  139.  Extant  epistolae  M.  Ciceronis  ad  Q.  Fratrem, 
eodem  tempore  parum  secunda  fama  proconsulatum  Asiae 
administrantem,  quibus  eum  hortatur  et  monet,  imitetur  in 
promerendis  sociis  vicinum  suum  Octavium.  Quum  Locrenses, 
ex  templo  quod  extra  urbem  erat  pecuniam  in  urbem  transferre 
vellent,  noctu  audita  delubro  vox  est,  Abstinerent  manus  ; 
deam  sua  templa  defensuram.  Habes  quid  Cotta,  quid  ponti- 
fex  sentiat ;  fac  ergo  nunc  intelligam  tu  quid  sentias.  Fac 
valeas,  meque  mutuo  diligas,  dignitatemque  meam  si  mereor 
tuearis.  Malo  te  sapiens  hostis  metuat,  quam  stulti  cives 
laudent.  Caesar  Labieno  mandat,  Remos  reliquosque  Belgas 

adeat,  atque  in  officio  contineat.  Illud  cave  dubites  quin  ego 
omnia  faciam,  quae  interesse  tua  aut  etiam  velle  te  existimem, 
si  ullo  modo  facere  possim.  Cave  existimes  me,  quod  jocosius 
scribam,  abjecisse  curam  reipublicae.  Me  ipsum  non  mea  ames 
oportet,  si  veri  amici  futuri  sumus.  Animus  oportet  tuus  te 
judicet  divitem,  non  hominum  sermo  neque  possessiones  tuae. 
Quidquid  oritur,  qualecunque  est,  causam  habeat  a  natura 
necesse  est.  Virtus  necesse  est  res  sibi  contrarias  aspernetur 
atque  oderit ;  ut  bonitas  malitiam,  temperantia  libidinem,  ig- 
naviam  fortitude. 


Participles. 

P.  140.  Nemo,  cunctam  intuens  terram,  de  divina  provi- 
dentia  dubitabit.  Alexandri,  vix  ingressi  flumen,  subito 
horrere  artus  et  rigere  cceperunt,  pallor  deinde  suffusus  est  et 
totum  propemodum  corpus  calor  vitalis  reliquit.  Rex  epis- 
tolam  Parmenionis  Philippum  legere  jubet,  nee  a  vultu 
legentis  movit  oculos,  ratus  se  aliquas  conscientiae  notas  in  ipso 
ore  posse  deprehendere.  Alexander,  quam  regionem  Darius 
petisset  omni  cura  vestigans,  tamen  explorare  non  poterat ; 
more  quodam  Persarum  arcana  regum  mira  celantium  fide. 
In  quodam  itinere  lectica  qua  vehebatur  Tiberius  vepribus 
impedita,  exploratorem  viae,  primarum  cohortium  centurionem, 
stratum  humi,  paene  ad  necem  verberavit.  Omnia  nos 
desiderata  magis  quam  assidue  percepta  delectant.  Quaedam 
serpentes,  ortae  extra  aquam,  simul  ac  primum  niti  possunt 
aquam  persequuntur.  Dionysius  cultros  metuens  tonsorios, 
candenti  carbone  sibi  adurebat  capillum. 

P.  141.  Quis  putet  celeritatem  ingenii  L.  Bruto  defuisse, 
qui  de  matri  suavianda  ex  oraculo  Apollinis  tarn  acute  conje- 
cerit  ?  Lacedaemoniis  nulla  res  tanto  fuit  damno,  quam  disci- 
plina  Lycurgi,  cui  per  septingentos  annos  adsueverant,  sublata. 
Ad  Prusiam  regem  legatus  Quinctius  Flamininus  venit,  quam 

suspectum  Romanis  et  receptus  post  fugam  Antiochi  Hannibal, 
et  bellum  adversus  Eumenem  motum,  reddiderant.  Non 
caruerunt  suspicione  oppress!  Ciceronis  Caesar  et  Pompeius ; 
qui  hoc  sibi  contraxisse  videbatur,  quod  inter  xx  viros  dividen- 
do  agro  Campano  esse  noluisset.  Conscientia  bene  actae  vitse 
multorumque  benefactorum  recordatio  jucundissima  est.  Sunt 
quinque  libri  Tusculanarum  disputationum ;  quorum  primus 
est  de  contemnenda  morte ;  secundus  de  tolerando  dolore,  de 
aegritudine  lenienda  tertius.  Fuit  fama  venenum  sumsisse 
Themistoclem,  quum  se  quae  Xerxi  de  opprimenda  Graecia 
pollicitus  esset  praestare  posse  desperaret. 

P.  141.  Aratus  Sicyonius  ad  Ptolemaeum  venit,  qui  turn 
regnabat,  alter  post  Alexandriam  conditam,  petivitque  pecu- 
niam  ut  patriam  liberaret.  Major  ex  civibus  amissis  dolor, 
quam  laetitia  fusis  hostibus  fuit.  Conon  plus  tristitiae  ex 
incensa  et  diruta  a  Lacedaemoniis  patria,  quam  laetitiae  ex 
recuperata  cepit.  Regnatum  est  Romae,  ab  condita  urbe  ad 
liberatam,  annos  ducentos  quadraginta  quatuor.  Decemviri 
libros  Sibyllinos  inspicere  jussi  sunt,  propter  territos  homines 
novis  prodigiis.  Anno  fere  octogesimo  post  Trojam  captam 
Pelopis  progenies,  quae  omni  hoc  tempore  Peloponnesi  impe- 
rium  obtinuerat,  ab  Heraclidis  expellitur. 

P.  142.  Cato  mortuus  est  annis  octoginta  tribus  ipsis, 
ante  Ciceronem  consulem.  Vixerat  Curius  cum  Decio  qui 
quinquennio  ante  eum  consulem  se  pro  republica  devoverat, 
Affixa  tabula  est,  qua  statuitur  ne  post  M.  Brutum  pro- 
consulem  sit  Greta  provincia.  Anno  ante  me  (Catonem) 
censorem  mortuus  est  Scipio. 

P.  142.  Alexander  milites  a  populatione  Asiae  prohibuit, 
non  perdenda  ea  esse  prasfatus,  quae  possessuri  venerint.  Rex 
Hephaestionem  in  regionem  Bactrianam  misit,  commeatus  in 
hiemem  paraturum.  Triste  est  quod  in  flore  primo  tantae 
indolis  juvenis  extinctus  est,  summa  consecuturus  si  virtutes 

ejus  maturuissent.  Stultus  est  qui  equum  emturus  non 
ipsum  inspicit,  sed  stratum  ejus  ac  frsenos.  Arsanes  igni 
ferroque  Ciliciam  vastat,  ut  hosti  solitudinem  faciat ;  quid- 
quid  usui  esse  potest  corrumpit,  sterile  ac  nudum  soluin  quod 
tueri  nequibat  relicturus. 

P.  143.  Maximas  virtutes  jacere  omnes  necesse  est,  vo- 
luptate  dominante.  Pompeius  captis  Hierosolymis,  ex  ilia 
fano  nihil  attigit.  Anno  trecentesimo  altero  quam  condita 
Roma  erat,  iterum  mutatur  forma  civitatis,  ab  consulibus  ad 
decemviros  translato  imperio.  Maximus  terrag  extitit  motus 
Tiberii  Caesaris  principatu,  duodecim  urbibus  Asise  una 
nocte  prostratis.  Concessa  plebi  a  patribus  tribunitia  potes- 
tate,  arma  ceciderunt :  restincta  seditio  est,  inventum  est 
temperamentum  in  quo  uno  fuit  civitatis  salus.  ^Eschinem 
aiunt.  petentibus  Rhodiis,  legisse  orationem  suam,  deinde 
Demosthenis,  summis  utramque  clamoribus.  Tribus  hastis 
jugum  fit,  humi  fixis  duabus  superque  eas  transvers£  un£ 
deligata.  Democritus  luminibus  amissis  alba  et  atra  dis- 
cernere  non  poterat,  at  vero  bona,  mala  ;  aequa,  iniqua  ; 
honesta,  turpia  ;  utilia,  inutilia  poterat. 

P  144.  Eclipses  non  ubique  cernuntur,  aliquando  propter 
nubila,  ssepius  globo  terrae  obstante.  Romani  veteres  regnari 
omnes  volebant,  libertatis  dulcedine  nondum  experta.  Con- 
citato  navigio,  quum  remiges  inhibuerunt,  retinet  tamen  ipsa 
navis  motum  et  cursum  suum,  intermisso  impetu  pulsuque 
remorum.  Hoc  non  modo  non  laudari,  sed  ne  concedi  qui- 
dem  potest,  ut  amicis  nostris  accusantibus  non  etiam  alienissi- 
mos  defendamus.  C.  Flaminium  Caelius,  religione  neglecta, 
cecidisse  apud  Thrasymenum  scribit,  cum  magno  reipublicae 
vulnere.  Haec  eo  pertinet  oratio,  ut  perditis  rebus  omnibus, 
tamen  ipsa  virtus  se  sustentare  posse  videatur.  Scipio, 
duabus  urbibus  eversis,  non  modo  praesentia  verum  etiam 
futura  bella  delevit. 

P.  144.  Natura  et  virtute  ducibus  errari  nullo  modo 
potest.  Pausania  duce  Mardonius  cum  ducentis  millibus 
peditum,  et  viginti  millibus  equitum  Graecia  fugatus  est. 
Ampla  domus  dedecori  domino  ssepe  fit,  si  hospitibus  caret, 
et  maxime,  si  aliquando,  alio  domino,  est  solita  frequentari. 
Est  jusjurandum  religiosa  affirmatio  ;  quod  igitur,  Deo  teste, 
promiseris  id  tenendum  est.  Sapientia  est  una  quae  mresti- 
tiam  pellat  ex  animis,  quae  nos  exhorrescere  metu  non  sinat, 
qua  prasceptrice  in  tranquillitate  vivi  potest.  Natus  est  Au- 
gustus, M.  Tullio  Cicerone  et  Antonio  consulibus,  ix  kal. 
Octob.  paullo  ante  solis  exortum.  Primus  omnium  Thales 
Milesius  praedixit  solis  defectum  qui  Alyatte  rege  factus  est, 
urbis  conditae  anno  CLXX.  Extat  C.  Galbae  peroratio,  (qui 
epilogus  dicitur,)  qui  tanto  in  honore  pueris  nobis  erat,  ut  eum 
etiam  edisceremus.  Caninio  consule  scito  neminem  prandisse, 
nihil  eo  consule  mali  factum  esse.  Brutus  collegam  sibi 
creavit  Valerium,  quo  adjutore  reges  ejecerat.  Pater  meus 
Hamilcar,  puerulo  me,  utpote  non  amplius  novem  annos  nato, 
in  Hispaniam  imperator  profectus  est.  Saepe  Augustus  in 
occidentem  atque  orientem  meavit,  comite  Livia.  Lentulus, 
consularis  et  praetor  iterum,  Cethegusque  et  alii  clari  nominis 
viri,  auctore  seriatu,  in  carcere  necati  sunt.  Extitit  jam 
senibus  Gorgia,  Protagora,  caeterisque  quos  paullo  ante  dixi, 
Isocrates. 


P.  145.  Mira  fulminis  opera;  loculis  integris  conflatur 
argentum  ;  manente  vagina  gladius  liquescit.  lis  invitis  a 
quibus  Pharos  tenetur,  non  possunt  naves  intrare  in  portum 
Alexandrise.  Mgros  scimus  nervos  esse,  ubi  invitis  nobis 
moventur.  Tiberii  Gracchi  liberi,  P.  Scipionis  African! 
nepotes,  viva  adhuc  matre  Cornelia,  vitae  habuere  exitum. 
Alia  causa  est  ejus  qui  calamitate  premitur,  et  ejus  qui  res 
meliores  quserit  nullis  suis  rebus  adversis.  Decedens  Mace- 
donia Octavius,  priusquam  profiteri  se  candidatum  consulatus 
posset,  mortem  obiit  repentinam,  superstitibus  liberis  Octavia 

minore,  et  Octaviu  majorc,  item  Augusto.  Mithridates  bella 
cum  Romania  per  quadraginta  quatuor  annos  varia  victoria 
gcssit.  Solis  dcfcctum  non  nisi  novissima  fieri  Luna,  Lunae 
autem  non  nisi  plena;,  certum  cst. 

P.  146.  Alii  dictum  factumque  Octaviani  criminantur, 
quasi  classibus  tempestate  pcrditis,  exclamaverit ;  etiam  invito 
Neptuno  victoriam  se  adcpturum  ;  ac  die  Circensium  proximo 
pomptL1  .simulacrum  dei  detraxcrit.  Tiberii  pater  solus  L. 
Antonii  in  partibus  permansit,  ac  primo  Praeneste,  deinde 
Ncapolim  evasit,  servisque  frustra  ad  pileum  vocatis,  in 
Sicilian!  profugit.  Seneca  scribit  Tiberium,  subito  vocatis 
ministris,  ac  nemine  rcspondente,  consurrexisse,  nee  procul  a 
lectulo  deiicicntibuB  viribus  concidisse.  Vibium  Virrum  sep- 
tern  ct  viginti  ferine  senatores  domum  secuti  sunt,  epulatique 
cum  co ;  et  quantum  facere  potuerant  alienatis  mentibus  vino 
ab  imminentis  mali  sensu,  venenum  omnes  sumserunt.  Me- 
dici, causa  morbi  inventu,  remedium  esse  inventuni  putant. 
Darius,  nuntio  dc  adversd  valetudine  Alexandri  accepto, 
maximA  ccleritate  ad  Euphratem  contendit.  Theopompus 
Lacedcmonius,  pcrmutato  cum  uxore  habitu,  e  custodia  ut 
mulicr  evasit. 

P.  147.  Fabius,  quam  a  quingentis  fere  passibus  castra 
posuisset,  quit  parte  maxime  neglectam  custodiam  vidit  ea 
potissimum  Arpos  adgrcdi  statuit.  Piignatum  primo  in  tene- 
bris  angustisquc  viis  est,  quum  Romani  non  vias  tantum  sed 
tecta  ctiam  proxinm  porta)  occupassent,  ne  peti  superne  ac 
vulncrari  possent.  Quum  nihil  legati,  quod  satis  maturam 
causam  belli  haberct,  retulissent,  Atilius  pr^tor  cum  classe 
missus  est  in  Gneciam,  ad  socios  tuendos.  Virgini  Vestali, 
descendcnti  in  subterraneum  cubiculuni,  quum  h«?ssisset  stola, 
vertit  se  ac  recollegit,  quumque  ei  carnifex  manum  daret, 
aversata  est  et  resiluit.  Scipio  calceis  et  vestimentis  sumtis, 
e  cubiculo  cst  egressus,  et  quam  paululum  inambulavisset  in 
porticu,  Laslium  advcnientem  salutavit. 

P.  148.  Darius  Scythiam  ingressus  est,  non  facientibus 
hostibus  pugnae  potcstatcm.  A  nigro  album,  etiam  nullo 
monente,  oculus  distinguit.  Quid  est  tarn  furiosum  quam 
vcrborum  vel  optimorum  atque  ornatissimorum  sonitus  inanis, 
iiullji  subjcctu  sententia  ?  Prudens  et  sciens  ad  pestem,  ante 
ncnlos  positum,  sum  prof ectus ;  quo  in  belli)  nihil  adversi 
accidit,  non  pnedicente  me.  Athenienses,  non  exspectato 
auxilio,  adversus  sexcenta  millia  hostium  in  prselium  egredi- 
untur.  Quis  est  qui  nullis  praeceptis  officii  tradendis  philoso- 
phum  se  dicerc  audcat  ?  Miserum  esse  ajis  ante  tempus  mori. 
Quod  tandem  tempus  ?  Naturaene  ?  At  ea  quidem  dedit 
usuram  vita?,  tanquam  pccuniae,  nulla  praestituta  die.  Nihil 
potcst  evenire  nisi  causa  anteccdente. 

P.  148.  Lex  est  ratio  summa,  insita  in  natura,  quoe  jubet 
ea  quae  facienda  sunt,  prohibetque  contraria.  Omnis  respub- 
lica  consilio  quodam  rcgenda  cst,  ut  diuturna  sit ;  id  autem 
consilium  aut  uni  tribucndum  cst,  aut  deleofcis  quibusdam,  aut 
suscipiendum  est  multitudini  atque  omnibus.  Multi  scriptores, 
de  Iliacis  dicentes,  Myrmidonum  regionem  Thessaliam  vocant ; 
Tragic!  frcquentissime  id  faciunt  ;  quibus  minime  id  con- 
(•(•(Icndum.  Eadem  in  senatu  sed  minore  apparatu  agenda ; 
multis  cnim  aliis  relinquendus  dicendi  locus,  vitanda  etiam 
ingenii  ostentationis  suspicio.  Esse  pracstantem  aliquam  aeter- 
namque  naturam,  ct  earn  suspiciendam  admirandamque  homi- 
num  generi,  pulchritudo  mundi  ordoquc  rcrum  coelestium  cogit 
confitcri.  Res  gestae  Romanorum  neque  cum  Gratis,  neque 
ulla  cum  gente  sunt  conferenda.  Non  mihi  videtur,  quod 
hi  vcncrunt,  alms  nobis  sermo  esse  quaerendus,  sed  diccndum 
dignum  aliquid  horum  auribus. 

I*.  1  1^9.  ImminebantSeleucus,  Lysimachus,PtolomaHis,opibus 
jjun  valcntes,  cum  quibus  Eumeni  erat  dimicandum.  Diu  mihi 
quasrendus  fuisset  Aruleno  Rustico  gener,  nisi  paratus  ct  quasi 
provisus  esset  Minucius  Acilianus.  Scrmone  Graeco  Tiberius, 
vnaxinicquo  in  senatu,  abstinuit ;  adco  quidem  ut  monopolism 

nominaturus  prius  Veniam  postulant,  quod  sibi  verbo  peregrine 
utendum  esset.  Quomodo  fieri  potuit  ut  Lacedaemon  turn 
bonis  uteretur  justisque  regibus,  quum  esset  habendus  rex  qui- 
cumque  genere  regio  natus  esset  ?  Magis  id  miserum,  consumi 
senectute  quam  earn  vitam,  quae  taraen  esset  reddenda,  pro 
patria  potissimum  reddere.  Cyrus  justissimus  fuit  sapientis- 
simusque  rex,  tamen  res  publica  non  maxime  expetenda  fuisse 
videtur,  quum  regeretur  unius  natu.  Quae  observanda  essent 
multa  Numa  constituit,  sed  ea  sine  impensa. 

P.  150.  Si  Galli  bellum  facere  conabuntur,  excitandus 
nobis  erit  ab  inferis  C.  Marius.  Gravissimo  Spurinnae  vul- 
neri  qui  filium  amisit  absens,  magno  aliquo  fomento  medendum 
fuit.  Quum  studia  juvenis  extra  paternum  limen  proferenda 
sunt,  jam  circumspiciendus  erit  rhetor  Latinus,  cujus  scholae 
severitas  castitasque  constet.  Altius  ibunt  qui  ad  summa 
nituntur,  quam  qui  praesumta  desperatione  quo  velint  evadendi, 
protinus  circa  ima  substiterint :  quo  magis  impetranda  erit 
venia,  si  ne  minora  quidem  praeteribo.  Ne  sit  praeceptor 
dissimulator  eorum  quae  erunt  emendanda,  simplex  in  docendo, 
patiens  laboris,  assiduus  potius  quam  immodicus.  Quum  ad 
eas  in  studiis  vires  pervenerit  puer,  ut  prima  rhetorum  prae- 
cepta  mente  consequi  possit,  tradendus  ejus  artis  magistris  erit. 

P.  151.  Oratori  quid  deceat  videndum  est,  non  in  senten- 
tiis  solum,  sed  etiam  in  verbis.  Juvenibus  parandum,  senibus 
utendum  est.  Utrum  bonis  est  quaerendum,  quid  bajuli  atqvie 
operarii,  an  quid  homines  doctissimi  senserint  ?  Pythagorae 
discipulis  quinque  annos  tacendum  erat.  Aut  negandum  est 
Deum  esse,  aut  qui  Deum  esse  concedant  iis  fatendum  est  eum 
aliquid  agere.  Utendum  est  exercitationibus  modicis,  nee 
corpori  soli  subveniendum  est,  sed  animo  multo  magis.  Nemo 
unquam  haruspicem  consuluit,  queniadmodum  sit  cum  parenti- 
bus,  cum  liberis,  cum  amicis  vivendum.  Si  Dejotarus  ex  iti- 
nere  non  revertisset,  in  eo  conclavi  ei  cubandum  fuisset,  quod 
proxima  noctc  corruit.  Imbecillo  Ca^ari  rebistendum  fuit,  et 

id  erat  facile ;  nunc  legiones  undecim  habet,  plebem  urbanam, 
tot  tribunes  plebis.  Castabali  Parmenio  regi  occurrit ;  quern 
praemiserat  ad  explorandum  iter  saltus  per  quern  ad  urbem 
Isson  nomine  penetrandum  erat. 

P.  151.  JEdem  in  Capitolio  Jovi  Optimo  Maximo  bello 
Sabino  faciendam  vovit  Tarquinius.  Epistolam  meam  pervul- 
gatam  esse  non  moleste  fero,  quin  etiam  ipse  multis  dedi  descri- 
bendam.  Quo  facilius  urbs  adiretur,  Augustus  triumphalibus 
viris  ex  manubiali  pecunia  vias  sternendas  distribuit.  Mummius 
tarn  rudis  fuit,  ut  capta  Corintho,  quum  maximorum  artificum 
perfectas  manibus  tabulas  ac  statuas  in  Italian!  portandas  loca- 
ret,  juberet  praedici  conducentibus,  si  eas  perdidissent  novas 
reddituros.  Athenienses  sua  omnia  quag  moveri  poterant 
partim  Salamina,  partim  Troezena  asportarunt,  arcemque 
sacerdotibus  paucisque  majoribus  natu,  ac  sacra  procuranda, 
tradunt.  Publius  Cornelius  cum  omnibus  matronis  Ostiam 
ire  jussus  est  obviam  Deae,  et  in  terrain  elatam  tradere  earn 
ferendam  matronis.  Hanc  epistolam  scripsi  ante  lucem,  ad 
lychnuchum  ligneolum,  qui  mihi  erat  perjucundus,  quod  eum 
te  aiebant,  quum  esses  Sami,  curasse  faciendum.  Partitis  post 
victoriam  officiis,  Antonius  Orientem  ordinandum,  ipse  vete- 
ranos  in  Italiam  reducendos  et  municipalibus  agris  collocandos 
recepit. 

P.  152.  Avari  homines  non  solum  libidine  augendi  cruci- 
antur,  sed  etiam  amittendi  metu.  Parsimonia  est  scientia 
vitandi  sumptus  supervacuos,  aut  ars  re  familiari  moderate 
utendi.  Ut  quisque  optime  dicit,  ita  maxime  dicendi  difficul- 
tatem  pertimescit.  Germani  agri  culture  non  student,  neque 
quisquam  agri  modum  certum  aut  fines  proprios  habet,  ne  stu- 
dium  belli  gerendi  agriculture,  commutent.  Docti,  non  solum 
vivi  atque  praesentes,  erudiunt  atque  docent,  sed  hoc  idem, 
etiam  post  mortem,  monimentis  literarum  assequuntur.  Epa- 
minondas  erat  studiosus  audiendi ;  ex  hoc  enim  faeillime  disci 
arbitrabatur.  Magna  pars  13abyloniorum  constitcrat  in  muris  ; 

avida  cognoscendi  Alexandrum.  Consuetude  exercitatioquc 
et  intelligendi  prudentiam  acuit,  et  eloquendi  celeritatem  in* 
citat. 

P.  153.  Romulum  et  Remum  cupido  cepit  in  iis  locis,  ubi 
expositi  atque  educati  erant,  urbis  condendae.  Hannibal 
opinionem  de  se  auxit,  conatu  tarn  audaci  trajiciendarum  Al- 
pium.  Omnia  judicia  aut  distrahendarum  controversiarum 
aut  puniendorum  maleficiorum  causa  reperta  sunt.  Aut  vo- 
luptates  omittuntur  majorum  voluptatum  adipiscendarum  causa, 
aut  dolores  suscipiuntur  majorum  dolorum  effugiendorum 
causa.  Sustinendi  muneris  propter  imbecillitatem  difficultas 
minime  cadit  in  majestatem  Dei.  Non  negatur  Demosthenem 
summam  vim  habuisse  dicendi,  sed  constat  quoque  eum  Pla- 
tonis  studiosum  audiendi  fuisse.  Pacis  inter  cives  conciliandse 
te  cupidem  esse  laetor ;  sin  ista  pax  perditum  hominem  in  pos- 
sessionem  impotentissimi  dominatus  restitutura  est,  hoc  animo 
scito  esse  omnes  sanos,  ut  mortem  servituti  anteponant.  Zeno 
Eleaticus  omnia  perpessus  est,  potius  quam  conscios  delendae 
tyrannidis  indicaret.  Verum  est  si  quis  ignarus  sit  faciendse 
ac  poliendse  orationis,  eum  non  posse  id  ipsum  quod  sciat  di- 
serte  dicer e. 

P.  154.  Agebat  infelicem  Alexandrum  furor  aliena  devas- 
tandi,  et  ad  ignota  mittebat ;  Lacedaemona  servire  jussit  et 
Athenas  tacere,  nee  contentus  tot  civitatum  strage,  quos  aut 
vicerat  Philippus  aut  emerat,  toto  orbe  arma  circumtulit. 
Dialectica  est  ars  vera  ac  falsa  dijudicandi.  Ita  nati  sumus  ut 
et  agendi  aliquid  et  diligendi  aliquos  principia  in  nobis  contine- 
remus.  Graecorum  morbus  fuit  in  literarum  inutilium  studiis 
occupari ;  et  Romanos  quoque  invasit  inane  studium  super- 
vacua  discendi. 

P.  154.  Rubens  ferrum  nt>n  est  tundendo,  nee  donee  excan- 
descat.  Charta  emporctica  non  est  scribendo,  et  mercium 
involucris  usum  praebet. 

I*.  155.  Lignum  aridum  materia  est  idonea  eliciendis  igni- 
bus.  Ver  tanquam  adolescentiam  significat,  futurosque  fructus 
ostendit ;  reliqua  tempora  demetendis  fructibus  et  percipiendis 
accommodata  sunt ;  fructus  autem  senectutis  est  ante  parto- 
rum  bonorum  memoria  et  copia.  Sunt  nonnulli  acuendis 
puerorum  ingeniis  non  inutiles  lusus.  Cleanthes  aquam  hausit 
et  rigando  hortulo  locavit  manus.  Neque  mihi  licet,  neque  est 
integrum,  ut  meum  laborem  hominum  periculis  sublevandis 
non  impertiam.  Magna  vis  saxorum  ad  manum  erat,  Tyro 
vetere  prsebente  ;  materies  ex  Libano  monte,  ratibus  et  turribus 
faciendis,  vehebatur.  Galli  Transalpini  haud  procul  inde  ubi 
nunc  Aquileia  est  locum  oppido  condendo  ceperunt.  Decem- 
viros  legibus  scribendis  intra  decem  annos,  creavit  Populus 
Romanus,  et  e  republica  sustulit.  Conciliator  nuptiarum 
filise  Attici  cum  M.  Vipsanio  Agrippa,  fuit  M.  Antonius, 
triumvir  reipublicae  constituendae.  Jam  filii  Anci  prope  pube- 
rem  aetatem  erant ;  eo  magis  Tarquinius  instare  ut  quam- 
primum  comitia  regi  creando  fierent. 

P.  156.  Non  solum  ad  discendum  propensi  sumus,  sed 
etiam  ad  docendum.  Bene  sentire,  recteque  facere  satis  est 
ad  bene  beateque  vivendum.  Ut  ad  cursum  equus,  ad 
arandum  bos,  ad  indagandum  canis,  sic  homo  ad  duas 
res,  ad  intelligendum  et  agendum  natus  est.  Reprehen- 
debatur  Caesar,  quod  inter  spectandum  epistolis  libellisque 
legendis  aut  rescribendis  vacaret.  Quanto  maturior  olivae 
bacca,  tanto  pinguior  succus,  minusque  gratus ;  optima 
autem  aetas  ad  decerpendum,  incipiente  bacca  nigrescere. 
Optimum  est  ut  ii  qui  praesunt  reipublicae,  legum  similes  sint, 
qua?  ad  puniendum  non  iracundia,  sed  aequitate  ducuntur. 
Alexander  accepto  poculo  epistolam  medico  tradidit,  atque 
ita  inter  bibendum  oculos  in  vultum  legends  intendit. 

P.  156.  Qui  se  ipse  norit,  aliquid  sentiet  se  habere  divinum, 
intelligetque  quanta  instrumenta  habeat  ad  adipiscendam  sa- 
pientiam.  Pythagoras  Babyloniam  ad  perdiscendos  sidenim 

motus  originemque  mundi  profectus  est :  inde  Cretam  et  Lace- 
daemona,  ad  cognoscendas  Minois  et  Lycurgi  leges,  contendit. 
Palpebrae,  quae  sunt  tegmenta  oculorum,  mollissimse  tactu, 
aptissime  factae  et  ad  claudendos  pupulos  ne  quid  incideret,  et 
ad  aperiendos.  Nemo  ad  dandam  veniam  difficilior  est,  quam 
qui  illam  petere  saepius  meruit.  Si  et  me  et  Taciturn  probas, 
de  Rufo  quoque  necesse  est  idem  sentias,  quum  sit  ad  connec- 
tendas  amicitias  vel  tenacissimum  vinculum  morum  similitude. 


P.  157.  Paulatim  recipiendo  in  civitatem  socios  Italicos, 
qui  arma  aut  non  ceperant  aut  deposuerant,  maturius  vires 
civitatis  refectae  sunt.  Equidem  puto  virtutem  hominibus  insti- 
tuendo  et  persuadendo  non  minis  et  vi  ac  metu  tradi.  Socra- 
tes percunctando  atque  interrogando  elicere  solebat  eorum 
opiniones  quibuscum  disserebat.  Lycurgi  leges  erudiunt  juven- 
tutem  venando,  currendo,  esuriendo,  sitiendo,  algendo,  aestu- 
ando.  Nihil  agendo  homines  male  agere  discunt. 

Homines  ad  Deum  nulla  re  propius  accedunt,  quam  salutem 
hominibus  dando.  Fac  tibi  jucundam  vitam,  omnem  pro  ilia 
sollicitudinem  deponendo. 

Convenit  quum  in  dando  munificum  esse,  turn  in  exigendo 
non  acerbum.  Prohibenda  maxime  est  ira  in  puniendo  ;  nun- 
quam  enim  qui  iratus  accedet  ad  poenam  mediocritatem  illam 
tenebit,  quae  est  inter  nimium  et  parum.  Non  potest  exerci- 
tum  is  continere  imperator,  qui  se  ipsum  non  continet,  neque 
severus  esse  in  judicando,  qui  alios  in  se  severos  esse  judices 
non  vult,  Nullum  est  tantum  malum  quod  non  putem  im- 
pendere :  sed  quum  plus  in  metuendo  mali  sit  quam  in  ipso 
illo  quod  timetur,  desino.  Nee  Aristotelem  in  philosophia 
deterruit  a  scribendo  amplitude  Platonis,  nee  ipse  Aristoteles, 
admirabili  quadam  scientia  et  copia  caeterorum  studia  restinxit, 
Facere  recte  cives  suos  princeps  bonus  faciendo  docet ;  quum- 
que  sit  imperio  maximus  exemplo  major  est. 

P.  158.     In  voluptate  spernenda  ac  repudianda  virtus  vel 

maxim e  cernitur.  Exercendum  corpus  est,  ut  obedire  consilio 
rationique  possit,  in  exsequendis  negotiis  et  in  labore  tolerando. 
Difficilis  res,  ac  multum  et  saepe  quaesita,  suffragia,  in  magis- 
tratu  mandando  aut  reo  judicando  aut  lege  sciscenda,  clam  an 
palam  ferre  melius  esset.  Multi  in  equis  parandis  adhibent 
curam,  in  amicis  eligendis  negligentes  sunt.  Sancitum  est  jure 
civili,  ut  in  praediis  vendendis  vitia  dicerentur,  quae  nota  essent 
venditori.  Quis  nescit  maximam  vim  existere  oratoris  in  ho- 
minum  mentibus,  vel  ad  iram,  aut  ad  odium,  aut  dolorem  inci- 
tandis,  vel  ab  hisce  iisdem  permotionibus  ab  lenitatem  miseri- 
cordiamque  revocandis  ?  Exercenda  est  memoria,  ediscendis 
ad  verbum  quam  plurimis  et  nostris  scriptis  et  alienis.  Omnis 
loquendi  elegantia  expolitur  scientia  literarum,  augeturque 
legendis  oratoribus  et  poetis. 


P.  158.  Fabius  Pictor  Delphos  ad  oraculum  missus  est, 
sciscitatum  quibus  precibus  suppliciisque  deos  possent  placare 
Romani.  Bello  Helvetiorum  confecto,  totius  fere  Galliag 
legati  ad  Csesarem  gratulatum  convenerunt.  Galli  gallinacei 
norunt  sidera,  et  ternas  distinguunt  horas  interdiu  cantu  :  cum 
sole  cubitum  eunt,  quartaque  castrensi  vigilia  ad  curas  labo- 
remque  nos  revocant.  Praefecti  regis  Persarum  legates  inise- 
runt  Athenas  questum,  quod  Chabrias  adversum  regem  bel- 
lum  gereret  cum  ^Egyptiis.  Venerunt  em  turn  locum  senatorium 
non  solum  veteres  Agrigentini,  sed  etiam  novi :  factumque 
est  ut  pretio  novus  vinceret,  literasque  a  praetore  auferret. 
Vejentes,  adversa  pugna  subacti,  pacem  petitum  oratores 
Romam  mittunt.  Petentibus  Saguntinis,  ut  quatenus  tuto 
possent  Italiam  spectatum  irent,  duces  dati  literaeque  per 
oppida  missse  ut  Hispanos  comiter  acciperent.  Hannibal,  in 
Italia  invictus,  patriam  adversus  P.  Scipionem  defensum  revo- 
catus  est,  filium  ejus,  quern  ipse  primum  apud  Rhodanum, 
iterum  apud  Padum,  tertio  apud  Trebiam  fugaverat. 

1\  159.  Quo  brevior  eo  dilucidior  et  cognitu  facilior  nar- 
ratio  fiet.  Difficile  dictu  est  quantopere  conciliet  animos  homi- 
num  comitas  affabilitasque  sermonis.  Cito  nequitia  subrepit, 
virtus  difficilis  inventu  est,  rectorem  ducemque  desiderat. 
Quid  est  tarn  jucundum  cognitu  atque  auditu,  quam  sapienti- 
bus  sententiis,  gravibusque  verbis  ornata  oratio  ?  Egeo  consilii; 
quod  optimum  factu  videbitur  facies.  Hannibal  (incredibile 
dictu  !)  biduo  et  duobus  noctibus  Adrumetum  pervenit,  quod 
abest  a  Zama  circiter  millia  passuum  trecenta.  Humanus  ani- 
mus cum  nullo  alio,  nisi  cum  ipso  Deo,  si  hoc  fas  est  dictu, 
comparari  potest.  Quorsum  hsec  tarn  multa  de  Maximo  ?  ut 
videatis  nefas  esse  dictu  miseram  fuisse  talem  senectutem. 


EXTRACTS  FROM  MURETUS. 

I.  PEKGE,  ut  facis,  mi  Alexander,  amare  litteras,  eis  te  ob- 
lectare,  in  eis  omnia  et  seria  et  joca  tua  collocare.      Non 
magnus  labor  magno  tibi  olim  honori  futurus  est.     Ista  via, 
quam  tu  nunc  ingrederis,  multi  humili  et  obscuro  loco  orti  ad 
amplissimas   dignitates   pervenerunt.      Atque    etiamsi    nulla 
ejusmodi  praemia  litteris  proposita  essent :  ipsa  tamen  doctrina 
amanda  esset  per  se  :  neque  quidquam  in  homine  ingermo  tur- 
pius  est  ignoratione  earum  rerum,  quarum  scientia  sine  litteris 
comparari  non  potest.     Voluptas,   quae  ex  turpibus  capitur, 
celeriter  transit,  dolorem  autem  in  animo  diuturnum  relinquit : 
at  labor  in  rebus   honestis   collocatus,   ipse  quidem  effugit ; 
memoriam  autem  sui  in  animo  relinquit  plenam  honestissimae 
et  solidissimae  voluptatis.     Haec  cogita,  et  vale.     Postrid.  Id. 
Jul.  Tibure. 

II.  Nemo   est   omnium,    ad  quern    libentius,    quam    ad 
te,  scribam.      Sum  enim  animo  ac  voluntate  erga  te  plane 
paterna.     Sed  vix  credas,  quam  sim  in  hoc  secessu  occupatus  ; 

quern  tamen  plerique  omnes  esse  plenum  otii  putant.  Et 
quotidie  quinas  aut  senas  ab  amicis  litteras  accipio,  ad  quas  si 
respondere  omnes  velim,  nil  aliud  agendum  sit.  Gratum  est 
mihi,  quod  applicuisti  te  ad  consuetudinem  P.  ^Emilii,  et 
Horatii  Macarani.  Eorum  enim  uterque  te  et  doctrina  et 
exemplo  efficere  meliorem  potest.  Tales  sectare.  Qui  autem 
alio  ingenio  sunt,  eorum  consuetudinem  quasi  pestem  aliquam 
vita.  Mtati  tuae  nihil  diligentius  providendum  est,  quam 
quibus  sodalitatibus  utare.  Neque  ego  severum  esse  te  ac 
tetricum,  omnique  generi  voluptatum  inimicum  volo.  Hoc 
tantum  moneo,  non  eas  amicitias  esse  quaerendas,  quae  dulcis- 
simae  videantur,  sed  inducendum  animum,  ut  quae  honestissimae 
sunt,  easdem  etiam  dulcissimas  esse  ac  suavissimas  putes. 
Mi  Alexander,  etiam  atque  etiam  vale.  Tibure.  v.  Id.  Au- 
gust. MDLXX. 


III.  Vide,  quam  te  amem.  Cum  a  multis  hodie  litteras  ac- 
ceperim,  nihil  mihi  prius  faciendum  esse  duxi,  quam  ut  ad 
te  potissimum  rescriberem.  Cave  putes,  mi  Alexander,  ipsi 
te  patri  tuo  chariorem  esse,  quam  mihi.  Ac  si  quasras,  quae 
causa  sit  hujus  erga  te  tanti  amoris  mei,  ne  vivam,  si  aliam 
adferre  possum,  quam  quod  videor  mihi  animadvertisse  in  te 
ingenium  excellens,  et,  si  tu  volueris,  ad  omnia  summa  natum. 
Sed  tu  hoc  facito  tecum  cogites  :  multas  res  esse  suapte  qui- 
dem  natura  bonas,  sed  quae  culpa,  eorum,  qui  illas  possident, 
interdum  pessimae  ac  perniciosissimae  fiant.  Bonae  sunt  opes  ; 
sed  si  quis  non  recte  utatur,  malae.  Bonum  forma ;  sed  id 
bonum  multis  exitio  fuit.  Ex  eodem  genere  est  ingenium. 
Si  recte  utaris,  nullum  prope  hominum  generi  dari  potest 
majus,  aut  praestabilius  donum :  sed  si  ad  bonum  ingenium 
mala  mens  accesserit,  itidem  erit,  ut  gladius  in  manu  furiosi. 
Quo  erit  melior  et  acutior,  eo  plus  adTeret  mali.  Ego  a.utem 
te,  Alexander,  amo  nunc,  quia  ingenio  bono  es ;  amare  desi- 
nam,  si  tu  bono  ingenio  male  uti  coaperis.  Sed  id  spero  non 
fore,  teque  bono  ingenio  bene  usurum  esse  confido,  vel  tuapte 

sponte,  vel  quia  videris  mihi  valde  amare  amorem  erga  te 
meum :  quern  tueri  ac  conservare  alia  ratione  nulla  potes. 
Vale,  et,  si  me  amas,  virtutem  ac  litteras  ama.  Nulla  in  hu- 
manis  rebus  majora  bona  sunt.  Iterum  vale.  Tibure.  vm. 
Kalend.  Sept.  MDLXX. 

NT?  IV.  Versiculi,  quos  ad  me  misisti,  ostendunt  illi  quidem  te, 

si  ad  poeticam  ingenium  tuum  contulisses,  et  bonos  ma- 
gistros  nactus,  in  eo  studio  perstitisses,  ad  aliquam  praestantiam 
pervenire  potuisse.  Nam  et  numerosi  sunt,  et  sententias  ha- 
bent,  neque  inconcinnas,  neque  ineleganter  collocatas  :  et 
ipsum  dicendi  genus  non  abhorret  a  recto.  Planeque  sperare 
posses,  te  aliquando  bonum  poetam  fore,  si  hoc  agere  velles. 
Sed  majora  tibi  proposita  sunt,  quae,  quantum  potes,  urgeas, 
censeo  ;  et  subsecivis  horis  veterum  poetarum  scripta  manibus 
teras,  non  tarn  ut  imiteris,  quam  ut  eis  te  oblectes  ;  simulque 
aliquid  ex  eis  assidue,  quod  tibi  usui  sit,  colligas.  In  scri- 
behdis  versibus  tempus  a  te  collocari,  verum  ut  fatear,  nolim. 
Malos  versus  facere,  turpe  est :  mediocres,  inglorium  ;  bonos 
difficilius,  quam  ut  praestari  possit  ab  iis,  quibus  aliud  agen- 
dum est.  Quid  in  tuis  lima  egeat,  praesens  praesentem  monere 
possem  :  per  litteras  non  aeque  facile  possum.  Recteque  ac 
vere  mihi  videtur  Ovidius  dixisse,  emendandi  laborem  majorem 
esse,  quam  scribendi.  Mihi  hoc  credas  velim,  me  hodie  non  diffi- 
cilius ad  saltandum,  quam  ad  faciendos  versus  adduci  posse. 
Si  quid  erit  serium,  in  quo  meam  operam  desideres,  non  deero : 
in  his  levioribus,  si  quando  de  me  cogitabis,  peto  a  te,  illud 
quoque  cogites,  non  multo  juniorem  esse  me,  quam  erat  Hora- 
tius,  cum  ilia  de  se  scriberet : 

Nunc  itaque  et  versus,  et  cetera  ludicra  pono.  Vale. 
Romas.  Id.  Febr.  MDLXVIII. 

V.  Iii  hac  commutatione  consilii  de  instituenda  ratione  stu- 
diorum  tui,  nihil  me  magis  sollicitum  habet,  quam  quod 
nescio,  quos  progressus  in  Graecis  litteris  feceris.  Quarum 
sine  mediocri  saltern  cognitione  cave  putes  ad  ullam  doctrinae 

praestantiam  perveniri.  Eis  si  ita  imbutus  es,  ut  possis  Aris- 
totelem  suapte  lingua  loquentem  intelligere,  ejusque  etiam 
interpretes  Graecos,  sine  cujusquam  interpretatione  Latina 
consulere,  non  invitus  patiar  te  ad  studia  philosophies  gradum 
facere ;  etsi,  ut  verum  fatear,  Demostheni,  Thucydidi,  Hero- 
doto,  Xenophonti,  et  hujus  generis  scriptoribus,  praetereaque 
poetis  Graecis  annum  adhuc  unum  dari  maluissem.  Volo 
equidem,  quicquid  ages,  prospere  tibi  ac  feliciter  evenire  :  sed 
tamen  non  committam,  ut,  si  absque  illo  instrumento  te  ad 
philosophiam  contuleris,  dicere  unquam  possis,  Muretum  tibi 
ejus  consilii  auctorem  fuisse.  Neque  haec  a  me  ita  disputantur, 
quasi  tibi  in  iis  litteris,  quae  humaniores  dicuntur,  consenes- 
cendum  arbitrer.  Longe  semper  ab  ea  sententia  meus  abfuit 
animus  :  sed  tu  et  ea  aetate  es,  ut  properare  non  debeas,  et 
eo  ingenio,  ut,  si  firma  ac  solida  doctrinae  fundamenta  jeceris, 
ad  summa  omnia  facile  perventurus  esse  videaris.  Nam  quod 
ais,  sine  eloquentia  multos  ad  summam  amplitudinem  perve- 
nisse,  sine  sapientia  neminem  :  verius  dixisses,  et  sine  sapi- 
entia, et  sine  eloquentia,  et  sine  ullo  vero  bono  multos  ea, 
quae  vulgo  habentur  amplissima,  et  olim  consecutos  esse,  et 
quotidie  consequi.  De  quibus  constitueram  hoc  loco  pluribus 
disserere :  sed  avocor.  Mi  Rosci,  ignosce  occupationibus 
meis,  et  vale.  Tibure.  in.  Non.  Octobr.  MDLXX. 

VI.  Bene  facis,  quod  te  Latine  scribendo  quotidie  exerces, 
conatumque  omnem  adhibes,  ut  praestantiam  in  eo  genere 
aliquam  consequaris.  Non  enim  dubito,  quin  et  cetera  vita, 
et  istud  tuum  studium  eo,  quo  debet,  id  est,  ad  propagandam 
gloriam  Christi,  et  ad  ecclesiam  pro  tua  virili  parte  ab  insulti- 
bus  improborum  defendendam  dirigatur.  Sed  quid  te  usque 
hue  deterruerit,  ne  ad  me  scriberes,  dispicere  equidem  non 
queo.  Nam  neque  ea  auctoritate  sum,  ut  quisquam  judicium 
meum  vereri  debeat :  et  si  essem,  summa  tamen  mea  erga 
totam  sodalitatem  vestram  voluntas  omnem  istum  metum  tibi 
facile  adimere  poterat  :  cum  tu  praesertim  ita  scribas,  ut  lau- 

dem  potius  exspectare  ab  omnibus  debeas,  quam  cujusquam 
fastidium  extimescere.  Cave  igitur  posthac,  difficile  tibi  quid- 
dam  atque  arduum  putes,  ad  Muretum  scribere.  Hanc  modo 
mihi  veniam  dato,  ut  ad  litteras  tuas,  quae  mihi  quo  crebriores, 
eo  jucundiores  futurae  sunt,  solutius  ac  negligentius,  id  est, 
hoc  familiari  ac  quotidiano  sermonis  genere,  respondere  liceat. 
Nihil  enim  invitius  facio,  quam  ut  in  limandis  ac  poliendis 
epistolis  otio  abutar.  Neque  mihi  ullum  praeceptorum,  quae 
tradita  sunt  a  dicendi  magistris,  magis  placet,  quam  illud, 
dandam  esse  operam,  ut  sponte  fluere  videatur  oratio.  Ego 
vero,  ut  magis  videatur,  sponte  plane  fluere  earn  sino,  et  igna- 
viae  meae  excusationem  ab  ipsis  magistris  peto.  Tu  quoque, 
si  me  amas,  aut  potius  quoniam  me  amas,  imitare,  cum  ad  me 
scribes,  hanc  ipsam  negligentiam  meam  :  ne,  si  accuratius 
scripseris,  mihi  quoque  accurate  scribendi  necessitatem  impo- 
nere  videaris.  Deus  et  studia  et  totam  vivendi  rationem  tuam 
ad  gloriam  suam  perpetuo  dirigat.  Vale.  Romae.  vi.  Non. 
Martii,  quo  ipso  die  litteras  accepi ;  ne  me  ad  eas  serius 
respondere  mireris. 

VII.  Magno  mihi  dolori  fuit  mors  fratris  tui,  turn  quiaipsum 
amabam,  ut  tuos  omnes  debeo,  turn  quia  facile  intellexi,  pro 
tua  humanitate  et  eximia  caritate  erga  tuos,  quam  ea  tibi  gra- 
vis  et  molesta  futura  esset.  Quanquam  autem  sera  jam  con- 
solatio  videri  potest,  facere  tamen  non  possum,  quin  te  mo- 
neam,  id  quod  tibi  notissimum  esse  scio  ;  sed  interdum  evenit, 
ut  doloris  acerbitas  etiam  ea,  quae  notissima  sunt,  ex  animo 
excutiat ;  ut  memineris  aequissimo  animo  ferendam  esse  hanc 
Dei  quidem  voluntatem,  humanae  autem  naturae  necessitatem. 
Si  ars  aliqua  reperiri  posset,  qua  fieret,  ut  in  hac  vita  perpetuo 
maneremus,  tamen  earn  repudiare  et  aversari  oporteret,  quae 
nobis  aditum  ad  meliorem  vitam  intercluderet.  Nunc  ea  nobis 
Dei  voluntate  imposita  est  necessitas,  ut  hinc  aliquando  exe- 
amus  :  neque  quicquam  magis  inter  stultos  et  sapientes  interest, 
quam  quod  illi  indignantur,  nunc  suis  evenire,  quod  sibi  quo- 

que  eventurum  est,  nunc  se  eo  pervenisse,  quo  perveniendum 
est  omnibus  :  hi  communem  sortem  et  in  suis  placide  ferunt, 
et  in  semetipsis  placide  expectant.  Miramur,  Sacrate,  mori 
eos,  quos  amamus  ?  Ipsi  nos  quotidie  morimur.  Quota  pars 
superest  in  nobis  ejus,  quod  in  adolescentibus  fuit  ?  Mei  qui- 
dem  paulatim  moriuntur  oculi,  quos  quotidie  minus  ac  minus 
perspicaces  fieri  sentio :  moritur  memoria  :  mortua  sunt  alia, 
quae  utinam  multis  abhinc  annis  mortua  fuissent.  Mihi  crede, 
Sacrate,  senectus  mea  vix  alio  nomine  mihi  gratior  est,  quam 
quod  mihi  placidiorem  ad  moriendum  viarn  sternere  videtur. 
Itaque  mortuis  amicis  bene  precemur  :  ipsi  nos  ad  bene 
moriendum  quotidie  prseparemus.  De  silentio  tuo,  neque  cur 
te  purges,  causa  ulla  est ;  neque  ullus  metus,  ne  mihi  prop- 
terea  minus  cams  sis.  Vale.  Prid.  Non.  Februar.  MDLXXXIV. 


VI 1 1.  Heri  redeuntem  me  a  Balneis  Aponi,  quo  me 
partim  animi,  partim  valetudinis  causa  contuleram,  excepe- 
runt  litterae  tuae :  quae,  quam  mihi  gratae  fuerint,  noli  quse- 
fere.  Habebant  egregiam  sane  atque  illustrem  significatio- 
nem  veteris  illius  ac  perpetui  amoris  erga  me  tui :  de  quo, 
etsi  mihi  nunquam,  ut  dubitarem,  contigit :  tamen  fit,  nescio 
quomodo,  ut  omnis  illius  expressio,  pergrata  mihi,  perque 
jucunda  sit.  Ego,  mi  Manuti,  cum  de  eo,  quod  mihi  con- 
tigerat,  retulissem  ad  medicos,  meque  illis  omni  ex  parte 
indicassem,  neque  quidquam  de  tota  mea  ratione  ac  consuetu- 
dine  vivendi  reticuissem  :  nihil  aliud  reperire  potui,  nisi  id, 
quod  ipse  per  me  facile  susp>icabar  :  nocere  mihi,  quod  tarn 
raro  exirem  domo  ;  quodque,  ut  me  impetus  ceperat,  ita  me, 
nulla  habita  ratione  temporis,  aut  ad  legendum,  aut  ad  scri- 
bendum  darem.  Itaque  de  eorum  consilio  meditor  paullo 
laxius  ac  solutius  vivere ;  et  ante  cibum  ambulatiuncula  mo- 
dici  sudoris  aliquid  excitare  ;  praetereaque,  cum  videbitur, 
alienis  et  oculis  legere,  et  manibus  scribere  :  quern  ad  usum 
parare  cogito  amanuensem  quempiam,  cui  epistolas  iiiambu- 


lans  dictem.  Antea  enim  solebam  statim  a  prandio  calamum 
in  manum  sumere,  et  horam  unam  atque  alteram  epistolarum 
scriptioni  dare :  quo,  re  ipsa  comperi,  nihil  esse  perniciosius. 
Cavebo  igitur,  et,  ut  mones,  parcam  mihi,  cum  mea  causa, 
turn  mehercules  etiam  tua\  Non  enim  levem,  neque  contem- 
nendam  jacturam  faceres,  si  quid  mihi  contingeret.  <J>tXa  yap 
eSev  KT^a  rt^iarepov.  Ego  vero  amicus  tibi  sum,  et  amicus  ex 
animo :  quales  admodum  paucos  esse,  non  injuria  querebatur 
Theognis.  Quod  scribam,  aliud  nihil  occurrit.  Etiam  atque 
etiam  vale,  mi  Manuti.  a.  d.  iv.  Kalend.  April.  Patavio. 


De  lege  quadam  Persarum  humanitatis  plena. 

IX.  Multae  olim  apud  Persas  leges  fuisse  traduntur,  ex 
quibus  facile  intelligi  potest,  singularem  quandam  ejus  gentis 
sapientiam  fuisse.  Atque  earum  in  unam  nuper  cum  incide- 
rim,  quae  neque  multis,  nisi  me  fallit  animus,  cognita  est,  et 
dignissima  quae  cognoscatur  ab  omnibus :  judicavi  non  ingra- 
tum  fore  iis  qui  hsec  legent,  si  earn  hoc  loco  proponerem. 
Erat  igitur  apud  eos  ita  constitutum,  ut  cum  quis  in  judicio 
argueretur  aliquid  fecisse  contra  leges,  etiam  si  liquido  con- 
staret,  eum  culpae  affinem  esse,  non  tamen  statim  condemna- 
retur ;  sed  prius  inquireretur  diligentissime  in  omnem  illius 
vitam,  inireturque  ratio,  plurane  turpiter  et  flagitiose,  an  bene 
laudabiliterque  gessisset,  turn  si  vincebat  turpium  numerus, 
condemnabatur  ;  sin  praeponderabantur  honestis  turpia, 
absolvebatur.  Cogitabant  enim,  humanarum  virium  non  esse, 
rectum  cursum  perpetuo  tenere :  habendos  pro  bonis  viris  eos, 
non  qui  nunquam  peccarent ;  sed  qui  saepius  honeste  agerent. 
Hanc  ipsam  legem  ego  ab  iis  quoque,  quorum  in  manus  hi 
libri  venient,  observari  summop'ere  -  cupio  :  ut  ne  statim  eos 
rejiciant  ac  condemnent,  si  quid  in  eis  a  me  peccatum  depre- 
henderint :  nam  si,  ratione  fideliter  inita,  major  T£V  eV<jbaX/x,«5#r, 
>j  tw>  **T«f0»ft€W,  numerus  fuerit :  turn  equidem,  quin  rejician- 
tur,  et  sordeant,  non  recuso. 

Poet  ft  rum  et  apum  comparatio. 

X.  Libenter  ac  saepe  faciunt  poetae,  ut  se  quidem  apibus, 
studium  autem  suum  mellificio  cuidam  comparent,  neque,  si 
quis  diligenter  inspiciat,  parum  multa  utrisque  inter  se  similia 
reperientur.  Apes  in  struendis  operibus  suis  naturam  tantum 
magistram  sequuntur  :  artem  non  adhibent.  Sic  et  poetae  na- 
tura  tantum  valent  :  arte  si  qui  se  poetarum  nomen  tueri 
posse  confidunt,  eos  gravissimus  auctor  Plato  pronunciat, 
nihil  unquam  egregium  ac  memorabile  effecturos.  Itaque 
Pindarus  eo  se  gloriatur  adversariis  suis,  Bacchylide  nimirum 
et  Simonide,  esse  superiorem,  quod  ipse  natura  poe'ta  sit,  illi 
autem  didicerint  a  magistris  :  in  quo  tantum  esse  vult,  ut  eo 
potissimum  nomine  se  aquilae,  illos  corvorum  similes  esse 
dicat.  Apes,  nisi  irritentur,  innocuae  sunt :  irritatae  figunt 
aculeis  eos  a  quibus  laesae  sunt,  et  acerbissimos  eis  dolores 
infligunt.  Idem  poetis  ingenium  ;  nulla,  ubi  non  laeduntur, 
innocentior  hominum  natio  :  lacessiti,  ita  se  ulciscuntur,  ut 
interdum  eos  quibus  offensi  erant,  ad  mortem  adegisse  nar- 
rentur.  Quocirca  Plato  in  Minoe  praecipit  iis  qui  bonae  famae 
studiosi  sunt,  ut  diligenter  caveant,  ne  cum  poetis  inimicitias 
suscipiant.  Apes  e  variis  floribus  succum  exprimentes,  opus 
dulcissimum  conficiunt.  Poetae  quoque  vagantes  per  hortos 
illos  Gratiarum  et  Veneris,  de  quibus  est  apud  Pindarum,  et 
ex  iis  bellissimum  quodque  carpentes,  ea  concinnant  carmina, 
quibus  ne  mel  quidem  ipsum  mellitius  videri  potest. 

Historia   de    Pindaro  poeta,   multato  a  suis,  ornato  ab 
Atheniensibus. 

XL  Pausanias  in  Atticis  narrat,  Athenienses,  quod  a 
Pindaro  in  quodam  asmate  laudati  essent,  tanti  fecisse  ampli 
illius  ac  grandiloqui  poetae  testimonium,  ut  et  dona  ei  plurima 
ob  id  miserint,  et  statuam  in  civitate  sua  statucrint.  Non 
igitur  mirum  est,  si  illis  temporibus  multi  ac  pra^tantes  poetae 

H  2 


100 

fuerunt ;  cum  qui  ea  facultate  excellebant,  et  maximis  mune- 
ribus  honestareritur,  et  honoribus  amplissimis  mactarentur : 
aetate  nostra  vocalis  ille  olim  Musarum  chorus  conticuit ; 
quaeque  avaritia  marsupia  potentium  clusit,  eadem  venas 
Heliconii  liquoris  obstruxit.  Sed  quod  de  Pindaro  perstringit 
Pausanias,  id  fusius  edisserit  in  quadam  epistola  JEschines. 
Ait  enim  ilium,  cum  Atheniensium  urbem  commendasset  his 

verblS,    a*Ve    XiTraoaJ    xa/  «6/S</xo<  'EAXaSo?  Hoeurpt  'A&ava*,    multatum 

esse  a  civibus  suis,  aegre  ferentibus,  alienis  eum  potius,  quam 
suis,  illam  tantam  laudem  dedisse.  Quod  ubi  rescivere  Athe- 
nienses,  confestim  miserunt  ei  duplum  ejus  pecuniae,  quam 
multas  nomine  erat  exactus  :  ipsumque  aenea  statua  ornarunt. 
Ea  statua  visebatur  ^Eschinis  aetate  ante  regiam  porticum  : 
sedens  Pindarus  cum  pallio,  et  diademate,  lyram  tenens  :  et 
supra  genua  apertum  librum. 


Sententiam   illam ,   Pairia  est,   ubicunque  bene  est,  acute 
a  Lysia  reprehensam. 

XII.  Quod  in  vetere  tragcedia  Telamonis  films  Teucer 
dixisse  traditur,  Patriam  esse  cuique,  ubicunque  cuique  esset 
bene  ;  id  etsi  pulchre  ac  sapienter  dictum  videtur,  profectum- 
que  ab  animo  excelso,  et  despiciente  omnes  acerbitates,  quas 
homini  objicere  fortuna  posset :  graviter  tarn  en  et  vere  repre- 
hensum  est  ab  oratore  prudentissimo  et  acutissimo,  Lysia : 
demonstratumque,  earn  sententiam  hominis  esse  de  suis  tan- 
turn  commodis  solliciti,  neque  ad  civilem  communionem  apti : 
non  enim  valde  laborabit,  quid  patria  sua  fiat,  quicunque 
eo  erit  animo,  ut  illius  caritatem  opportunitatibus  suis  me- 
tiatur.  Solum  ipsum,  cui  primum  institit,  et  coalum  ipsum, 
unde  primum  spiritum  duxit,  diligat  oportet,  qui  se  bonum 
civem  perhibeji  vult.  Itaque  Ulyxes,  ut  est  in  fabulis,  cum 
apud  Calypsonem  posset  in  omnibus  deliciis  vivere,  tamen 

illam  asperam  et  lapidosam  patriam  suam  anteposuit  etiam 
immortalitati :  non  ita  facturus,  si  illam,  quam  diximus,  sen- 
tentiam  approbasset.  Igitur  dictum  illud  Teucri,  bonum 
quidem  virum  aliquando  fortasse  non  dedeceat :  bonum  certe 
civem  non  decet. 


Narrutio  super  ambiguitate  voeultE  cujusdain, 

XIII.  Interpretabar  nuper  publice  librum  Senecae,  quo 
sanctus  ille  philosophus  quaerit,  quare  mala  bcnis  viris  acci- 
dant,  cum  sit  Providentia.  Cumque  ventum  esset  ad  earn 
partem  in  qua  ipse  graviter  insectatur  luxum  temporum 
suorum,  accidit,  ut  ego  quoque  in  eo  loco  tractando  enumera- 
rem  multa  genera  peregrinarum  avium  quas  Ilomani  e 
jemotissimis  totius  orbis  partibus  petitas  mensis  inferre  soliti 
essent.  Venit  ad  me  triduo  post  unus  eorum  qui  turn  inter- 
fuerant,  homo  et  suo  judicio  eruditissimus,  et  meo  non  ineru- 
clitus.  Isque  cum  aliquot  e  familiaribus  meis  mecum  una 
esse  vidisset,  dissimulanter  quidem,  sed  ita  tamen  ut  artificium 
appareret,  coapit  operam  dare,  ut  sermo  noster,  aliis  de  rebus 
susceptus,  in  mentionem  ejus  disputationis  quae  triduo  ante  a 
me  habita  erat,  sensim  delaberetur.  Turn  quasi  occasionem 
nactus  ostendandae  eruditionis  suse,  Nollem,  inquit,  a  te  turn 
praetermissam  unius  avis  mentionem,  ex  qua  una  inexplebilis 
veterum  libido  in  exquisitis  dapibus  conquirendis  vel  maxime 
cognosci  poterat.  Quam,  quaeso  ?  inquam.  Phoenicem, 
inquit  ille.  Obsecro  te,  etiam  phcenicem  illi  esitabant  ?  Certe, 
inquit.  Neque  multi,  inquam,  neque  saepe  id  facere  poterant, 
aiunt  enim  earn  avem  unicam  toto  orbe  reperiri,  et  vivere 
annos,  opinor,  sexcentos  sexaginta,  et  cum  ipsa  sibi  rogum 
construxerit,  funusque  fecerit,  turn  eodem  illo  ex  rogo  renasci. 
Sed  ego  figmenta  esse  ilia  *  poetarum  putabam.  Tu  vero, 
quern,  ut  illos  rara?  inventu  dapes,  ita  omnia  in  studiis  rara  et 
exquisita  delectant,  ede  nobis  jwmen  gulonis  illius,  qui  tanti 
putaverit  palato  gratificari,  ut  tarn  pulchram  avem  in  perpc- 

tuum  sustulerit :  certe  enim,  cum  unica  toto  orbe  sit,  neque 
nisi  ex  se  renascatur,  interfecta  una,  totum  genus  extinctum 
est.  Atque  ea  fortassis  causa  est,  cur  nullus  jampridem 
phoenix  reperiatur.  Ludis  tu  quidem,  inquit  ille,  et  solita 
ilia  tua  dissimulatione  uteris  :  sed  si  turn  inspexisses  librum 
Plutarchi  de  valetudine  tuenda,  didicisses  ex  eo,  istius  avis, 
quam  tu  nullam  esse  putas,  cerebrum  dulce  quidem  esse,  sed 
dolorem  capitis  inducere  :  quod  tarn  gravis  auctor  numquam 
prodidisset,  nisi  saltern  ab  iis  qui  id  gustassent,  audiisset. 
Istud  vero,  inquam,  magis  etiam  mirum  fuerit,  qui  semel  eum 
cibum  gustassent,  neque  enim  potuere  ssepius,  tarn  cito,  et 
tarn  distincte  naturam  illius  percipere  potuisse.  De  isto, 
inquit,  tu  videris :  mihi  satis  erit,  si  tibi  Plutarchi  locum 
ostendero.  Sim ulque  librum  e  sinu  protulit,  in  quo  cum  aliis 
quibusdam  erant  et  iyiwa,  Plutarchi,  Erasmo,  ut  puto,  inter- 
prete :  nomen  enim  ita  deletum  erat,  ut  tamen  ex  ductibus 
litterarum  agnosceretur.  In  eo  autem  ita  plane  scriptum  le- 
gebatur :  Nam  phoenicis  cerebrum  cum  sit  admodum  dulce, 
tamen  aiunt  capitis  dolorem  parere.  Homo  igitur  qui  earn 
unam  ob  causam  venisset,  atque  id  unum  operis  habuisset, 
cum  dicto,  vix  salutatis  nobis,  causatus  sibi  nescio  quid 
negotii  esse,  discessit.  Eo  digresso,  visum  est  iis  qui  aderant, 
etiam  Xylandri  interpretationem  inspicere.  Is  autem  ita 
locum  ilium  reddiderat :  Cerebrum  phccnicis  dulce  admodum 
est,  sed  dolores  capitis  inducere  fertur.  Turn  ego,  Una, 
inquam,  Graeca  vox  paulo  negligentius  expressa,  videte,  quan- 
tum errorem  et  sodali  illi  nostro,  qui  modo  discessit,  et  fortasse 
etiam  aliis  objecerit.  $4m£  enim  Greece  palma  est,  cujus 
arboris  non  tantum  fructus  esui  sunt,  sed  etiam  medulla, 
quam  et  Grseci  eyy.f<pa,Xov,  et  Latini  cerebrum  vocant.  De  ilia 
autem  loquitur  Plutarchus,  non  de  phcenicis  femmenticiae 
avis  cerebro. 


XIV.    Dicam  hodierno   die  breviter  et  modice  de  mora- 
lis   philosophise    laudibus,    deque    fructibus,   quos   ilia   suis 

cultoribus  pollicetur :  sed  philosophico  magis,  quam  oratorio 
more ;  non  ut  ei  quidquam  alien!  affingam,  aut  quae  ipsius 
propria  sunt,  amplificandi  causa  in  majus  extollam  :  quorum 
alterutrum  si  coner,  ipsa  mihi  Philosophia,  tanquam  A  chilli 
Homerica  Pallas,  manum  injiciat:  sed  ut  nudo  ac  simplici 
orationis  genere,  quale  veritatis  proprium  esse  ait  Euripides, 
ea,  quae  ad  rem  facere  videbuntur,  exponam.  Primum  igitur 
non  artium  modo,  sed  omnium  omnino  humanarum  rerum 
dignitatem  atque  praestantiam  ex  fine,  ad  quern  earum 
quaeque  dirigitur,  pendi  ac  spectari  arbitror  oportere :  ut, 
quanto  cuj usque  finis  praestantior  ac  divinior  est,  tanto 
ipsa  ceteris  excellere  judicetur.  Quo  posito:  est  enim  ita 
perspicuum,  ut  probationis  non  indigeat :  quis  unquam 
reperietur  tanta  vi  praeditus  ingenii,  tanta  eloquentiae  copia 
instructus,  qui  se  de  Philosophia,  pro  ipsius  dignitate, 
verba  facere  posse  confidat  ?  Non  enim  ilia  sibi  opes  ac 
copias,  quae  et  saepe  possessoribus  suis  exitio  sunt,  et  tarn 
multis  casibus  eripi  possunt :  non  honores  et  imperia,  quae, 
quod  concupiverint,  multi  ;  quod  aspernatus  sit,  nemo 
unquam  vituperatus  est ;  non  quidquam  denique  proponit 
ejusmodi,  quo  et  carere  sine  probro,  et  abundare  sine  gloria 
liceat :  sed  earn,  ad  quam  omnes  adspirant,  quam  sibi 
votis  omnibus  expetunt,  ad  quam  omnes  suas  actiones,  omnia- 
que  consilia  referunt,  felicitatem.  Quanto  igitur  ceteris  om- 
nibus bonis  antestat  felicitas,  tanto  philosophia  ceteris  artibus 
antecellit.  Quod  si  tanto  studio  coluntur  artes  quaedam,  quae 
nihil  sibi  aliud,  quam  lucrum,  et  rei  familiaris  amplificationem 
turn  incertam,  turn  laboris  ac  periculi  plenam  proponunt  : 
quanto  haec  studio  digna  est,  qua  parantur  verae  illae  opes 
animi,  quae  non  furto  eripi,  non  incendio  absumi,  non  nau- 
fragio  absorberi  possunt :  quaeque  certam  rectamque  viam 
commonstrant  ad  persequendum  id  bonum,  quo  cetera  omnia 
continentur  ?  Si  tanto  in  honore  medicina  est,  quod  habere 
levationem  morborum,  quibus  tentatur  corpus,  bonaeque  vale- 
tudinis  ac  firmitatis  turn  effectrix  esse,  turn  conservatrix  ere- 

ditur :  qui  tandem  honores  excogitari  poterunt  ea  arte  digni, 
quae  se  in  animis  idem  effecturam  esse  profitetur  ? 

Difficilior  cum  eis  luctatio  est,  qui  negant,  sermonibus 
nostris  quemquam  ad  virtutem  incitari :  idque  ex  eo  colligunt, 
quod  saepissime  contingit,  ut  qui  optime  loquuntur  pessime 
vivant.  Nos  vero  si  diceremus  earn  in  disputationibus  phi- 
losophicis  inesse  vim,  ut  ex  audientium  animis  vitia  radicitus 
evellere,  virtutesque  eisdem  ingenerare  possent,  merito  ut  vani 
atque  inepte  gloriosi  reprehenderemur.  Multas  magnasque 
mercedes,  ut  ait  Theognis,  ferrent  philosophi,  si,  quemadmo- 
dum  Circe  herbis  et  cantibus  suis  homines  statim  convertebat 
in  feras,  ita  ipsi  suis  sermonibus  ex  feris  homines  facerent ;  id 
est,  homines  ferarum  simillimos  ad  virtutem  a  vitio,  ad 
rationem  a  furore,  ad  humanitatem  ab  immanitate  revocarent. 
Et  tamen  aliquid  se  aliquando  ejusmodi  effecisse  Philosophise 
gloriari  licet.  Producet  enim  Polemonem,  ab  infami  vita 
moribusque  perditissimis  ad  bonam  frugem  et  ad  severitatem, 
unica  Xenocratis  disputatione  revocatum.  Sed  ut  non  perae- 
que  in  omnibus  campis  agricultura,  ita  non  in  omnibus  animis 
philosophia  idem  efficit.  Illud  quidem  certe  negari  non 
potest,  aut  nullam  omnino  esse  artem,  quae  medeatur  animis, 
quae  quanta  sit  in  vitiis  deformitas,  quanta  in  virtu te  dignitas, 
doceat,  quae  ab  illis  avertat,  ad  hanc  incitet ;  aut  eum  hono- 
rem  philosophiae  potissimum  esse  tribuendum.  Quod  autem 
objiciunt,  plerosque  philosophorum  factis  dogmata  sua  evertere, 
neque  ignem  aquae  magis  contrarium  esse,  quam  eorum  mores 
orationi :  utinam  tale  esset,  ut  id  nobis  infitiari  liceret.  Est 
enim  acerbissimum  negare  non  posse,  quod  sit  turpissimum 
confiteri.  Sed  quoniam  iis,  quae  omnibus  nota  sunt,  fidem 
abrogare  velle  dementiae  est  :  non  negabimus  verum  esse,  quod 
objicitur;  tantum  deprecabimur,  ne  propter  hominum  vitia 
res  ipsa  in  invidiam  vocetur. 

X  ires    illi,    quorum    animi    densissimis  errormn 

tenebris  involuti  ea,  quae  nobis  divinitus  affulsit,  aeternae 
veritatis  luce  caruerunt,  cum  verum  Deum  ignorarent,  in 
rarias  sententias  distrahebantur,  et,  ut  nullo  firmo  ac  stabili 
fundamento  subnixi,  et  commenta  opinionum  sequentes,  hue 
illuc.  tanquam  incertis  acti  tempestatibus,  fluctuabant.  In- 
terdum  itaque  cum  in  coelum  oculos  sustulerant,  et  illam 
admrrabilem  innumerabilium  stellarum  sine  ulla  erratione 
decurrentium  varietatem  notaverant,  facile  intelligebant,  prae- 
potens  aliquod  numen  esse  oportere,  immensum,  infinitum, 
aeternum,  quod  illi  tantae  moli  praesideret,  a  quo  haec  rerum 
universitas  et  a  principio  constituta  esset,  et  ejus  consilio  ac 
voluntate  regeretur.  Rursus  autem  cum  eorum,  quae  infra 
lunae  orbem  sunt,  inconstantiam  ac  mutabilitatem  viderent, 
eo  prolabebantur  impietatis,  ut  partial  ex  omnibus  rebus 
divinam  providentiam  tollerent,  partim  supera  quidem  ac 
caelestia  mente  ac  consilio  regi,  haec  autem  inferiora  sine  ullo 
rectore  incertis  fortunae  casibus  agitari  existimarent.  Sed 
cum  et  dierum  ac  noctium  vicissitudinem,  et  quadripertitam 
anni  temporum  varietatem,  et  certa  turn  dierum  turn  noctium 
et  incrementa  et  decessiones,  et  omnia  humanis  usibus  ser- 
vientia  yiderent,  haerebant  attoniti,  ut  qui  perspicerent,  tantum 
et  tarn  sapienter  institutum  ordinem  nisi  a  Deo  esse  non  posse. 
Conturbabantur  tamen  cum  aliis  argumentis,  turn  hoc  prae- 
cipue,  quod  in  rebus  humanis  multa  Tiderent  secus  evenh-e, 
quam  ipsi  divinae  sapientiae  ac  bonitati  convenire  existimarent. 
Etenim  ita  statuebant :  si  humanarum  rerum  procurationem 
haberet  Deus,  fore,  ut  bonis  ac  piis  et  justitiae  cultoribus  bene 
esset,  malis,  impiis,  et  injustis  male.  Xunc  autem  contra 
videbant,  opthnos  quosque  plerumque  premi  paupertate,  cum 
multi  improbi  divitiis  abundarent ;  ignominiam,  exilium,  or- 
bitatem,  morbos,  tormenta,  cruciatus,  proprium  quodammodo 
bonorum  virorum  patrimonium  esse :  cum  interea  multi  omni- 
bus flagitiis  cooperti  in  summis  deliciis  viverent,  et  in  omnibus 

negotiis  suis  secundissima  fortuna  uterentur.  Ergo  alii  for- 
tunam  accusabant  ut  iniquam  et  injustam,  quae  quasi  dedita 
opera  improbis  mater,  bonis  noverca  esset ;  alii  ut  caecam  et 
teinerariam,  quae  nunc  bonos,  nunc  malos  nullo  discrimine 
aut  extolleret,  aut  deprimeret ;  et,  ut  fit  in  erroribus,  de- 
sultoria  quadam  levitate  in  contrarias  sententias  ferebantur. 
Nam  ubi  quid  bonis  bene  evenerat,  aut  ubi  improbus  aliquis 
et  diu  divina  patientia  abusus  pcenas  dederat,  turn  Deum  et 
esse,  et  humana  curare  clamabant.  At  contra,  ubi  quid  con- 
tigerat,  contra  quam  aequum  esse  censerent,  Deos  aut  nullos 
esse,  aut  crudeles  et  injustos  esse  dicebant.  Neque  ulla  tarn 
levis,  aut  ridicula  causa  erat,  quae  non  ad  suscipiendam  impie- 
tatem  satis  idonea  videretur.  Seneca  igitur  cum  ab  ea 
disciplina  esset,  quae  omnia  maxima  minima  divino  consilio 
gubernari  statuit,  quia  tamen  scrupulus  in  Lucilii  animo  aliquis 
residebat  ex  eo,  quod  perspicere  non  poterat,  cur  Deus  opti- 
mos  quosque  tot  acerbitatibus  vexari  sineret,  ejus  rei  causas 
ad  eum  misso  hoc  commentariolo  tractandas  explicandasque 
suscepit. 


XVI.  Hoc  modo  explicat  Aristoteles  causam  ejus  vo- 
luptatis,  quam  ex  poesi  capimus.  Ait  igitur  Aristoteles, 
natura  comparatum  esse,  ut  omnes  homines  imitatione  gau- 
deant,  et  ex  rebus  imitando  expressis,  cuicuimodi  illae  sint, 
voluptatem  percipiant ;  huic  rei  argumento  esse  puerulos,  qui, 
natura  duce,  imitari  omnia  gestiant  ;  et  hoc  vel  maxime 
differre  homines  a  ceteris  animantibus,  quod  homines  natura 
maxime  facti  sint  ad  imitandum.  Addit,  quae  prima  homines 
discunt,  imitando  disci ;  neque  quenquam  esse  quin  rebus 
imitando  expressis  gaudeat,  etiam  iis,  quas  veras  nollet  aspi- 
cere :  non  igitur  mirum  esse,  cum  poesis  imitatio  sit,  tantam 
ex  ea  ab  omnibus  percipi  voluptatem.  Haec,  ut  a  veritatis 
amantissimo  philosopho  tradita  sunt,  quin  etiam  verissima 

sint,  dubitari  non  potest.  Sed  mihi  tamen  interdum  non 
parvam  dubitationem  attulerunt.  Ita  enim  mecum  cogitabam  : 
quod  oculo  lux  est,  idem  esse  animo  veritatem  :  et  quemad- 
modum  luce  oculum  gaudere,  abhorre  a  tenebris,  sic  animos 
nostros  iis,  quse  vera  sunt,  gaudere,  quag  falsa  sunt,  ea  asper- 
nari  ac  refugere.  Et  tamen  falso  gaudere  homines,  multis 
argumentis  mihi  videbar  posse  pervincere.  Nam  et  poesi 
gaudent,  et  pictura,  et  omni  denique  imitatione.  Omnis  autem 
imitatio  videri  vult  id,  quod  non  est :  itaque  quodam  genere 
mendacium  est.  Neque  vero  tantum  libenter  ea  videmus 
expressa  coloribus,  quae  vera  delectant,  ut  nemorum  pratorum- 
que  viriditatem,  tellurem  multiplici  variorum  florum  tegmine 
opacatam,  eximia  pueros  mulieresque  forma :  sed  ea  etiam, 
quae  vera  videre  nollemus,  mirabiliter  nos  picta  delectant : 
Hercules  liberos  interficiens,  discerpens  Pentheum  mater,  rota 
volutus  Ixion,  jecur  vulturi  prsebens  Prometheus.  Quid 
eluviones,  incendia,  ruinas,  domorum  urbiumque  direptiones 
loquar?  quae  vera  sani  omnes  refugiunt,  picta  summa  cum 
voluptate  intuentur.  Et  admirari  quidem  solemus,  si  quos 
videamus  nihilo  majorem  e  fictis,  quam  e  veris,  voluptatem 
percipere :  eosque  rudes  esse  atque  impolitos  judicamus  : 
cujusmodi  ille  Laco  fuit,  qui  ceteris  tabulam  quandam  magni 
facientibus,  in  qua  pictus  erat  praepingui  rusticus  corpore,  ad 
umbram  arboris  stratus,  magna  cum  significatione  languoris  ac 
desidiae,  negavit  earn  sibi  placere :  quod  talem  hominem  ne 
vivum  quidem  in  aedibus  habere  vellet.  Et  Anacharsis,  qui 
invitatus  ad  audiendum  quendam,  qui  mirifice  lusciniae  cantum 
imitabatur,  aspernatus  est,  veras  sibi  luscinias  saepe  auditas 
esse  dicens.  At  quis  nostrum  non  talia  omnia  pluris  faciat 
imitata,  quam  vera  ?  Nunquid  igitur  hominem  falso  gaudere 
dicemus  ?  Imo  vero  naturae  hominum  arnica  pene  veritas  est : 
neque  aliud  quidquam  mendacio  gratiam  conciliat,  quam  imi- 
tatio veritatis.  Itaque  cum  ea  dicuntur,  quae  nullam  prorsus 
habeant  veritatis  similitudinem,  aut  suapte  vi,  aut  habita  ra- 
tione  eorum,  apud  quos  dicuntur,  nulla  ex  talibus  mendaciis 
existere  voluptas  potest.  At  poetarum  figmenta  et  ingeniose 

excogitata  sunt,  et  accedunt  plerumque  ad  aliquam  similitudi- 
nem  veri :  et  ita  exponuntur,  ut  in  ipsa  eorum  expositione 
mirificum  quoddam  ingenii  acumen  perpetuo  eluceat.  Itaque, 
quoniam  verum  ingeniose  imitantur,  oblectant. 

